Amiga musix, musicians, news, roumors.

Mindjárt az elején két  listával kezde-
ném.Ezek a listák a saját  véleményemet
tükrözik, ha valakinek más a  véleménye
tudassa a GURUval.

A legjobb külhoni zenészek:

1.  Dr Awesome / Crusaders
2.  4 Mat / Anarchy UK
3.  Walkman / Cryptoburners
4.  Uncle Tom / Scoopex Sweden
5.  Charles Deenen / Maniacs Of Noise
6.  Nightlight / Kefrens
7.  Romeo Knight / Tristar+RSI
8.  Ron Klaren / Critical
9.  Fleshbrain / Crusaders
A.  Codex / Razor 1911

A legjobb magyar zenészek:

1.  Ern0 / Soc.Brigade
2.  Bruce / Cerberos
3.  Aristied / 23 C°

   A többi  magyar zenészt  sajnos  nem
tudom rangsorolni,mivel vagy egyáltalán
nem vagy nagyon kevés  dolgot hallottam
tőlük.  Persze  egy  igazán  jo  listát
nehéz  összeállítani, mert  nagyon  sok
dolgot kellene hozzá  figyelembe venni.
Nem  lehet  objektíven megítélni,  hogy
ki a legjobb, hiszen ízlések és pofonok
stb...
Nos  akkor  nézzük  a  lista alapján az
egyes  zenészeket és aktuális, legújabb
alkotásaikat.

   Dr Awesome / Crusaders

Björn Lynne egyike napjaink legaktívabb
zenészeinek.  Nagyon  termékeny a srác,
és  szinte  mindegyik műve  szuper.
 Aki  szokott   olvasni  angol   nyelvű
lemezújságokat, az éppen a közelmúltban
olvashatott  egy  interjút  Dokival  az
egyik  Zineban.
Dr Awesome - hasonlóan nagyon sok AMIGA
zenészhez nem csak Amigán zenél.
 Gyakran cserélgeti a szintetizátorait,
általában  mindig a legújabb típúsokkal
dolgozik,  saját  elmondása szerint  ha
nem cserélgetné a  szintiket, akkor nem
lennének  új ötletei. Ö is MIDI zenész.
Ez  azt  jelenti, hogy a  zenéinek  egy
részét  eleve  nem  Amigán  írja, hanem
16 vagy  32  csatornás  szintire, és az
így  megkomponált  műveit  dolgozza át.
  El  lehet  képzelni,  hogy  ha   négy
csatornán ilyeneket  művel,  akkor  mit
csinálhat   16-on.  Egyébként   a  zene
mellett is aktívan részt vészt  még   a
Crusaders munkájában, többek  között  Ő
a  közismert  Crusaders EuroChart egyik
főszerkesztője.
Legutóbbi remekművei közé tartoznak:
 Now What ?  -  Az EuroChart januári
                számában található!

 Sphinx, Niagara Falls és még néhány
jobb darab a Bacteria című Crusaders
zenelemezről...

   4 Mat / Anarhy UK

Matt az  újabb  zenészek közé tartozik.
A tavalyi év folyamán figyelhettük meg,
ahogy   feltört   egészen   a  csúcsra.
Egy Amiga zenét az ember  nem  csak úgy
'pusztán'  hall,  hanem  általában  egy
demóban vagy játékban, igy elég gyakran
befolyásolja megitélésünket a látvány.
Nos közismert dolog,  hogy  az  ANARCHY
demói  általában  nagyon  jók, de az is
kétségtelen, hogy az elmúlt  hónapokban
Matt stílusa is nagyon sokat fejlődött.
Még a múlt év végén felröppent egy hír,
hogy  4 Mat  otthagyja  az Anarchyt, és
átlép  a  Red  Sectorba. Az igazság az,
hogy Matt elégedetlen volt azzal, ahogy
a dolgok az  Anarchyban  mennek,  ezért
több  más  csapatnak írt, köztük  a Red
Sectornak  is. Végül is a dolgok rendbe
jöttek, és  Matt az Anarchyban  maradt.
Egyébként Ö az olyan zenészek  táborába
tartozik, akit fel  kellett fedezni  és
menedzselni  kell. 
  Nem   igazán  van tisztában  a  scene
dolgaival  (ezért is fordulhatott  elő,
hogy  az ANARCHYból akart átállni a RED
SECTORBA !).
Távol él  az Anarchy főhadiszállásától,
így  ritkán  találkozik  személyesen  a
többi taggal.
  Szinte  minden  jobb  Anarchy demóban
4 Mat zene van, nekem  személy  szerint
a Message Box 5-ből  a  BACK  FROM BLUE
című  songja  tetszik a legjobban, csak
a bassdrumot  egy  picit túltorzította.

   Walkman / Cryptoburners

Aki eddig  nem  ismerte volna Walkmant,
az  a  Cryptoburners   The Hunt For 7th
October   című,   nagysikerű  demójából
megismerhette. Ez a hosszú, változatos,
több témát tartalmazó  Soundtrack ma is
egyike a kedvenceimnek. 
  Walkman  egyébként   régi  zenésze  a
scenenek,korábban több más csapatnak is
a  tagja  volt  már.  Apropó  csapatok.
 A közelmúltban  Walkman és  az Anarchy
egyik  zenésze  a  demócsapaton  kívüli
tagja  lett  a játékzenéiről jól ismert
MANIACS OF NOISEnak is.
 Kíváncsian várom, hogy mit fognak majd
villantani.

   Uncle Tom / Scoopex Sweden

Azt hiszem, Ö az egyike a  legismertebb
Amiga  zenészeknek. 
Sajnos a közelmúltban kevés  új  dolgot
hallhattunk  tőle, de  a  régebbi zenéi
tényleg  kiválóak, gondoljunk  csak  az
Seven  Sins   demó   OCC-SAN-GEN   című
soundtrackjére, vagy a Mental  Hangover
zenéjére.
  Amikor  a  SCOOPEX  néhány  diviziója
megszűnt - így  a  svéd  is - Uncle Tom
a RAZOR 1911  tagja   lett . A Razorban
kiadott  művei  megtalálhatók  a  RAZOR
zenelemezein, így  például a  DELICATED
SOUNDS OF RAZOR  címűn. A  közelmúltban
azonban a SCOOPEX  SWEDEN  újraalakult,
és Uncle Tom szintén a  tagjaik  között
van. Amit  talán  még sokan nem tudnak,
Uncle  Tom  még  valamikor  réges régen
a  TITAN  nevet  viselte, és  NORTHSTAR
tag  volt.  (a  NORTHSTAR   MEGADEMO  2
zenéi között is található TITAN music).

   Charles Deenen / Maniacs Of Noise

Bizonyára mindenki ismeri a Maniacs  of
Noise nevű csapatot, noha nem egy  sima
demócsapatról  van  szó,  hanem  egy  a
játékokhoz zenét író  csapatról. Akinek
korábban C64-ese  volt,  bizonyára  sok
kitűnő zenére emlékszik (pl. CYBERNOID)
 A csapatot  Charles és JEROEN TEL nevű
társa  alapította,  az  idők   folyamán
többen  is   dolgoztak  a   MONban,  de
igazán Charles   Deenen  és  Jeroen Tel
voltak akik ismertté váltak. 
 Nekem C64en Jeroen művei sokkal jobban
tetszettek,  Amigán csak  kevés  dolgot
hallottam tőle, mert tavaly végül  is Ö
is otthagyta a MONt.
  Charles  jelenleg   az  USAban él, és
komoly tervei vannak. Mivel  Ö  is csak
átdolgozza a  zenéit  Amigára, igazából
MIDI musixokat  csinál,  tervezi,  hogy
lemezen kiadja  ismert  computer  gamek
soundtrackjeit   szintetizátoron   fel-
dolgozva.  Ezenkívül   egy   saját  kis
lemeztársaságot is akar alapítani.
 Reméljük sikerrel. Legismertebb   műve
Amigán talán az UNREAL  zenéi, amelyet,
mivel az eredeti nem tetszett a UBInak,
egy este  (azaz 1) írt át Amigára, és a
zeneadatokat SEKA Assemblerben írta be!


A többiekről a következő  számban fogok
irkálni. Most néhány dolog azoknak,akik
gyűjtik a MODULOKAT. Kényelmi és  egyéb
helytakarékossági szempontból az  adott
modulokat PowerPackerrel  tömörítve  is
tároljuk és lehetőleg egy ProTrackerrel
másoljuk ki a chruncholás előtt.
Erre azért van  szükség, mert a korábbi
trackerek  modul  header  formátuma nem
mindig egyezik meg, így  néha  probléma
akadhat (pl. Restartnál)
A tömörített modulokat ugyan nem tudjuk
betölteni a  zeneszerkesztőbe, de a már
a lejátszók egy része felismeri a POWER
PACKER formátumot,  és kitömörít még  a
lejátszás előtt.
  Ilyen  lejátszó  pl.  a NOISEPLAYER a
TRISTAR + RSI-től,  vagy  a  ProTracker
1.1B-hez adott  PROP nevű lejátszó is.
Egyébként  a  következő  ProTracker már
be  fogja  tudni  tölteni  a chruncholt
modulokat is !
Akinek van kedve Modulokat cserélni, az
írjon nekem az alábbi címre:

 G.Twining / Majic 12
 Magyar Attila
 9330 Kapuvár
 Lenin u. 10

Ui. Ja, ha már itt tarunk, ez ugyan nem
a hirdetési rovat, de ha jó zenész vagy
és be akarsz lépni a MAJIC 12-be, akkor
küldj a saját munkáidból. CU L8R M8S.
