   Már  több  alkalommal  említettem  a színsorok alkalmazását, a magyarázattal
azonban  még  mindig  tartozom.  Amennyiben  voltak  próbálkozásaid  a  grafika
területén,  akkor Te is tudod, hogy a forma mellett rengeteget kell piszmogni a
megfelelő                                                                színek
kikeverésével.  Gondolom,  már  jártál úgy, hogy a menők LOGO-it megcsodálva, a
látottakon    felbuzdulva    betöltötted    a   DPAINT-et,  aztán  hosszú  órák
próbálkozásai  után  egy  dühös  DELETE  paranccsal megsemmisítetted a művedet,
mert         szimpla,        semmitmondó,        fakó        valami        lett
belőle.  Talán  fel  sem  tűnt,  hogy  a  kreálmány  nem csak azért maradt el a
várt  színvonaltól,  mert  a  formája  nem  elég eredeti, nincs benne fantázia,
hanem                mert                a                színei        TOMPÁK,
UNALMASAK.  Egy  adott  forma  (mondjuk  egy crew logo-ja) megfelelően kikevert
színek  alkalmazása  esetén  klaszisokkal  jobban  mutat,  mint  fakó, ügyetlen
color-ral.

Vegyünk egy konkrét példát:
---------------------------
   A    FI-REBIRDS   digit  demo  (továbbiakban  1.LOGO)  FRICFORCE,  READYSOFT
feliratát  hasonlítsuk  össze a FI-RE MUSIC CREATOR (továbbiakban 2.LOGO) FI-RE
logo-jával.  Elnézést  kérek,  amiért  saját  készítésű  grafikákat  hozok  fel
példának,  nem  azért  teszem,  mert  olyan  jók,  egyszerűen  ezeket  ismerem,
így        a     készítésük    során    nyert    tapasztaltakról    be    tudok
számolni.    Gondolom    a    legtöbben  nem  látták  (nem  sokat  vesztettetek
vele), ezért nagyon röviden leírom, hogy is néznek ki:

1.LOGO:
-----
 - NO INTERLACE, LO-RES felbontás
 - 32 szín (ill. 32 színt is használhattam volna, de csak 8-10-zel bénáztam)
 - kb 50 pixel magas, kövér, tömzsi betűkből áll
 - a mintázata olyan (olyan akart lenni), mint ha álcázófesték alaktalan
   "krumplijai" fednék
 - kb. 2-3 órát görcsöltem vele (sokan most - jogosan - sirógörcsöt kapnak, de
   akkor még nagyobb lamer voltam, mint most)
   Ha  10-nek vesszük a legjobb magyar logo-t, akkor ez kb. 2-3-as osztályzatot
kapna.

2.LOGO:
-------
 - NO INTERLACE, LO-RES
 - 32 szín (BAROMKA dünnyög ugyan, de nem érdekes, azért kapja a fizetését)
 - kb. 80 pixel magas, kevésbé kövér és tömzsi, mint az 1.logo betűi,
   de nem is "cingár"
 - mintázata: 3 pixel széles keretben, SZÍNSORRAL kialakított alaktalan
   valami (bocs, de pontosabban nem tudom megfogalmazni, olyan, mint amikor
   megfolyik a festék)
 - kb. 4 órát piszmogtam vele
Az osztályzata 4-5 körüli.

   Természetesen  az  értékelésen  lehetne  vitatkozni,  [pozitív  vagy negatív
irány-        ban???        -        KOG]        de        nem        is      a
számszerűség a lényeg, hanem az ARÁNY.

A 2.LOGO kétszer olyan jó lett, mint az első, de miért ?????
 - Szebb betűformákat használtam ??? Nem, sőt, az első szerintem izgalmasabb.
 - Több színt használtam ??? Nem !! Mindkét esetben 32-t, az egy másik tészta,
   hogy egy nagy hülye vagyok, ha nem használom ki.
 - Nagyobb helyem volt??? Nem !!! Illetve nagyobb, de nem annyival, ami
   ezt a minőségnövekedést indokolta volna.
 - Többet ültem a DPAINT előtt??? Nem!! Az az egy óra különbség
   nem sokat számít.

   Akkor  végül  is  mi  volt  a színvonalasabb logo "titka"??? Természetesen a
SZÍNEK,  a  körültekintőbben  megválasztott  SZÍNSOROK  alkalmazása.  Azt már a
szomszéd  kutyája  is  tudja,  hogy az Amiga 32 színregiszterrel rendelkezik, a
RED,    GREEN,  BLUE  (vagyis  vörös,  zöld,  kék)  színek  16-16-16  különböző
intenzitásának  beállításával  4096 color-t lehet "kikeverni". Most képzeletben
vegyük  elő  a  DPAINT-et  és  csináljunk egy SZÍNSORT!!! Hívjuk be a palettát,
clickeljünk  rá  az  1.  színregiszterre, aztán mind a  három szín intenzitását
állítsuk  0-ra  (fekete)!  Ezután  kapcsoljunk  a másodikra, azokat 1-1-1-re, a
harmadikat        2-2-2-re         .......    a    17.-et    meg    16-16-16-ra
(fehér).       Ezzel    felhasználtunk    a    32    regiszterből        16-ot,
amikbe  a  SZÜRKE  SZÍN  TELJES  SZÍNSORA lett téve, kezdve a feketétől egészen
                                                                              a
fehérig.                Így                első          ránézésre        semmi
különös.  Most húzzunk függőlegesen egy vonalat az 1. színnel, aztán tőle balra
és   jobbra  egyet-egyet  a  2.-kal,  majd  a  harmadikkal.....,  végül  a  17.
regiszter
színével.    Így    kaptunk    egy  31  pixel  széles,  "domborodó",  színekkel
kialakított                                                           "hordót".
       Valószínűleg           a        szálakat        sikerült        rendesen
összekevernem,  de  ha a LOGO2.képet megnézed, az alján megtalálod, hogy milyen
SZÍNSOROKAT        alkamaztam,        ott        látni     fogod,    mire    is
gondoltam.  Tehát ilyen "oszlopot" alakítottunk ki, csak nem 5, ill. 7 színnel,
hanem 16-tal.

Most változtassuk meg a
0-0-0-át 0-0-4-re, az
1-1-1-et 1-1-5-re, a 
2-2-2-et 2-2-6-ra stb.

   Minden  BLUE  értékhez  hozzáadtunk négyet (nyilván a végén már nincs módunk
ilyesmire,  hiszen  13+4  az  már  17,  ilyen  regiszterérték meg nincs, de nem
gond),  ezzel  az  eredeti  szürke  színt  eltoltuk kék irányba, és egy fémesen
csillogó        (ST)       SZÍNSORT    kaptunk,    ami    mostanában    annyira
divatos.    Ezzel    a    módszerrel,    a    színregiszterek    szisztematikus
megváltoztatásával  a  legkülönbözőbb  színeket hozhatjuk létre, ezeket már jól
használhatjuk               a        logokészítésnél        (ld.        "LOGO2"
cikk).   Ez  a  bizonyos  color-ból  épített  "hordó"  jó  szolgálatot  tesz  a
kiinduló        színek      kikeverésére,    mivel    elég    nagy    felületet
alkot.    Természetesen  a  végleges  színeket  a  "belövésnél"  keressük  majd
csak    meg,   mivel  a  környezet  is  nagyban  befolyásolja,  hogy  az  adott
color tulajdonképpen milyennek is látszik.

   A  SZÍNSOROK  felépítését  "gépesíthetjük"  is  a  SPREAD utasítással. Az 1.
regiszter  legyen  0-0-0,  az  ötödiket állítsuk 10-10-10-re, aztán clickeljünk
ismét  az  1.-re.  Ezután  a  palettán  található  SPREAD-re  "lövünk",  erre a
    pointer    egy    "TO"    szócskává   válik,  ha  most  ezzel  ráclickelünk
az        5.    regiszterre,    akkor    az    1.    színektől    kezdve,    az
5.- ben lévő színekig feltölti a köztes regisztereket.

   Talán  túlzásnak  tűnik,  hogy  ennyit  foglalkozom  olyan  egyszerűnek tűnő
dologgal,  mint  a  színek  kikeverése, de a LOGO2 cikkben majd megérted, miért
volt erre szükség.

FRICFORCE from FI-RE CREW
