  Nem  a  mindannyiunk által jól ismert
márkajelzés  nélküli lemezkről lesz szó
(bár  az  is  megérne egy misét), hanem
egy nem túl fontos,  de   elég  érdekes
területről,  a  CRACKERNEVEKRÖL.
  Arról már beszéltem, hogy a Crackerek
programtörők    tevékenységükkel   nagy
anyagi  károkat  okoztak  és  okoznak a
software-forgalmazóknak, ezért crackolt
másolatok visszaszoritására létrehozták
a software-police-t. 
  Egy idegen  program visszafejtéséhez,
megértéséhez, értelmes   átalakitásához
már igazi profizmus  szükséges, azonban
programok másolhatóvá tétele, illegális
árusitása  törvénybe  ütköző. (* Nálunk
még nem!! Shy.)

 Egyrészt tehát az  alkotói   büszkeség
azt követeli, hogy  "neve   legyen    a
gyereknek" , másrászt meg ott a majré a
lebukás miatt, ez a kettősség szült egy
áthidaló  megoldást, a crackernevet.  A
benfentesek pontosan tudták, hogy ilyen
meg olyan "irói álnév" kit takar, az SP
orrára meg nem lett kötve a dolog.
Bizonyos  objektiv okokból kifolyólag a
crackerek  jelentősége  csökkent,   kis
hazánkban meg igazán  szinte  senki sem
foglalkozik   ilyesmivel   (a  beérkező
stuffok tulnyomó többsége már "túlvan a
dolgon",a hazai (legális) software-piac
helyzete meg a RÖHELY néven közismert).
      Ennek ellenére több ezren  vannak
olyanok,  akik  crackernevet  viselnek,
pedig egy részük nem tudná magabiztosan
megkülönböztetni     az    irógépet   a
számitógéptől.  Ezért éreztem úgy, hogy
ezt  a  dolgot  is célszerü egy picit a
helyére    tenni,     megfigyeléseimet,
tapasztalataimat    ezúton    szeretném
közreadni.     ((Nem    estünk    volna
kétségbe, ha nem teszed!!)) «-- ( Ez te
voltál FRICFORCE ?? Shy Guy. )

A HÁTTÉR:
A crackernév őrületnek valószinüleg két
oka    van.     Egyrészt     felmérések
igazolják,  hogy  az  emberek több mint
90%-a  nem  elégedett a sajátjával (van
például   egy   BASKI  nevű    barátom,
gondolhatjátok    !!!!).     Mivel    a
crackernévvel  mindenki  azzá   válhat,
amire  mindig  is  vágyott  (a sötétség
urává,  acélfiu-vá, lángharcossá..stb),
mi  sem  egyszerübb, mint fellapozni az
angol   szótárt    és    kikeresni    a
megfelelőt.     őszintén   szólva   nem
csodálkozom    azon,    hogy    mondjuk
Tarhálmákonyi     Félix     szivesebben
használja  esetleg a TRAX crackernevet.
A másik ok a divat.  Egy kicsit lenézik
"jobb   körökben"  azokat,   akik   nem
viselnek ilyesmit.  Ebből természetesen
az  is  adódik,  hogy   egy  crackernév
létezéséből, hangzatosságából nem lehet
következtetni a tehetségre, pl.  jobban
cseng  a  TETRA  HARD  KILLER  név   az
ADT-nél,  pedig  a  két  úr tudását nem
lehet egy lapon emliteni.


A NÉVADÓ
Sokaknak  semmilyen  lelki  traumát nem
jelent  a vadabbnál vaddab crackernevek
felvétele, váltogatása, de talán néhány
"most  érkezett  amigás"   bizonytalan.
Szóval  nem  kell  a cn-et kiérdemelni,
nem  kell X programot feltörni, Y demot
csinálni,  vagy  a "nagyok" engedélyére
várni,  ha  úgy  érzed, hogy közérzeted
javul  egy  ilyen  lépéssel,  akkor  ne
késlekedj!

MI LEGYÉL???
Ami jólesik.
Egyetlen  általános  szabály  van  amit
illik  betartani,  hogy "foglalt" nevet
ne   használj   (nem    hiszem,    hogy
osztatalan   sikere   lenne  mondjuk  a
SCOOPEX  név felvételének).  Ezen kívül
nincs   korlátozás   ,    olyan   nevet
választasz,     ami     egyéniségednek,
érdeklődési  körödnek, elképzeléseidnek
legjobban  megfelel.   Sokan  a nevüket
dolgozzák  be  valamilyen formában (pl.
nekem  Frici  a  becenevem,  ZOZO-nak a
MAJIC     12-böl     meg     Zoli     a
keresztneve),van  aki  ezzel  jelzi  az
érdeklődési  körét  (SCI-FIX),  van aki
történelmi  alakok   nevein   csavarint
egyet      (COPPERNICUS,      MACROPOLO
-foglaltak!-),  vagy  humort csempészik
bele (pl.  BINARI FUOR -bináris négyes,
szintén    foglalt!-,   ...ha    szépen
begörbited  négy ujjadat úgy, hogy csak
a  középső  marad  nyújtva,  akkor  egy
nemzetközi  jelzés  birtokába  jutsz).
Tehát       mindenki      bezsúfolhatja
szellemességét,  vágyait, elképzeléseit
egy    crackernévbe    anélkül,    hogy
bürokratikus               procedurákon
((Anakrisztikus      degrisszimmián!!!!
......LEKTOR)),  bugyuta próbatételeken
kellen átesnie, azonban......

AZONBAN
ha a demomakerek rögös útját választod,
akkor   néhány   szempontot   jobb   ha
figyelembe     veszel.     Van    olyan
ismerősöm,    aki   technikai   okokból
szivesen megváltoztatná a nevét, de nem
teszi,  mert  sok időbe tellik, amig az
új  név  ismertté   válik.   Amennyiben
szeretnéd     elkerülni    az     ilyen
kellemetlenséget,      akkor     vegyél
figyelembe néhány speciális szempontot:

- A crackerneved ne legyen hosszú!
Ha  pl.   a  demo  LOGO-jába  be akarod
magad  irni, akkor egy 40-50 karakteres
alkotás   egyszerűen    nem   fér   ki.
Szerintem   egy   demomakernek   a   10
karakter elég kell hogy legyen.

-Kerüld a "nehéz" betüket!
A  grafikust kriptának lehet ugrasztani
olyan  betükkel   amik   "gömbölyödnek"
(P,S,R...stb),   vagy   az   átlagosnál
cifrábbak     (W,K....stb).      Sokkal
előnyösebb  egyszerübben   elkészithető
betükből   álló   nevet   választani
(T,I,A,F...stb).

-Lehessen     belőle      "monogrammot"
késziteni.   Ezt  ugy  értsd,  hogy  ha
kimondva   kicseng   belőle  két   betű
(mondjuk  a  TRANTOR-ból  a  TT) az nem
hátrány.   Van  olyan,  hogy  elfogy  a
blitterid     (mondjuk     egy     3D-s
forgatásnál),  akkor  a teljes nevet ha
nem  is,  de a monogrammot még be lehet
írni.

-A  CREW-név megválasztásánál jó az, ha
grafikailag   is   ábrázolható   dolgot
jelent,  vagy ötletek sugall. Pl.  ha a
csapat  nevének  a  WIND  (szél)   szót
választjátok,  az  esetleg  jól tükrözi
azt,  hogy  mint a szél , úgy törtök be
az    élvonalbba,    de    a   grafikus
valószinűleg  csak  pislog  majd  ki  a
fejéből,  mert  hát  ugye  ezt  nem túl
könnyű ábrázolni.

Nagyon  röviden  ennyit szerettem volna
elmondani.   Természetesen  ez is (mint
minden  más  a  DD-ben)  csupán  egyéni
vélemény,   lehet    vele   vitatkozni.
Egyébként   ha   rám   hallgatsz,   azt
csinálsz, amit akarsz!!!!

FRICFORCE from FI-RE CREW
(Külön öröm számomra, hogy BAROMKA csak
kétszer    brummogot    bele,    biztos
öregszik)!

((BINARI   FUOR!!!    WARNING!!!    NEW
CRACKER  NAME!!!  SRAPRIGRADROMINING of
RADRAWGROBAKROWA CREW!!!!))
