
   A         SUONDTRACKER        család
továbbfejlesztett  változata,  talán  a
leggyakrabban  használt  zeneszerkesztő
a    demomakerek   körében.  Kibővített
szerkesztőfunkciókkal     rendelkezeik,
van  módunk  arra  is, hogy a betöltött
hangokat   módosítsuk,  összekopírozzuk
stb.  A  nemrég  megjelent  STARTRECKER
1.2-es  miatt  megingott a helyzete, de
akinek  csak  fél  megás  gépe  van  és
szeretne  160-180  kbyte-os zenét írni,
annak    ezt   a  szerkesztőt  célszerű
használni.  A  következö  GURU-tól  már
együtt  kezdünk  a zeneíráshoz mégpedig
ezzel    a    zeneszerkesztővel,  ezért
néhány        szóval      átfutunk    a
leglényegesebb funkcióin.

   Bal    oldalon    lehet  állitani  a
lejátszással kapcsolatos mutatókat:

POSI
hanyadik pozicióról van szó.

PATTERN
   az  adott  pozicióban melyik pattern
(modul)  legyen  lejátszva.  Ez  a  két
utasítás  együtt  dolgozik.  A POSI-nál
beállítjuk,  hogy 0, a PATTERN-be, hogy
4,    majd    a  POZI  értékét  l-re  a
PATTERNÉT  mondjuk 9-re állítjuk, akkor
a  legelsó  lejátszandó  modul  a 4., a
következő meg a 9. lesz .

LENGTH
   a  teljes  zene hossza+1 (tehát a mi
esetünkben ez 3 lenne) 

RESTART
   a  régebbi zeneszerkesztőkben ez még
nem  volt.  Nem  feltétlenül  fontos  a
zene   befejezése  után  a  legelejéről
kezdeni,  hanem  az  általunk  kijelölt
POSI-cióból    (tehát  ha van a zenében
egy  rövid  bevezető  szakasz - mondjuk
valami  zörej  - és csak utána indul az
"igazi",        akkor    a    lejátszás
befejezésével  nem  szükséges  ismét  a
zörejben    gyönyörködnünk,  egy  másik
pozicióba állítva átugorhatjuk azt.

SAMPLE
   itt  állítjuk  be,  hogy a memóriába
betöltött  (max  32)  hangból  melyiket
szeretnénk              megszólaltatni,
átszerkeszteni,    vagy   behelyezni  a
patternbe.

VOLUME
hangerő (max 40-hexadecimális!)

LENGHT
   azt  mutatja,  hogy az aktuális hang
milyen hosszú (hexadecimálisan). 

REPET,REPLAN
   a  hang  megszólaltatása után honnan
és    mekkora  részt  ismételgessen  az
aktuális    hangból    ("végtelenitett"
hangzás).

QUANT
   ezt  a szerkesztésnél használhatjuk.
Amennyiben    tudjuk   azt,  hogy  csak
minden    negyedik    pattern-pozicióba
írunk,  akkor  ezt beállítva négyesével
ugrik  a  kurzor  (bal egérgomb növeli,
SHIFT+bal  egérgomb  csökkenti  ezt  az
értéket).

PLAY
lejátsza a teljes zenét.

PATTERN
csak az aktuális patternt ismételgeti.

EDIT
   ezzel   (is)  lehet  szerkeszteni  a
zenét.  Ha a kurzor valamelyik csatorna
elején  van és lenyomjuk a billentyűzet
valamelyikét    -    amihez   egy  hang
megszólaltatása  van  rendelve -, akkor
az  bekerül  abba  a  pozicióba.  Ennek
törlése  a  DEL  billentyűvel történik.
Az  a  hang  (hangszer)  szólal meg (és
kerül    a    patternbe),  amelyiket  a
SAMPLE-vel beállítottuk.

   Mód  van  a  hang megszólaltatásának
körülményeit                     leirni
vezérlőkarakterekkel.
 
1-hang magasságának emelése
2-hang magasságának csökkentése
4-különbözö effekteket indithatunk
  ezekkel
5-(bizonyára van pontos zenei
6-szakkifejezése, de fogalmam sincs,
  hogy mi. Furcsa, de érdekes
  "vibrálások", "vizhangok",
  "hajlitások" kérhetök ezzel, próbáld
  ki)!
B-ugrás a mögötte lévö számmal
  meghatározott patternre (HEXA!!!)
C-hangerö módositása az adott hangnál
D-a következö pozicióra ugrás
E-szürö ki, be (1-ki, 0-be)

   A    többi    karaktert   nem  veszi
figyelembe  (írnak  az  "A"-ról, hogy a
csatorna  hangerejét  lehet változtatni
vele,  nekem  nem  jött össze a dolog).
Tehát  a  szerkesztett hang a patternen
belül igy néz ki:

A-2 14AA....azaz
A-2  1  4  AA
1    2  3  4

--1 az A hangot szólaltatuk meg a
    második oktávban
--2 az 1. rekeszben lévö SAMPLE-röl van
    szó
--3 a 4. effektet kértük arra a hangra,
--4 az AA intervallumok között
    (egyfajta vibráló hatás)

   Itt     célszerű    megjegyezni    a
szerkesztő billentyűzetkiosztását. 
Amennyiben másolni akarunk
--egy csatorna tartalmát, akkor
  SHIFT+F4
--egy teljes patternt, akkor ALT+F4

   Ez   egy  átmeneti  tárolóba  kerül.
Ezután   megkeressük  azt  a  patternt,
amelyikbe másolni akarunk, majd

--a SHIFT+F5-tel a csatornát
--ALT+F5-tel a teljes patternt
  "beragaszthatjuk".

Ha törölni szeretnénk
--egy csatornát, a SHIFT+F3-at,
--ha egy egész patternt, akkor az
  ALT+F3-at kel lenyomni.

   Az  F6 billentyüvel a 0., az F7-ttel
a  16.,  F8-32.,F9-48.,az F10-zel pedig
a 64. pozicióba ugorhatunk

--F1-F2-vel az oktávokat állithatjuk be.

PATREC
   az  aktuális  patternt  ismételgeti,
miközben  a  billentyűzetet masszírozva
belejavíthatunk    a    zenébe  ("menet
közben" írja be a hangokat).

SONGREC
   a  funkciója  hasonló  az elöbbihez,
csak   nem  egy  patternre  vonatkozik,
hanem az egész zenét játsza.

STOP
...hmmm...hmmm..

CLEAR törlés

ALL--mindent

  PATTS
   a patternek tartalmát (hangszerek a
   memóriába maradnak)
  INSTR
   a hangszereket (a patternek
   megmaradnak, forditottja az
   elöbbinek)
  SONGD
   a hangszer és a pattern tartalma is
   megmarad, de a POSI-PATTERN menüvel
   beállitott lejátszási sorrendet
   törli).

PLST
   itt   lehet  a  listából  behivni  a
hangszereket.    Be   kell  állitani  a
SAMPLE  menüt  (melyik tárolóba másolja
a    hangot),    aztán   ráclickelni  a
kiválasztott  hangszerre.  A  listát  a
"le"-"fel"  nyilakkal  lehet  mozgatni.
LOAD  PLST,  ha egy másik lista alapján
akarunk   hengszereket  betölteni  (pl.
két  különbözö  hanggyüjteményünk van),
akkor  ezzel  kell kérni. Kijelzi, hogy
az   aktuális  listában  hány  hangszer
van.  Alatta látható az ST-.. menü, ide
be  lehet  irni  egy számot, akkor csak
azokat  a hangszereket "látja", amelyik
azon a számu hagszerlemezen található.

MOUNTLIST ???

DISK OP  lemezműveletek.
    L SOUND-Itt tölthető be (hangszerek
            nélkül) a zene
    L MODULE- a teljes modul
              (hangszerekkel együt),
    L SAMPLE- vagy egy hang.
    Az "S" betű a kimentésre, "D" a
    törlésre utasítja.
    PACK ON  ? Valami sűrítési funkció
    lehet ,én nem birtam rájönni a
    lényegére.

SAMPLER
ezzel az aktuális hangot editálhatjuk.

   START SAMPLING digitalizálóval
            együtt használható csak !!

   MONITOR ???

   COPY a beírt hangszert megduplázza
   és betölti a megadott tárolórekeszbe
   (pl a hangfacsarás megkezdése elött
   célszerű egy tartalék másolatot
   csinálni, ha nem tetszik az editálás
   után, akkor még onnan vissza tudjuk
   nyerni).

   MIX két hangszer összekeverése és
   egy harmadik helyre másolása
   (nagyon érdekes hangok állíthatók
   elő így).

   CHANGE VOLUME ha a VOLUME 40-ás
   beállitás esetén sem elég hangos,
   akkor az egeret le-fel mozgatva
   módosithatod (bizonyos érték után
   torzít!!)

   CUT L,R a hang elejéből, vagy a
   végéből lehet "lecsípni". Rá kell
   clickelni a hangmintára AMEDDIG,
   ill. AHONNAN a levágás érvényes.

   FADE IN, FADE OUT az eljárás
   azonos, azonban nem levágja, hanem
   csak fokozatosan felerősíti, vagy
   lehalkítja a hangot.

   OCT UP, OCT DOWN egy oktávval
   megemeli, lecsökkenti a
   hangmagasságot.

   FILTER egy szűrőn átengedve
   csökkenti a zajszintet (de el is
   tompul tőle rendesen!!)

   REVERSE "megfordítja a hangot,
   fordítva játssza le.

0123
az adott csatorna ki-be kapcsolása.

PRINT
nyomtatás (hogy mit azt ne kérdezd,
nekem pontosan annyi nyomtatóm van mint
Neked  -esetleg egyel kevesebb-)

PLST-ED
a hangszereket felsoroló lista
szerkeszthető vele

   CLEAR törlés a memóriából.

   LOAD lista betöltése a lemezről

   SAVE kimentés

   DELETE törlése a lemezről

   INSERT a memóriában és a lemezen
   lévő lista összemásolása,
   összefűzése.

   DEL DISK a beirt számú hangszerlemez
   nevei törlődnek a memóriából.

   READ DISK a meghajtóban lévő
   hangszerlemez hangneveit hozzáfűzi a
   listához

MIDI
megfelelő interface-szel midizni lehet
vele (nem ájultak el tudása láttán a
haverok!! )

   Nagyon  röviden  ennyi.  Tudom ,hogy
sikerült        eltalálnom    azt    az
információmennyiséget,       ami    egy
kezdönek  kevés,  egy  profinak meg már
agyalgás,     istenem    ...    ilyenre
sikeredett.        Aki     csak    most
ízlelgeti    a    NOISETRACKERT,  az  a
következő    GURU-ban   választ  kap  a
kérdéseire,    egy    gyakorlati  példa
segítségével.

      FRICFORCE from FI-RE CREW

