
                      Szevasztok Kedves Felhasználók !

	Ugyan  kivel  nem  fordult  elő,  hogy  egy-egy játékprogram közben
eszébe  jutott; de jó lenne, ha nem a gép ellen kellene viaskodni a sokszor
hihetetlenül  nehéz feladatokban, küldetésekben.  Ilyenkor jó lenne, ha egy
igazi  embertársunk  lenne  az  ellenfelünk,  mert  mindjárt  reálisabbnak
érezhetjük  a  köztünk  folyó  viaskodást.  Szerencsére a programok íróinak
legalább egy része felismerte ezt, és programját úgy fejlesztette, hogy ezt
a  kívánalmat  szem  előtt  tartotta.   A gépünk szerencsére rendelkezik az
ilyen  elképzelések  realizálásához  szükséges  műszaki feltételekkel, amit
RS-232-nek  hívunk.   Tehát  semmi  egyébre  nincs  szükség  mint  egy  itt
ismertetésre  kerülő  kábelre.  Azt hiszem, hogy az elkészítés költsége nem
túl  magas,  és  messzemenően  kamatozik,  amikor  használjuk.   Pl.  ki ne
szeretett  volna  úgy  autóversenyezni,  hogy  egy embertársa az ellenfele.
Vagy  pont  egy  kis  légicsatára  vágyik.   Persze  nem úgy mint mondjuk a
SKYCHASE   programban ,  hogy   kettéosztott  képernyőn  egymás  taktikáját
kifigyeljük.  Hanem egymástól távolabb két géppel két monitorral ( TV-vel),
a  saját  szemszogünkből  figyelve  az  eseményeket.  Nos ha valaki veszi a
fáradtságot,  és   elkészíti  ezt  a  kis  kiegészítést,  állítom  jót  fog
szórakozni.

Most megpróbálom  a  teljesség igénye nélkül felsorolni azokat a játékokat,
amelyeknél megy az ún. MULTIPLAYER funkció:

       			1.   Populous
                        2.   StuntCar Racer
                        3.   Falcon ( 1 Mb. ! )
                        4.   F-16 Combatpilot
                        5.   Flight simulator II.
                        6.   Operation Combat
                        7.   Battlechess
                        8.   Armour Geddon 

És  még  jónéhány  egyéb  játékprogram  és  felhasználói program.  Pl.  egy
terminálemulátorral más nagyobb  RS-232  kimenettel  rendelkező  géppel  is
összeköttetés  léthesíthető.  ami közvetlen adatcserét tesz lehetővé. Ennek
az irányzatnak  majdnem korlátlanok a lehetőségei. Szóval fel a pákával, és
essetek neki !

Megjegyzem  a  rajzon  közölt  kapcsolás  a  teljes  RS-232 csatlakozás, de
legtöbbször   elég   az   első   három   pin    összekötése .   Ez   persze
felhasználásfüggő.

Az összekötött  pinek  megnevezését  megadom, az esetleges fejlesztésekhez.

                  1.  Protective Ground             (GND)
                  2.  Transmit Data                 (TxD)
                  3.  Receive Data                  (RxD)

                  4.  Request to Send               (RTS)
                  5.  Clear to Send                 (CTS)
                  6.  Data Set Ready                (DSR)
                  7.  Signal Ground                (SGND)
                  8.  Carrier Detect                 (CD)
                 20.  Data Terminal Ready           (DTR)
                 22.  Ring indicator                 (RI)

Ezek  a  számozások  a csatlakozón feltüntetett számoknak megfelelnek, és a
rajzon  látható  módon kell összekötni őket.  De mondom elég csak az első 3
(  GND , TxD , RxD  ) pin  összekötése rendszerint.  A megépítés nem nehéz,
kezdők is bátran válalkozhatnak rá.

Az  egyetlen  korlátozás a szakirodalom szerint :  A kábel hossza nem lehet
több mint 25 méter, de azt hiszem, hogy ekkorára nincs is szükség.

A  pinek  elnevezése  a  szabványos RS-232 re vonatkoznak, ami azt jelenti,
hogy  más  gépek  pl.   PC-k  egymáshoz kapcsolása is megoldható a kábelunk
segítségével.

Elkészítés  után,  ha  rendelkezésre áll 2 amiga, már ki is lehet próbálni.
először  a  kábel egyik végét az egyik amigába dugjuk, a másikat a másikba.
Nem  viccnek  szánom,  de  le kell így írni, mert volt már olyan eset, hogy
valaki  megkérdezte  tőlem,  hogy  a  másik végét hova dugja, mert semelyik
csatlakozó nem jó a kábel másik végéhez.  Szóval a másik vége a MÁSIK amiga
azonos feliratú ( SERIAL ) csatlakozójába kerüljön !

A  próba  :  Töltsük be pl.  a STUNTCAR RACER programot mindkét gépbe, majd
mindkét gépen a menüben válasszuk ki a COMPUTER LINK menüpontot.  Ha minden
oké  ( össze  van  kötve  a  két gép, jó a program, stb ) akkor egy kis idő
múlva jön  az  értesítés :  COMPUTER LINKED.  Most megadjuk a két versenyző
nevét, és már indulhat is egymás ellen a verseny. Akkor sikerült minden, ha
az egyikünket jobbról emelnek a pályára, a másikunkat balról.

Előfordulhat egy-két alkalmazásnál, hogy az átviteli sebesség megválasztása
is  a  mi  dolgunk.  Természetesen egyformára kell állítani mindkét gépnél.
Az  itt  felsorolt programok közül ilyen az F-16 COMBATPILOT, a FALCON, meg
azt hiszem a FLIGHTSIMULATOR II.  is.

Hát  úgy  ennyi  lett  volna  ez a kis írás, és remélem mindenkinek sikerül
megépíteni és használni ezt az egyszerű dolgot.

Anyagigény :  2 db 25 pólusú  minidin anya csatlakozó és néhány méter kábel
( minimum 3 érszállal ).

  
   1991. 05. 28.                                         Telekesi Gábor 


