
                       ANALOG DIGITÁL ÁTALAKITóK 1.RÉSZ


 Bizonyára  sokan  szeretnének  hang  vagy,  képdigitalizálót használni esetleg
épiteni.  Ehhez szeretnénk most egy kis segitséget adni.  Bár erről mar a hazai
szaksajtóban  is jelent meg némi információ a témaról, de ennek elolvasása csak
megerősitett  abban,  hogy szükség van erre a cikksorozatra.  Nem csak komplett
kapcsolási  rajzokat,  hanem  katalógus  adatokat,  a  temához kapcsolodó egyéb
áramköröket  és részletes leirásukat is.  Elsőként nézzuk a két legelterjedtebb
A/D adatait.

                   ADC0804                 ZN 427 E

GYÁRTÓ:            SIGNETICS               FERRANTI

TECHNOLÓGIA:       CMOS                    BIPOLAR

FELBONTÁS:         8bit                    8bit

ÓRAJEL MAX:        4Mhz                    1Mhz

ÁTALAKÍTÁSI IDŐ:   100 Micro sec           10 Micro sec

PONTOSSÁG:         +-1LSB                  +-1LSB

MAX BEMENŐJEL:     5V                      5V

TÁPFESZÜLTSÉG:     5V                      +- 5V

ÁRAMFELVÉTEL:      3mA                     20mA

ÁR (DM)            8.50                    20.50

ÁR (Ft)            723                     2522

ÁTALAKÍTÁSI ELV:      SZUCCESZÍV APROXIMACIÓ

Erről  az  utolsó  adatról  annyit,  hogy  ez  magyarúl annyit jelent sorozatos
közelítés.   Most  ezzel  nem  akarom gyengébb idegzetű AMIGÁS barátaim idegeit
tovább  borzolni,  maradjunk annyiban, hogy ez az IC-ben a C jelű blokk és akit
ez jobban érdekel, annak levélben szívesen megírom.  Nos ennyi száraz adat után
nézzük  a  belső felépítést és működést.  Először az ADC0804-et szedjük ízekre,
amelyhez  segítséget  nyújt  a  mellékletben  szereplő  blokkvázlat  is  melyre
hivatkozni fogok.

1. láb
CS  (Chip  select) nullára aktív.  A belső logikához (A blokk) tartozik.  Aktív
állapota engedélyezi az átalakítás indítását és a kimeneti tár(G) beírását.

2.láb
WR(Write)  lefutó  élre  aktív.   Szintén  a  belső logika része az átalakítást
indítja.

3.láb
RD(READ)  nullára  aktív.   A  (G)blokkba tartozik ez is a kimenő tár olvasását
engedélyezi.  Magas szint esetén a kimenetek nagyimpedanciássá válnak(TRI-STATE
kimenet).

4.láb
CLK(CLOCK  IN)  ide adhatunk TTL szintű órajelet, vagy a mellékelt rajz szerint
RC  taggal  képes  önmaga  is berezegni (B blokk).  A frekvencia az f=1/0.7*R*C
képlettel számolható ki.

5.láb
INTR(INTERRUPT)kimenet.Egy  órajel idejéig 0 szinttel jelzi az átalakítás végét
valamint azt, hogy a kimeneti tárba érvényes adat van.

6-7.láb
Vin+,Vin-  E két láb köze adhatjuk az analóg jelet  a  megfelelő   polaritással
(E jelű bemenőjel fogadó egység).

8-10.láb
Analóg  és  digitális test.  A nagyobb zavarvédelem miatt különválaszthatjuk az
analóg és digitális földet.

9.láb
REF  in  .Ide  kell beadjuk a referencia feszültséget, amely a bejövő maximális
analóg jel fele max:2.5V.  Lényeges, hogy pontos és zavaroktól mentes legyen.

11-18.láb
Háromállapotú kimenetek D7-D0 ig.

19.láb
Rext RC oszcillátor esetén ide köthetjük az ellenállás egyik felett a másikat a
4.lábra.

20.láb
+5V

Bár nem sokban különbözik a ZN 427 az ADC0804-től azért érdemes végignézni.

1.láb
EOC  (END  OF  CONVERSION)  az  átalakítás  végét jelző kimenet.  Magas szintje
jelzi, hogy a kimeneten érvényes adat van.

2.láb
OUT  EN (OUT ENABLE) kimenet engedélyezés.  Egyre aktív, a kimeneten csak akkor
jelenik meg az érvényes adat a kimeneten,ha ezt a lábat aktivizáljuk.

3.láb
CLOCK (CLOCK IN) órajel bemenet ide adhatunk TTL szintű órajelet.   (A blokk)

4.láb
SC (START CONVERSION) negatív elvezérelt bemenet, amely az átalakítást indítja.

5.láb
U ext külső segédfeszültség,melyre a bemeneti fokozatnak van szüksége (-5v)

6.láb
U in erre a pontra vezethetjük az átalakítandó jelet.

7.láb
U ref in megfelel az ADC referencia bemenetenek.

8.láb
U  ref  out  az  első  nagyobb  különbség  a  két  IC között.  A ZN 427 ugyanis
rendelkezik  egy  nagyon  precíz,kompenzált stabil referencia forrásal, melynek
feszültsége 2.50 V.(C blokk) Ezt e jelet közvetlenül a 7.lábra köthetjük.

9.láb
GND

10.láb
+5V

11-18.láb
Kimenetek(D7-D0)(D  blokk)  itt  újabb  eltéressel  találkozunk  ugyanis ezek a
kimenetek  nem  tárolták  csak  az EOC kimenet magas és az OUT EN bemenet magas
szintje alatt jelenik meg valós adat.


Következő számunkban részletesen írunk, majd az analóg digitál átalakításról és
konkrét  kapcsolásokat  is  közlünk.   Természetesen  megpróbálunk    részletes
bemérési  utasítást  is  közreadni.   Addig  is  várjuk  leveleiteket  és egyéb
problémáitokat.


                                  LALA & ZOZO

