Reklámfilm a Blöki féle kutyaeledelről

   Reggel  van.  Egy  férfi  felkel  az
ágyából  és álmosan a hűtőhöz tántorog.
Kinyitja    hűtőt    de  az  tátong  az
ürességtől.  A  férfi  a  közértbe megy
élelmiszert  vásárolni.  Amint  kilép a
közértből  egy idős, görnyedt hatú néni
leszólítja.  Közli vele, hogy itt lakik
a  közelben  és  szeretné  ha  segítene
hazacipelni    a  csomagjait.  A  férfi
elfintorítja    az    arcát,  de  azért
beleegyezik.    Megérkeznek    a   néni
lakására.  Az  idős  hölgy  kinyitja az
ajtót    és  beinvitálja  vendégét, aki
először    ellenkezik,  de  miután  egy
hatalmas  bernáthegyi  állkapcsai  közé
fogja    alkarját,   megadja  magát.  A
nénike  étellel  kínálja  a  férfit.  A
férfi  eleinte  vonakodik, de mivel még
nem    reggelizett   végül  nekilát  az
evésnek.

A reggeli befejeztével megkérdi:

- Tessék mondani, mi volt ez a finomság
  amivel volt olyan kedves és
  megkínált ?

- Tudtam, hogy ízleni fog. Amit az
  imént ettél fiam, az Blöki féle
  kutyaeledel volt.

- Tessék ? - kérdi felháborodottan a
  férfi.

   A  néni a kisszoba felé tart ahonnan
több  kutya  csaholása hallik. Feltárja
a    szobaajtót  és  barátságos  hangon
megszólal:

- Kutyuskáim készen van a reggeli.

   A  kutyák  megrohanják  a  férfit és
darabokra  tépik.  A nénike elégedetten
szemléli        a    jelenetet.    Majd
szembefordulva  a  kamerávál a nézőkhöz
szól a következőképp:

- A Blöki féle kutyaeledel a megfelelő
  körítéssel rövid időn belül az ön
  kutyájának is a kedvenc eledelévé
  válhat. Tehát vásároljon Blöki féle
  kutyaeledelt.

                         F.S.

