
Nyílt levél a GURU-nak

Aki      nem      ismerne     bennünket
bemutatkoznánk:   tavaly  decembere óta
minden   hónapban  megjelenik  egy   60
oldalas  újság,  ami  csak  az Amigáról
szól.  Nem valami szép, és ráadásul 148
Ft-ba kerül.

Minden  témával  foglalkozunk,  íme egy
nem teljes felsorolás:

-  játékleírások,    demók,     humoros
irományok,  Hardware  tesztek (Digiview
Gold,  Vortex  At  emulator, és még sok
lesz),  SW  leírások   (Deluxe   Paint,
Pagestream, Sculpt 4D sorozat), Desktop
Video, Ray-Tracing, MIDI rovat, Olvasói
levelek,    kérdések    megválaszolása,
Apróhirdetések,  és  utoljára,  de  nem
utolsó  sorban  a  programozástechnikai
rovatok  a  legkezdőbbek  szintjétől, a
profi  programozóknak  szólókig (Basic,
AMOS,   C,  Assembly   kezdő,  Assembly
haladó,    Szerszámosláda   -   hasznos
rutinok, Hadrdware programozás)

Az  újságot  az  Anubis  Kft-nél  lehet
megvásárolni:

 Tel.:   11-73-877 
 1053 Budapest,  Ferenciek  Tere  4-8,
 jelenleg az Örs Vezér téren a Prizma
mellett
 vagy a CSOKI-ban hétvégenként.

Postán megrendelhető levélben az alábbi
postacímen: 

  1075  Budapest,  Tanács Krt.5/C

A   bemtatkozás   után    arra   térnék
ki,  hogy miért is intéztem ezt a nyílt
levelet   a    GURU-hoz.   Először   is
gratulálni  szeretnénk nektek a szuper,
tartalmas,  és  szép  munkához.   A  mi
technikai,    időbeli,    és   pénzügyi
lehetőségeink nem adottak, hogy papíron
is az elvárásoknak megfelelő szépségben
tündököljünk,     ezért     borzasztóan
irigylünk   benneteket,  az  AMIGA  RGB
szépségű  GURU-t!  Persze a szépség ott
is  másodlagos,  hiszen  a lemezek tele
vannak,   érdekesek.   A  GURU  program
szuper   jó   munka,  jól   szervezett,
világos,  öröm  benne  lapozgatni.  Jó,
hogy   vagytok.    A   másik  ok,  hogy
szeretném    felhívni    az    amigások
figyelmét  egy  nagyszerű eseményre.  A
Kecskeméti    Ifjúsági    Otthon   LOGI
klubjának    rendezésében     Augusztus
24-30.-ig  Parádon  AMIGA  TÁBOR  kerül
megrendezésre.  Itt lehetőség nyílik az
ország  Amigásainak  találkozására,  de
annál  hosszabb  időre  is,   amíg   az
XCOPY-k befejezik a másolást.  Itt lesz
idő  tapasztalatcserére,   sőt   együtt
programozásra  is.   Az  Amiga  Magazin
remélhetőleg teljes stábja ott lesz, és
ha minden jól megy tartunk majd:

- videografikai

- Assembly programozói tanfolyamot

Ezeket az újság készítésénél megszokott
komolysággal,     és     odafigyeléssel
végezzük    majd.   Lehetőség    nyílik
megismerni  némi  hardverarzenált   is,
amelyek  közül  a  nagyágyú egy 3000-es
lesz,  de  nincs  kizárva,  hogy  vinni
tudunk  majd  24  bites  kártyát  is, a
genlock,  digitalizáló,  hardisk,  és a
szokásos perifériák mellett.  A táborba
gyakorlatilag  önköltségi  áron   lehet
jelentkezni.   A  résztveteli  díj   az
egész  hétre  2100  Ft vagy 300 Ft/nap.
Ezért  szállást (faházban), 3X étkezést
kapsz.   Gépet  saját   magadnak   kell
hozni, persze ez nem követelmény.


          Jelentkezni lehet:
              Kecskemét
           Széchényi tér 7
                6000
           Tel.: 76/20-735

Kérjük, hogy ezt a hírt terjesszétek az
AMIGA-sok körében.

BBKING
