           Visszatekingető 90
           ------------------

  Az évvége az összegzések, értékelések
ideje. Elkészülnek a hivatalos és a nem
hivatalos értékelések az egész múlt évi
munkáról.
  Mi is szeretnénk a Power Play alapján
készült évvégi összegzést olvasóink elé
tárni. Mint minden évben most is vannak
elsők és hátul cammogók a computeres és
üzleti élet minden szférájában.  Ezen a
pár  hasábon keresztül mi a legjobbakat
szeretnénk átfutni.  A Power Play teszt
rovatainak abszolút győztese és  egyben
az év játéka  megtiszteltetést idén egy
kereskedelmi-stratégia szimulátor  érte
el. A RAILROAD TYCOON.  Sid Meyer által
a MICROPROSE szárnyai alatt  készült el
ez a kiváló program.  Sajnos Amigán még
nem  találkozhatunk vele.
  Az év szoftverháza az ELECTRONIC ARTS
erős versenyben a Microprose, Origin és
Lucasfilm Games konkurenciájával.
Az a helyzet, hogy a mi véleményünk egy
kicsit más, de az Accolade nevét sem az
utolsók között említeném.
  Az év  legjobb  logikai  játékaként a
KLAX az Atari Games furcsa,tetris-szerű
termtményét tisztelhetjük. Azt hiszem a
dötés itt sem egyezik a mi egyéni  GURU
első díjukkal.
  A legjobb szerepjáték az ULTIMA VI. A
dolog úgy áll, hogy még nem tűnt fel az
első kalóz verzió kis hazánkban ezért,a
helyeslés, vagy elvetés mindegyike hiba
lenne. Én személy szerint a " Wish  you
were here ",azaz "! bárcsak itt lennél"
című megnyilvánulást  tudom hozzátenni.
  A legszebb Adventure kategóriát elért
The Secret of Monkey Island című  játék
detto ( lásd. egy bekezdéssel feljebb).
Azzal valamennyien egyetérthetünk, hogy
a Lucasfilm igen csúcs dolgokkal bombáz
bennünket már évek óta.
  A stratégiai játékok között is a  már
említett Railroad Tycoon aratott sikert
Nem lesz ez egy kicsit sok ? Félek mire
eljut Amiga átiratig a dolog kicsit már
soványabb és gyengébb lesz.
  A sportjátékok sosem tartoztak a nagy
kedvenceim közé. Az év sportjátéka idén
a PGA Tour Golf,amely egy igen szép 3-D
grafikájú golf program. Ha minden igaz,
már itthon is létezik.
  A best szimulációk mindegyike  csak a
nyálunkat csorgatja, hiszen a szuper jó
LHX Attack Chopper még ugyanúgy nem  él
Amigán, mint a második helyezett  remek
Silent Service II. Úgy látom ez a  cikk
kezd teljesen a vágyak mezejére érkezni
hiszen ki ne játszana szívesen ezek jól
működő Amiga verziójával.
 Az akciójátékok közül a Wing Commander
vitte el a pálmát a Turrican elől. Kár,
hogy a  Killing Game Show, vagy a Beast
nem kapott elég szavazatot.
  Itt jönnek a nagyobb vitát is kiváltó
kategóriák. Hát a leszebb grafika címet
a Loom érdemelte ki. ???? Szép szép, de
hol az Elvira ? Nem értem.
  A már többször  emlegetett Microprose
Railroad Tycoon nyerte a  legjobb ötlet
címet. A legjobb zene pedig a  Turrican
alkotóit illeti meg.
  Ennyi volt  kis vitatkozgatásunk a T.
Power Play cikkével. Szerintem a kisebb
cégek is érdemelnének némi odafigyelést
A nagy halak itt is megeszik a kicsiket
Ez a törvényszerüség néha még  abszolút
profi tesztereket is hamis vágányra tud
terelni. A computer programok világában
azonban duplán érvényes a mondás,hogy a
" Puding próbája az evés "
Mindenkinek kellemes pudingokat kivánva
fejezem be kis tallózásomat.

                  Shy Guy of Flatliners
