Legelsőként    szeretnék     köszönetet
mondani Keresztes Gábornak aki a kezdet
kezdetén    a    GURU    rendelkezésére
bocsátotta  az Imagine-t, lehetővé téve
e leírás elkészítését.


Miért éppen Imagine leírás ?


A válasz egyszerű:  mert ez a legújabb,
legjobb,   és  sajnos  a  legnehezebben
megtanulható  az  Amigán  létező összes
ray-tracer  program   között.    Tudása
vetekszik a professzionális 10000-30000
DM  árkategóriájú  3D-s  szoftverekével
amelyek  IBM PC-n, Macintosh-on futnak.
Az  Imagine-t az USA-ban működő Impulse
inc.    alkotta   meg  a  Turbo  Silver
továbbfejlesztéseként.      A     Turbo
Silver-ből  világszerte  60000  darabot
adtak el, és legalább akkora tábora van
mint  a  Sculpt 4D-nek.  A Turbo Silver
legutolsó  3.0-ás   verziója   1988-ban
jelent   meg.     Azóta    folyamatosan
fejlesztik  az Imagine-t a Turbo Silver
felhasználók a céghez beérkező kririkái
alapján.   Ebből  következik,  hogy  ha
valaki  jól  ismeri  a  Turbo  Silver-t
sokkal   könnyebben    barátkozik    az
Imagine-el,  a  két  program   kezelése
nagyon    hasonlít    egymásra    mivel
alkotójuk ugyanaz a személy.

Az  Imagine  ára  Németországban 600 DM
körül  mozog,  így   várható,   hogy  a
legtöbb    Amiga     tulajdonos     aki
valamennyire    is   foglalkozik   3D-s
grafikával előbb-utóbb áttér az Imagine
használatára.   Így   várhatóan   egyre
újabb  és  jobb  verziók jelennek meg a
piacon.   Ezt  alátámasztja  az hogy az
Imagine-nek  eddíg három veziója jelent
meg:   1990 nyarán a 0.90-es verziószám
még nem teljesen tökéletes pre-release,
ebben  sok  érdekes  funkció   még  nem
működött.   1990  októberében  a 1.0-ás
verziószámú  amelyben  már  az   összes
előre  beharangozott  dolog benne volt,
sajnos  néhány  hibával  együtt.   1991
Februárban  jelent  meg  a  mindmáig  (
1991.május  ) legújabb verzió az 1.1-es
Imagine.   Ebben  kijavították  az  1.0
hibáit,  és  néhány hasznos új funkciót
is  beépítettek.   A  hírek szerint már
lázasan   dolgoznak  az   új   verzión,
megjelenése  hamarosan  várható.  Amint
ebből  a  kis  történeti  áttekintésből
látható,  hogy  az Imagine nem egyszeri
vállalkozás,   folyamatosan    megújul,
egyre  jobb  lesz.  Természetesen itt a
GURUban   a  legújabb  1.1-es   Imagine
leírását  olvashatod  majd,   ill.   ha
közben  megjelenik  az új verzió rögtön
közöljük a változásokat.

Személy  szerint  én   (Gaborca)   több
hónapja  foglalkozom az Imagine-nel, és
ez  alatt  az  idő  alatt  megfejtettem
legtöbb   titkát.     (    Igaz     ezt
nagymértékben   megkönnyítette   hosszú
Turbo  Silver-es  előéletem  ).  Mire a
leírás  megérkezett  az Imagine-hez már
majdnem   minden    funkcióját   tudtam
használni.   Amit  nem  pl.:   A  Stage
editorban,    Action   Script   Globals
csatornájáról ha lehívom az info-t mire
jó  a "Brush Name" mező ?  Ne ijedjetek
meg, azóta már erre is tudom a választ,
és ha olvasod ezt a rovatot akkor TE is
hamarosan megtudod!



Az Imagine (és persze a GURU) 
       legyen veled !


             the real Gaborca 
