
                        Nyílt levél a Lamer kérdésről !!!  

                A GURU szerkesztőség hivatalos állásfoglalása 

A  mostani  számban  nagyon megszaporodtak a vitás kérdések Lamer ügyben.  Ebbe
szeretnénk  végre  beleszólni.   Mi  azzal az állásponttal értünk egyet, amit a
Cerberos-ék  is  megfogalmaztak.   Mindenki  Lamerként  kezdi  és  csak a saját
igyekezetén múlik az, hogy meddig jut el.

      1. verzió - Szép lassan magától Cool guy lesz ( ez ritka )  
      2. verzió - Segítséggel lesz Cool.    
      3. verzió - Az isten sem segít rajta és lamer marad. ( ilyen is van )

Mi  a második mellett szavazunk, tehát ha valaki tud valmit az ne a nagypofával
tünjön ki, hanem a munkájával.  Cool Guy lehet olyan is, aki kicsit konyít csak
a copperek és raszterek tördeléséhez.  Szerintünk, ha mindenki olyanban melózik
amihez ért, akkor az előbb-utóbb még kihozhat valami giga cool-t

Aki  viszont  nem ért semmihez, azt segíteni kellene azoknak akik kenik-vágják,
mint a pitét.  Tehát, ha valaki lamer oktatásra adná a fejét itt a GURU hasábok
egyikén nyugodtan megteheti.  De a nagy Fuckingoknak nincs sok értelme.

A  GURU  ezenkívül megigéri, hogy azon lesz, hogy minél kevesebb lamer jusson a
Cool Guy-okra.  Sőt abban bízunk, hogy a Cool Guy-ok lassan Giga, mega és hiper
Coderek, GfX-man-ok, Swapperek és muzician-ok lesznek.  Nem lenne rossz, már ha
mi is felzárkóznánk a nyugati Cool Guy-ok nyomába.

        Hot, Hiper- mega Greetings to all GURU friend !

Black  Art,  Cerberos, Chromance, EGS & Sorell, Fire Crew, Flatliners, Hallers,
Majic  12,  Red  Trax, Soldiers, 23°C Crew, Soc Brigade és a magányos Bootblock
vadászoknak....  !

