        Intelligencia Teszt

Összeállította:
Guczó (Il Maestro) és
                   Csapek (El Genial)
Az intelligencia tudományok doktorai.

1. Ha 1  kenyér 2 embernek 3 napra
   elég, akkor miért nem hoztál
   pizsamát?

  a. Mert a kenyér nagyon hízlal.
  b. Semmi közöd hozzá.
  c. Hoztam.
  d. Mi az a pizsama ?

2. Miért mondja a bagoly a verébnek,
   hogy nagyfejű?

  a. Mert rosszul lét nappal.
  b. Hogy örüljön a La Fontaine.
  c. Mert ismerkedni akar, csak egy
     kicsit bumfordi.
  d. Tényleg, miért?

3. Hányat ugrik egy veréb egy évben?

  a. Fele annyit mint két veréb.
  b. Szökőévben egy kicsit többet.
  c. Sehányat, mert lép. (Gondolkozz !)
  d. Majd jövőre megmondom.

4. Ez egy ismert mese betétdalának
   első két sora titkosítva. Mi a címe?

  ~| &# $%/"&! *=&#+*? ':@(^|\!
  @(%$*_ ":)*&.' !*[}+\|>?/$#@

  a. Bűn és bűnhődés.
  b. Szirti csiga és az erdei manók.
  c. Most valahogy nem ugrik be.
  d. &/&/ ! &<$-<#;

5. Hogy vagy?

  a. Köszönöm szépen nagyon jól itt a
     szellemi régiók misztikus
     szférájában.
  b. Hát hogy a fenébe ne.
  c. Még kérded?
  d. aý+bý=cý

6. Ki jut eszedbe Róla?

  a. Ő.
  b. Nem Ő.
  c. Ő is.
  d. Senki.

7. Hogy fejeznéd be az alábbi mondatot?

  Az ipafai papnak ...

  a. ipafai papnét.
  b. nagy pofája van.
  c. .
  d. ajánlva. (+ 20 Ft bélyeg)

8. Mi az élet?

  a. Áramló liquidek ozmotikus nyomása
     által generált hallucináció.
  b. Zsízny vagy lájf, attól függ hol
     vagyok.
  c. Aztat ke' rácsinálni a késre, hogy
     vágjon.
  d. Egy nagy szivatás.

9. Esszé kérdés. Fejtsd ki a mellékelt
   papíron, hogy mit jelent számodra a
   buli mottója. Ha végeztél számold
   meg hány (bocs, mennyi) sort írtál.
   Ezenkívül juttasd el hozzánk
   dolgozatodat láttamoztatás végett.

  a. Nem írtam 1 sort sem (fuj)
  b. 1-4 sort. (hát)
  c. 6-11.5 sort. (hűha)
  d. Többet. (azannyát)
  e. Sokat. (naés)

10. Milyennek találtad a tesztet?

  a. Fantasztikusan jó.
  b. Egyszerűen zseniális.
  c. El vagyok ragadtatva.
  d. Nagyon gratulálok én és a magam
     nevében.

---------------------------------------
            Értékelés

   Számold  össze  külön  az a, b, c, d
válaszaid    számát.    Az  a  válaszok
számához    add   hozzá  a  b  válaszok
számának  kétszeresét és vond ki belőle
a   és  d  válaszok  összegét.  Az  így
kapott  számhoz  add  hozzá  az  a és d
válaszok    összegének  kétszeresét  és
vond  ki  belőle  az  a  és  b válaszok
összegét.    Ezután    a    c  válaszok
kétszereséből  vond  ki  az  a válaszok
számát  és  ezt  add  hozzá az előzőleg
kiszámolt   értékhez.  Így  kaptál  egy
kulcsszámot.

Ha ez a szám:

Kisebb mint 0, vagy nagyobb mint 10:
   akkor  te bagyon hülye vagy, próbáld
újra  kiszámolni, vagy pedig csaltál és
ez  nem  szép  dolog. (ejnye-bejnye sőt
irgum-burgum).

10:
   akkor  te  nagyon  intelligens vagy,
mert       minden    kérdésre    tudtál
válaszolni.        (Fogadd      őszinte
elismerésünket,  még  akárki  is  lehet
belőled.)   Jutalmul  elteheted  ezt  a
tesztet  és  majd  eldicsekedhetsz vele
az unokáidnak.

0:
   akkor    te    lehet,   hogy  nagyon
intelligens  vagy, de ha nem válaszolsz
a  kérdésekre ez nem fog kiderülni, meg
mi     is    feleslegesen    strapáltuk
magunkat.  Tedd  el  ezt  a  tesztet és
majd  egyszer,  ha  már bízol magadban,
próbálkozz újra a megoldással.

1-9:
   akkor  te  biztos  nagyon és persze,
meg  különben  is,  csak azt nem értem,
ha   már  ennyi  kérdésre  válaszoltál,
miért  nem  válaszoltál  a  többire is?
Jutalmul   elteheted  elteheted  ezt  a
tesztet  de  ne  dicsekedj  el  vele az
unokáidnak,  mert  lehet hogy ők jobban
megcsinálnák,  és  hát  az kínos lenne.
Nem?

   Ez  egy  shareware product volt, így
ha   élvezted  keress  meg  minket,  és
mivel  nagyon  intelligens  vagy biztos
meg    fogod  találni  a  módját,  hogy
kinyilvánítsd tetszésedet.

(Help: Hű de szomjasak vagyunk.)

Bekörmölte: BEAR
