            POWERMONGER
            -----------

            A történet

Valaha  a  Miremer királyság egy pompás
ország  volt és  Te  voltál a nagyszerű
uralkodója.   Aztán  a sors közbeszólt,
és    egy    szörnyűséges    földrengés
romhalmazzá  változtatta  az  országot,
hirtelen  véget  vetve  uralkodásodnak.
Csak   Te   és   maréknyi   alattvalóid
menekültek     meg.      Néhány     hét
viszontagságos  tengeren  való hányódás
után  egy  új  világot  fedeztetek fel.
Ennek a hatalmas, ezidáig felfedezetlen
földnek nincs uralkodója.  A városok és
falvak  önellátóak  és  meg van a saját
hierarchiájuk.   Ez az uralkodó nélküli
föld megérett arra, hogy leigázzák.  De
ki  által  ?  Nemcsak Te vagy az új arc
itt.   Mások  is igényt tartanak erre a
területre.   Amennyiben   újra   király
leszel,   nemcsak  a  lakosságot   kell
irányítanod,      hanem     a     többi
trónkövetelőnek  is  meg kell fizetni a
koronáért.


              A játék

Kevéske híveiddel az oldaladon kezdődik
a  játék.   A  lényeg  minél több hívet
összeszedni.    Ezt   úgy  lehet,  hogy
megtámadod  a  településeket,  legyőzöd
őket  és a parancsnokot meggyőzöd, hogy
legyen  a  szövetségesed.   Amikor  egy
ellenséges   parancsnok   szövetségesed
lesz, megjelenik figurája az Asztal (3D
játékterület)    mellett     és   várja
parancsaidat.        Az       elfoglalt
településsel  együtt  járnak   az   ott
található  javak  is (a legfontosabb az
élelem (food)).  Elég élelem kell, hogy
legyen  mit falni a híveidnek, különben
elpártolnak  mellőled.  Néhány városban
műhelyek is vannak, ami felhasználható.
Utasíthatod   a  parancsnokokat,   hogy
"feltaláljanak"     (invent),     ebből
kifolyólag    a   lakosság    különböző
anyagokat  fognak  összegyűjteni (erdők
mellett  fát,  hegyek mellett ércet) és
egy  csomó  fegyvert barkácsolnak össze
(kardoktól  kezdve, ágyúkon keresztül a
hatalmas katapultokig) melyek a későbbi
harcokban  nagyon hasznosak lesznek.  A
felfegyverzett harcosok veszélyesebbek,
de  van  egy hátrányuk is.  A lándzsák,
íjak és kardok nem olyan zavaróak, de a
hatalmas  ágyúk  és  katapultok (amivel
oda  lehet  sózni  igazán) azok jócskán
lelassítanak.

A  szövetséges  parancsnokoknak kiadott
parancs    egy   üzenethordó   galambon
keresztül  bonyolódik  le, amennyiben a
közelben  tartózkodik,  hamarabb  kapja
meg   az  üzenetet.   A   galambkészlet
korlátozott,  és  az ellenséges íjászok
előszeretettel    gyakorolják    rajtuk
célbalövő  képességeiket,  ezért   nagy
körültekintéssel használd őket.  Minden
lakosnak   van   otthona,  munkája   és
családja.   Az  egér  által  irányított
nyíllal  rámutathatsz egy emberre, majd
megnyomva  az egér gombját egy szöveges
információt    kapsz   a   kiválasztott
személyről.   Az  embereknek  különböző
foglakozásuk  van, ami függ a település
helyétől.    A    partvidékhez    közel
halászok,  az  erdőkhöz  közel  favágók
élnek a településen.  Egy favágók által
lakott    településen    ahol    műhely
található    fából   készült   dolgokat
"találnak fel", úgymint edényeket, ekét
(ami  az  élelem   tárolásához   és   a
földműveléshez        elengedhetetlenül
szükséges), lándzsákat, íjakat, ágyúkat
és   katapultokat,   amik  a  legkisebb
hadseregből  is, egy félelmetes haderőt
képesek varázsolni.

A   hadjáratot    húsz    főből    álló
hadsereggel   kezded,    akik    készek
meghalni érted.  Ezek a fickók soha nem
hagynak  el, de kevesek egy ütközethez.
A  legkönnyebb  módja, hogy   kibővítsd
hadseregedet,  támadj meg településeket
és a lakosságot sorozd be közlegénynek.
Amikor   harcra  kerül  a  sor,   addig
püfölik  egymást  a  szembenálló felek,
míg  az  egyik  fél  meg nem adja magát
(gyakran  ez  az egyetlen logikus tett,
ha egy nagyobb és jobban felfegyverzett
sereggel   találkozunk).    A   túlélők
csatlakoznak  hozzád és irányításod alá
kerül  a  település.  A harc nem mindig
szükséges, hogy a településeket a magad
oldalán  tudhasd,  mert  vannak   olyan
települések amiket soha a büdös életben
nem tudsz bevenni.  Felajánlhatsz nekik
a készleteidből a szövetség fejében, de
ezt ők döntik el, hogy elfogadják-é ezt
vagy  sem.  Kereskedelemmel (árucsere a
készleteid és a település által termelt
javak  között) is meghódíthatod őket és
nyersz   vele   egy   csomó  árut   is.
Amennyiben  nem   sikerülne,  marad  az
erőszak.

Mivel   az   idő   múlik,  az  évszakok
változnak.   Az időjárás befolyásolja a
játékot.   A  tél  a  legrosszab évszak
mindenki  számára.   A  hó   belepi   a
földet,  miáltal a földművelés nehezebb
válik  és  igencsak  csökken  az élelem
termelése.   Szerencsére  a partvidéken
élő  halászok  egész  évben termelik az
élelmet,  úgyhogy az élelemtermelés nem
áll  meg  sohasem, de azért takarékosan
bánj a készletekkel.

 Fordította:
                 Poko, a kalandor
