 
           STARTREKKER 1.2
           ---------------


     A jól ismert NOISETRACKER kibővített  változata, néhány újítással  (pl. 8 
csatornás üzemmód). A NOISETRACKER leírását a GURU 1991. 2. számában megtalál-
hatjátok, ezért csak az eltérésekre térnénk ki  (az `eltérés`  persze  pozitív 
irányban értendő, hiszen minden NOISETRACKER  funkció  él a STARTREKKER-ben is
plusz még egy kevés újdonság).

     Bal oldalt középen láthatjuk a MODE 4 feliratot, ha ide clickelünk, akkor
tudjuk átváltani szerkesztőnket a 8 csatornás üzemmódra, ha esetleg 4  csator-
nás üzemmódban volt valami modul  a  memóriában, akkor  az  elveszik. Ilyenkor 
alul tudjuk  beállítani a megfelelő  számmal, hogy  melyik csatorna aktív, me-
lyik nem a 8 közül. Nagyon nem érdemes  sokat  tornászni a két üzemmód között,
mert esetleg  kaphatunk egy  GURU MEDITATION... hibaüzenetet. (a 8 csatornáról
talán annyit, hogy szép-szép, de demoíráskor - mint azt Fricforce barátunk már
kifejtette - nyugodtan elfelejthetjük a lejátszó rutin hosszúsága
, a minősíthetetlen hangminőség miatt)

     Nagyszerű lehetőség a STARTREKKER-ben, hogy saját magunk is generálhatunk
tetszés szerinti  hangokat az AM (amplitudó  moduláció) és az  FM  (frekvencia 
moduláció) betűkre ráclickelve. Ekkor egy külön szerkesztőbe kerülünk:

       AM
       --

 A  RES felirattal  tudjuk  aktiválni a  szerkesztést, ekkor láthatjuk középen 
alapheyzetben  a hangunk burkológörbéjének  grafikonját. Megfigyelhetjük, hogy
most még 3 fő részből áll, de ezt módosíthatjuk úgy, hogy max. 5 részből épül-
jön fel. Ez az  5 elem pedig a jó öreg Commodore 64-esröl - no meg a legprimí-
tívebb  elektronikus  hangszereken  is  minimum alkalmazott - jól ismert  ADSR 
(Attack-Decay-Sustain-Release  vagyis  felfutás-ereszkedés-kitartás-elengedés) 
tékei, plusz 1, mivel az Attack,tehát a felfutása a hangnak 2 részre bontható.
 A grafikon alatt kiválaszthatunk 3 különböző hullámformát,és a zajgenerátort,
amellyel meghatározzuk a hang fő hangzását. Ezenkívül sorban  a különböző kap-
csolók amikkel általában 0 és 100 (nem száz, hanem hexa 100!!) között állítha-
tunk be értéket:
   
    V.AMP - valamit bizonyára az amplitudóval variál, mi semmi  füllel észlel-
            hető különbséget nem tapasztaltunk, akármennyi volt az érték.

    V.SPD - ennek állításával érdekes hangzások állíthatók  elő, kisebb érték-
            nél hajlítás, nagyobbnál pedig torzítás és vibráció tapasztalható.

    P.FALL - a hanggörbénk lejátszási irányát változtathatjuk  meg, ha negatív
             értéket állítunk be olyan, mintha visszafelé  játszaná le a  gra-
             fikont.Ezenkívül változtatja a hangmagasságot és a sebességet is.

    FREE - `megszabadít` az általunk kreált hangtól. (csak AM-ben)

    RES - beállítja alaphelyzetbe a szerkesztőt

    LOAD,SAVE - ezzel tudunk egy szerkesztett hangot tölteni,menteni

    FQ - a frekvencia változtatása, 0-5-ig lehet (0 a legmagasabb hang, 5 a
         legmélyebb).

A következő értékek változását a grafikonon is szemlélhetjük.

    L0 - a kezdő hangerőt és a hang hangosodásának hosszát állíthatjuk  be (ez
         egy kicsit hülyén hangzik, de aki kipróbálja, az tudni fogja miről is
         van szó)  
    
    A1L,A1S - Attack 1, vagyis az 1. felfutási tényező hossza és a sebessége
              állítható.

    A2L,A2S - A 2. felfutási tényező hossza és a sebessége

    DS - A Decay, tehát az ereszkedés sebessége,meredeksége határozható meg.

    SL - Egy bizonyos hangerőn való kitartása a hangnak (ha értéke 100, akkor
         nincs Decay, ha 0, akkor nincs Release, vagyis eleresztés). 

    RS - az elengedés hossza és sebessége (meredeksége) határozható meg  

       FM
       --

 A FREE utasítástól kezdődően felsoroltak vonatkoznak az FM szerkesztőjére is,
talán kicsit nehézkesebben használhatóak (ez valószínűleg a frekvencia modulá-
ció rovására írandó). 

   

    CALC - ennek az utasításnak kulcsszerepe  van, ugyanis minden  változtatás
           után ide kell clickelni, hogy a beállított értékünk legyen az aktu-
           ális (egy kis `kalkulációt` követően)

    FQ  - értékét nemcsak 0 és 5 között, hanem 0-0FF-ig állíthatjuk

    TOT - az elengedéssel variál, függ a LENGTH értékétől is

    LENGTH - a hangunk hosszát jelzi

    F.MOD - Filter Mode (Szűrő be/ki)

    LISTEN - kissé felerősítí és `ércesebbé` teszi a hangot

   Megjegyzendő még, a DISK OPTIONS választásakor feltűnő figura, amely a sze-
meivel követi pointerünket, jó ötlet volt beletenni a programba.

   Van viszont egy nagy hátránya a STARTREKKER-nek, mégpedig a viszonylag ke-
vés szabad memória (kb. 100-120 Kbyte-os zenét lehet csak írni vele).
Ennyit hát röviden a  STARTREKKER-ről, természetesen  kompatibilis  (persze
felülről) a régebbi SOUNDTRACKER,NOISETRACKER verziókkal (bár néha acsarkod-
hatnak egymással, főleg a memóriahiány miatt).
   Mostanában ez a legnépszerűbb TRACKER program (a PROTRACKER-rel együtt), 
mert összefoglalva  megtalálható benne minden, ami a régi ST-NT verziókban
megvolt + a mai követelményeknek megfelelő dolgok is.

   
                                            THUNDER of K.O.G
                                            HELL    of K.O.G
                                              6300 Kalocsa  
                                              Radnóti u. 42.
