             Útmutató 1991
                 avagy
         merre tart az Amiga?



Milyen  jövő vár az Amigára ?  Megmarad
az  otthoni, home computer kategóriában
vagy  átlép  a   profi    felhasználási
területekre ?  Nos úgy tűnik mindezekre
a kérdésekre 1991-ben választ kapunk.

Aki    az    AMIGA    `90    kiállítást
meglátogatta  az  előtt  nem   kérdéses
milyen   sors   vár  az  Amigára.     A
kiállítók  száma, a kiállított termékek
színvonala  mind  azt  mutatja  hogy az
Amiga  pályája  felfelé  ível.    Egyre
inkább  az  a  tendencia, hogy az eddíg
csak   IBM-PC,   ATARI   ST,  Macintosh
gépekre   készülő    szoftvereket    és
hardvereket  átírják  ill.   elkészítik
Amigához  is.   Így  lassan  Amigán  is
hozzáférhető      lesz     a      profi
számítástechnikából jól ismert termékek
hosszú sora.

Most  nézzük a legfrisebb újdonságokat,
az     egyes     területeken    várható
fejlesztési irányvonalakat:



                GRAFIKA
                -------

A  fejlődés  iránya:   még  több  szín.
Több  24bites  (  16.8  millió  színű )
grafikus  kártya  jelent  meg az elmúlt
hónapokban  Amigához.  Ezek :  VISIONA,
FIRECRACKER,  COLORBURST.    Közülük  a
VISIONA a legkomolyabb, eme kártyának a
tudását bármelyik grafikus munkaállomás
megirígyelheti.     Részletes   leírást
ezekről  a  kártyákról  a  GURU   előző
számában  ( 2.  ) olvashattok, itt most
csak   annyit,   hogy  nagy   felbontás
mellett   16   millió    színt   tudnak
egyszerre   megjeleníteni.

A  3D-s  animációs programok ( Imagine,
Turbo  Silver,  Sculpt 4D, Reflections,
stb.   )  már  jelenleg  is  képesek 16
millió szín képek előállítására, ezek a
kártyák      pedíg       eme      képek
megjelenítésére.

Ilyen  képeket készíthetünk még 24bites
Scanner-el      (képletapogató)    vagy
képdigitalizálóval  is.    A  "The  Art
Department"  nevű programmal ( BEAR 38.
lemezén megtalálható !  ) lehetőség van
az   ilyen     képek    manipulálására,
utófeldolgozására         (pl.    képek
sötétítése,  világosítása,  méretének
megváltoztatása ).

Sajnos  ezeket  a képeket nem tudjuk az
ismert     Amiga    rajzolóprogramokkal
módosítani,  továbbrajzolni  mert  azok
még  nem készültek fel a 16 millió szín
képekkel   való  munkára.     Az  ilyen
jellegű programok ( pl.  Deluxe Paint )
átírásán  már  dolgoznak,  megjelenésük
1991 folyamán várható.

Az első fecskék már meg is jelentek.  A
"Toaster  Paint"  a Video Taoster-hez (
ez egy komplett video-grafikus rendszer
Amigához,   a   GURU   1.      számában
olvashatsz  róla  bővebben  )   készült
rajzolóprogram  amely  némi trükkel, de
16     millió     színnel    rajzol.
Természetesen a 16 millió színű képeket
a   Video   Toaster   grafikus  hardver
ugyanennyi  színben  meg is jeleníteni.
Szintén  a  Toaster  csomag   része   a
LightWave  3D  nevű 3D-s program, amely
teljes összhangban dolgozik a 16 millió
színű   Toaster   hardverrel.    Sajnos
akinek  sok  pénze  a  földnek  ezen  a
felén,  az  sem  élvezheti  egyenlőre a
Video Toaster előnyeit:  a fejlesztők a
PAL verziót 1991 végéig ígérik.

A  fentebb már említett COLORBURST nevű
grafikus  kártyához  is mellékelnek egy
16  millió színű rajzolóprogramot, ez a
MEGA PAINT.  Sajnos erről még nincsenek
bővebb  információim,  da amint lesznek
megírom őket a GURUban.

A  3D-s  programok  világában  is élénk
pezsgés  tapasztalható, megjelentek már
az  új  generációt képviselő Ray-tracer
-ek    és    egyebek.    A   legnagyobb
szenzáció jelenleg a IMPULSE INC.  cég,
a  Turbo  Silver  család szerzője által
bemutatott IMAGINE.  Az IMAGINE-t Turbo
Silver  4.0-ként  is  emlegetik,  a cég
saját  bevallása  szerint  is  a  Turbo
Silver-t  fejlesztették  tovább,  de  a
végeredmény már valami egészen más.  Az
IMAGINE     egy    professzionális   3D
Ray-tracer  es  animációs  rendszer,  a
tudásához  képest hihetetlenül alacsony
áron.   Szintén  szóra érdemes az előbb
már   említett   LightWave  3D,   Allen
Hastings a VideoScape 3D szerzőjének új
animációs programja.  A napokban jelent
meg  a  Reflections  2.0  ( A GURU ezen
számában  találsz róla némi információt
az  újdonságok  rovatban ).  S végül az
Amigán futó 3D programok legdrágábbika,
immár  nem biztos hogy a legjobb(ika) a
Caligari  Broadcast  is  új   verzióval
jelent  meg az elmúlt hónapban :  1.4 (
lásd a GURU előző {2.} számát ).

Összefoglalva:   az  Amigán  futó  3D-s
programok  fejlődése  felgyorsult.    A
professzionális    célokra      remekül
hasznosítható A3000-re még nincs meg az
a  grafikus  szoftver amely szabványnak
lenne  tekinthető.  Nagy a versenyfutás
a  grafikus  programokat  készítő cégek
között,  kinek  a programja nyeri meg a
felhasználók  kegyeit.   A  verseny két
legesélyesebb, legtöbbet tudó programja
pillanatnyilag  a Caligari Broadcast és
az IMAGINE.  Ha az ár dönti el közöttük
a versenyt (és nem egy nevető harmadik)
akkor nem kétséges az IMAGINE ( 600DM )
győzelme  a  Caligari  (  9000DM  {igen
kilencezer!} ) felett.



                  CAD
                  ---

Ugrásszerűen megnőtt az Amigára készült
és készülőben lévő CAD programok száma.
A   fejlődés  oka  az  A3000.     Ez  a
szériában  gyártott   nagyteljesítményű
grafikus   gép    minden    szempontból
alkalmas  CAD  feladatokra.   Az  eddíg
megjelent     programok      közül    a
legjelentősebbek:        Maxxon    CAD,
UltraDesign,     X-CAD     Professional
,Dyna-CAD.      A    CAD    programokat
kiegészítő  harvderek  (  pl.:  tablet,
scanner ) is megjelentek már.



          IRODAI FELHASZNÁLÁS
          -------------------

Ezt  a  területet  az IBM PC -k uralják
Európában.    Joggal  kérdezheti  bárki
melyik  az a program amit még nem írtak
meg  IBM  PC-re  ?  A helyzet nem ilyen
egyszerű.  Az irodai felhasználásban is
egyre nagyobb teljesítményű gépekre van
szükség.   Az  IBM  PC  gépek operációs
rendszere  az  MS-DOS  alapvetően   nem
többfelhasználós,      a      programok
párhuzamos  futtatását a legkevésbé sem
támogatja.  A nagyobb teljesítményű IBM
PC-kre  (  386,486  )  épülő rendszerek
kapacitását  ez  az  operációs rendszer
jelentősen  visszafogja.    Az  IBM  PC
körökön   belüli    egyik    lehetséges
megoldás     a     Microsoft    Windows
használata,  amelynek  azonban legújabb
verziója  (  3.0  )   még   míndíg  nem
versenyezhet          egy         igazi
többfelhasználós,         többfeladatos
operációs   rendszerrel.       Az   Így
kialakuló résen keresztül akár az Amiga
3000  -es  is  beszivároghat  az irodai
felhasználás  területeire.   Az  Amigán
létező   ilyen   jellegű   szoftverek
megerősödése várható.



              MULTIMEDIA
              ----------

Mi  is  az a Multimedia alkalmazás?  Az
Amiga   3000-es    bemutatkozása  során
többször  hallhattuk  ezt a kifejezést.
Nem  véletlenül.  Minden Amiga 3000-hez
adják az »Amiga Vision« nevű szoftvert,
amely  külön  is   megvásárolható    és
futtatható  az  Amiga  család   bármely
gépén.     Ezzel   lehetővé   válik  az
Amigához   csatlakoztatott    különféle
eszközök    (    CD-Képlemez  lejátszó,
CD-Hanglejátszó,  Video,  Midi  stb.  )
vezérlése  igen  precíz  módon.    Ezen
külső    eszközök  vezérlése    mellett
természetesen      a       programunkba
beépíthetünk     Amiga      grafikákat,
animációkat,   zenéket.       Ezzel   a
szoftverrel,  bárki    (  feltéve  hogy
rendelkezésére   állnak    a    fentebb
említett  eszközök  )  elkészítheti pl.
egy  előadásának  különféle  anyagokkal
történő  aláfestését, programozói tudás
nélkül,egy  egyszerű  grafika orientált
nyelven.   Nekem  volt  szerencsém  egy
ilyen  előadást végignézni (AMIGA WORLD
1990, Ausztria), fantasztikus volt.  De
szintén      jellegzetes     MultiMedia
alkalmazás  a kiállításokon használt, a
látogatók   által  kezelt  számítógépes
információs  rendszer  is.  ( Mellesleg
az előbb említett kiállításon egy Amiga
Vision-ön  alapuló információs rendszer
üzemelt,   nem   kis  meglepetésemre  a
rendszer  választható   nyelvei  között
szerepelt   a  magyar  is,  így  minden
információt   ékes    magyar    nyelven
kérhettem  le  ! ).   Az  Amiga  Vision
mellett   már     megjelentek     egyéb
hasonló jellegű   programok   is.     A
legelső    ilyen    a  »Deluxe   Video«
(Electronic   Arts),   az   újabbak   :
ShowMaker  (Gold  Disk), Scala (Digital
Vision).   Jelentős  hír ezen a téren a
Commodore  új  gépe  a CDTV ( Commodore
Dynamic  Total  Vision).   Ez egy olyan
multimédia  eszköz  amelyben   egy   CD
lejátszó  550MB  kapacitással, valamint
egy  Amiga  500-as  számítógép   foglal
helyet.

Az  Amiga  előtt  várhatóan igen fényes
jövő  előtt  áll  ezen  a téren részben
grafikai,  részben hangbeli képességei,
valamint  az  ilyen  jellegű szoftverek
magas  színvonala  és  gyors  fejlődése
miatt.      Komoly   tényező,   hogy  a
Commodore   kifejezetten  támogatja  az
ilyen jellegű alkalmazásokat.



                 VIDEO
                 -----

Az     Amiga     felhasználása    video
megmunkálásra  úgy  mint   feliratozás,
speciális kép effektek stb.  elsősorban
amatőr  körökben  népszerű.  A fejlődés
iránya  azonban  itt is a profizmus fel
mutat.   Ezen  a  téren  fordulópont  a
Video Toaster (Newtek) megjelenése.  Ez
a   hardver-szoftver   eggyüttes  profi
számítógép  által  vezérelt   digitális
video trükk géppé alakítja át az Amigát
egy   hasonló     jellegű     célgépnél
nagyságrendekkel   alacsonyabb  áron  (
részletesebben  lásd  előbb  a  GRAFIKA
címszó  alatt ).  Szintén iránymutató a
BroadCast  Titler  (PPS)  a  szoftverek
között.  Ezzel a programal ( kb.  700DM
)  640x512  overscan  felbontás mellett
egyidejűleg      akár     320   színnel
készíthetünk  feliratokat.   A kontúrok
elmosása  (  anti  aliasing  )  itt   a
legjobb  az  eddíg  megjelent programok
között.   A német Amiga Magazin tesztje
szerint egy Amiga 3000-es + a BroadCast
Titler  II  műszaki  paramétereiben  és
képességeiben  egyenértékű  egy  Chyron
QCG-500  típusú  30000  DM értékű profi
feliratozó géppel.



                JÁTÉKOK
                -------

Nem  akarom  elvenni SHY GUY ill.  BEAR
úr  ( valamint lelkes külsős cikkíróink
{  amely akár te is lehetsz, ha küldesz
anyagot a GURU-nak!  } ) kenyerét ezért
erről  a  témáról  csak  röviden.     A
játékokprogramok        mérete       és
bonyolultsága  egyre  nő.   A   legtöbb
valamire való játék ma már több lemezen
jelenik  meg  és  ilyen  kor sűrűn kell
cserélgetni a lemezeket a meghajtóban (
feltéve   hogy   nincs   több     külső
meghajtónk,  bár  a  Dragons  Lair   és
társai    ebben    az     esetben    is
megdolgoztatnak minket...  ).  Az Amiga
hardver  fejlődéséhez igazodva ezért ma
már  egyre több játékban ( főleg kaland
és  szerepjátékok  )  van  olyan  opció
amlellyel  winchesterre  vihetjük fel a
játékprogramot.

Érdekes    lehetőség  a  CDTV-re ( Lásd
Multimedia  ) játékprogramok készítése.
Hírek szerint már több ilyen is készül.
A  programok CD-n jelennek majd meg így
viszonylag  magasabb lesz majd az áruk,
viszont  a  CD   tárolókapacitása    és
sebessége  miatt  több  grafika,   hang
használható   az  eddigieknél    sokkal
bonyolultabb   kalandjátékokban.      A
CDTV-nél  a  grafika és a hang nincs az
Amiga  képességeihez  kötve,  mert azok
közvetlenül  a  CD-lemezről a monitorra
kerülhenek  mint egy egyszerő CD kép v.
hang  lejátszónal, azzal a különbséggel
hogy   az   egészet   az  Amigán    fut
programból  lehet  vezérelni.     Ilyen
módon  TV kép minőségű mozgó grafika és
Hifi  hang  kíséretében kalandozhatunk.
Ezekről  a  programokról  természetesen
nem  lehet  másolatot  készíteni ( a CD
miatt  ), így ha otthon van egy CDTV-nk
akkor is meg kell vásárolni a programot
hozzá.



                 ZENE
                 ----

A  jövő  a  MIDI programoké.  Az elmúlt
évben   sorra   jelentek   meg  a  MIDI
hardverek   Amigához,  s   nyomukban  a
szoftverek.   A  színvonal itt is egyre
emelkedik.      Ezt  bizonyítja  a  más
gépeken   már   ismert,   azokon  is  a
legjobbak közé tartozó Pro-24-Sequencer
Amiga verziója is.  Egyre nő az igény a
profi  16 bites hang iránt.  Erre példa
az     Amiga     2000-hez     megjelent
professzionális hangdigitalizáló kártya
is.   Az  amerikai » R&D-Card « 12 vagy
16  bites  módban  képes digitalizálni.
Érdekes   újdonság   a     "Hard   Disk
Recording".   A  kártya  közvetlenül  a
winchesterre  képes  digitalizálni, így
nagyon     hosszú    felvételek      is
készíthetők.   Ez  a  kártya elsősorban
profi felhsználók    számára   készült.



             PUBLIC DOMAIN
             -------------

A  Public  Domain programok szaporodása
hihetetlenül  felgyorsult.   Sok  profi
programkészítő  cég  egy-egy termékének
picra dobása után, kiadja a program egy
önálló  részét,  modulját  és  mindenki
számára   elérhetővé   teszi  a  Public
Domain  lemezeken  keresztül.   Ugyanez
fordítva  is  igaz  :   néhány szabadon
terjeszthető program egy bizonyos szint
után átcsap fizető programba.  Jó példa
erre  Nico  François  és a Power Packer
esete.   A  Német  piacon  a legjobb PD
lemezek  a  Fish-Disk -ek.  Számuk most
már  400  fölött  van.    Az  ezeken  a
lemezeken   lévő   programokkal  mi  is
találkozhatunk  BEAR úr jóvoltából, aki
népszerű   lemezeit   TÖBBNYIRE  Public
Domain programokkal tölti meg.



            HELYI HÁLÓZATOK
            ---------------

Igen,  most  már erről is beszélhetünk.
Az  Amiga fejlődését mutatja, hogy 1990
-ben   megjelentek    az  első hálózati
csatolókártyák.    A  PC  világban  már
régóta  természetes az, hogy több gépet
helyi  hálózatba  ( LAN ) kötnek össze.
Ilyenkor  egy központi gépre ( Server )
kötött  preifériák  (  pl.  winchester,
nyomtató  )    minden   munkaállomásról
elérhetők.  A Commodore a CeBIT '91 -en
mutatja  majd  be  ArcNet  és  Ethernet
csatolóit,  néhány  más  cég (pl.  GVP)
már 1990-ben megtette ezt.

Az  Apple gépek ( Macintosh, Apple II )
szabványos  hálózata az "Apple Talk" is
elérhető  az  Amigán.    A  Progressive
Peripherals  & Software cég forgalmazza
a  "Double-Talk"  -ot, amellyel Amigánk
rákapcsolódhat  egy  Apple   hálózatra.

Érdekes  hálozaton  dolgozik  az Adonis
cég  :   az  Amigákat  a  Disk-port -on
keresztül  kötik  majd össze.  Az egész
elektronika a csatlakozó dobozában lesz
majd.      Ezt   a  méretet  egy  saját
fejlesztésű speciális chip -el érik el.
Azért  emellett  a szuper ötlet mellett
dolgoznak   egy    ArcNet   kártyán is.



               HÁTTÉRTÁR
               ---------

Még  kisebb,  még gyorsabb, még nagyobb
kapacitás       a      jellemzője     a
fejlesztéseknek.   3.5"  winchesterek 1
inch  magassággal  (2.54cm)  szabvánnyá
váltak  az  Amigán.   A  Quantum cég új
termékei:  3.5" winchesterek 330 és 425
MB  kapacitással.  A Conner Peripherals
winchesterei  :   510  MB 0.75cm magas,
80MB    2.5"-es     nagyságban     SCSI
csatolóval.

Az  Amigán  az  SCSI  (  Small Computer
System   Interface   )  szabványos   WD
csatolók  terjednek.  A legjobbak:  GVP
Series II (GVP), TrumpCard Professional
(  IVS  ),  Evolution (MacroSystem).  A
tendencia   mindenképpen   a   csatolók
teljesítményének   további    javulása,
árának  csökkenése.  Így a közeljövőben
talán  már  nem  is  lehetetlen  egy WD
beszerzése  a  magyar  Amigások számára
sem...



                MEMÓRIA
                -------

A  memóra chip-ek árának csökkenése, az
Amiga memóriabővítők árának csökkenését
okozta.   A méretek is csökkennek az új
4Mbites   RAM-oknak       köszönhetően.



             KONKURRENCIA
             ------------

A  Német  Amiga  Magazinból    (1990/8)
kihalászott  interjúban  Helmut Jost, a
Commodore    németországi    igazgatója
szerint az Atari 1990 végéig nem rúgott
labdába mellettük.  Ezt a hírt az Amiga
Magazin  és   én  is  kissé  kételkedve
fogadtuk.   Komoly konkurrencia lehet a
Commodore  számára  az  Atari  TT.   Az
Atari   1991-ben    megpróbálja    majd
felfutattni   ezt   az  Amiga  3000-hez
hasonló  teljesítményű  gépét.    Ebben
szintén   MC68030-as   processzor   van
33Mhz-es  órajellel.  A gép ára 7500 és
8700  DM  között van a memóra méretétől
függően.

Az  Apple  is  új gépekkel jelent meg a
piacon.   Ezek a "Macintosh Classic" és
a  "Macintosh LC", amelyek a legolcsóbb
Mac   gépek   közé   tartoznak.       A
Classic-ban egy 8Mhz-es MC68000-es van,
2MB   RAM,   40MB  Winchester,  512x342
képpontos   felbontású   monitor    két
színnel.   Az  LC-ben  egy   MC68020-as
processzor  van  16MHz  órajellel,  2MB
RAM,  40MB  WD,  és  egy színes monitor
amelyen  32000  szín egyszerre jelenhet
meg   640x480    képpontos    felbontás
mellett.
Ez  utóbbi  gép  érdekessége   hogy   a
Macintosh   programok   mellett   képes
futtatni  az  Apple  II programokat is,
mindezt 5000DM -ért.  Ősszességében azt
lehet  mondani, hogy nincs könnyű dolga
az  Amigának,  erős  a    konkurrencia.
Kemény csatározások várhatók az 1991-es
évben.

                » -*- «




                A VÉGE
                ------

Remélem  mindenki    tálált   ebben  az
írásban  olyan  részt amely felkeltette
érdeklődését,  amelyből   új   dolgokat
tudott meg.

Ez   az  írás  nem  részletes,  elemző,
inkább  csak  nagyvonalakban  áttekintő
jellegű  írásként  született,  az német
Amiga  Magazin  hasonló  jellegű  cikke
alapján.

Ha        valakine k       észrevétele,
kiegészítenivalója     van    a  cikkel
kapcsolatban nyomban ragadjon tollat és
írjon a GURUnak!

( GURU, Budapest, 1399 Pf.701 Hungary )




                             Gaborca
