   A  cím  azt hiszem önmagáért beszél,
ezennel  egy új sorozat veszi kezdetét,
ami    a    legjobb   és  leggyakrabban
használt              rajzolóprogrammal
foglalkozik.    Természetesen    vannak
speciális  területek, ahol a konkurrens
stuffok  (DIGIPAINT3,  PHOTON  PAINT 2,
stb.)      többet    tudnak,    azonban
kezelhetőség,              sokoldalúság
szempontjából       továbbra    is    a
demomakerek   numero  1-es  barátja,  a
DELUXE  PAINT. Az AMIGA MAGAZIN-ban már
folyamatban  van  egy rendkívül precíz,
részletes  leírás erről, azonban nem az
utasítások  ismertetése  a célom, hanem
olyan        csemegék,     érdekességek
gyakorlati  bemutatása, ami egy GFX MAN
számára        jól    használható,   de
esetleg elsiklottatok felette.

      A  mostani  DPAINT  SULI-ban  egy
semmitmondó  kis  utasításról lesz szó,
ami a

********
* MAKE *
********
   névre  hallgat.  Talán futólag Te is
találkoztál  vele,  valahol  az  EFFECT
főmenü  STENCIL  részében van, de sokan
egy    kézlegyintéssel   elintézik,  és
fogalmuk    sincs,    mekkora  kincsről
mondanak    le    ezzel.    Egy    LOGO
elkészítésénél  (nem  túlzás)  a  LOAD,
SAVE   funkcióknál  is  FONTOSABB,  aki
nem  használja,  az  akkora hibát követ
el,   mint  BAROMKA,  ha  sisak  nélkül
közelít meg.

   Kukkants   be  az  említett  EFFECT/
STENCIL/  MAKE  menübe  és nézegesd egy
picit. Látszatra semmi különös, 

CLEAR
INVERT
MAKE
CANCEL,

   meg  a színregiszterek színei vannak
a LOCKED felirat alatt  megjelenítve.

!!!!!!!!
   Egyetlen    dolgot    tud,  mégpedig
tetszésünk  szerint kijelölhetjük, hogy
melyik  színeket  "lássa"  a  különböző
műveletek során a gép.
!!!!!!!!

Nem kapisgálod ???????? (( Mondjam?? ))
Várj, segítek!!!!
---
   Vegyünk  egy  egyszerű  példát.    A
múltkori    DEMO-DEPO-ban  a  logo  úgy
nézett    ki,  hogy  egy  digit  képről
elvettünk      nyolc    színt,    ezzel
elkészítettük    a    feliratot,  aztán
"felemelve"  azt  a  hatást  keltettük,
mintha  a  szöveg  és a  háttér nem egy
síkban    lenne,    hanem    az  előbbi
"árnyékot"   vet  a  másikra  (így  egy
picit   darabos  a  magyarázat,  de  ha
kicsomagolod  a   grafikát - decrunch -
és  megnézed, minden világossá válik)..
Ennél    az  egyszerű  effektnél  az  a
feladata    a    grafikusnak,   hogy  a
DEMO-DEPO     feliratot    (ha        a
képzeletbeli    fény    balról-felülről
érkezik),                     jobbra-le
eltolja.    Ez    egyszerűbb   grafikai
környezet  esetén  (pl.  pár karakteres
szövegnél)       nem    okoz    gondot,
kinagyítjuk   a  jobb  alsó  területet,
majd  egyesével ráclickelgetjük a sötét
pixeleket    a    megfelelő  helyre  és
kész.  Ahogy  bonyolódik  a  környezet,
úgy    kezd    őszülni   a  GFX  MAN  a
gondolattól,  hogy  ezt  neki egyesével
kell   "belövöldöznie".  A  tűréshatárt
átlépve  a gyengébb idegzetűek  esetleg
megmarkolják    a   masinát,  aztán  az
ablakot  tokostól szakítva eltávolítják
a  helyiségből.    Arra  keveseknek van
pénze,  hogy  logonként  2-3 új AMIGÁ-t
vegyenek,  ezért próbáljuk az agyvérzés
előtt működésre bívni a víztornyot.
Fogalmazzuk meg a teendőket:

   -az    árnyék  pont  olyan,  mint  a
DEMO-DEPO  felirat, tehát ha ezt fekete
színnel  "befestjük,  aztán a háttérben
lévő  digit kép és az eredeti DEMO-DEPO
felirat  "közé" tesszük, akkor nem kell
egyesével      pixelgetve    kiidegelni
magunkat. Valósítsuk meg:

   1.    A  feliratot  már  rátettük  a
képre,    tehát  az  első  dolog,  hogy
"kivágjuk"  onnan.  A  jobb szélen lévő
ikonokból   kiválasztjuk  a  megfelelőt
(egy  négyzet,  aminek  csak  a  sarkai
vannak    berajzolva),  a  felirat  bal
felső,  majd jobb alsó sarkát kijelölve
"kiemeljük"    (természetesen    a  bal
egérgombbal,    hogy   az  eredeti  kép
sértetlen maradjon).
*idő: 5 sec
*vérnyomás: 120/80

   2.     Lepakoljuk    alulra,    ahol
nyugodtan pepecselhetünk. 
*idő: 2 sec
*vérnyomás: 120/80

   3.    "Legallyazzuk".  Ez  most  azt
jelenti,    hogy    a  feliraton  kívül
látszani  fog  az  eredeti háttér, erre
nincs  szükségünk,  a  betűk mellett le
kell      törölgetni    a    "szemetet"
(nagyítást        bekapcsolni,     majd
"körbetörölni" a betűket).
*idő: 5 min
*vérnyomás: 160/100

   4.    Fekete   színnel  kifestjük  a
betűket.  `A` verzió: Kinagyítjuk, majd
megfelelő    ecsetformával   a  felirat
belsejét beszinezzük)

   `B`    verzió:    Feltöltés    ikont
választjuk  (olyan  a  formája,  mint a
......  hmmmmmm ......  izéééééé.......
nemzetközi      jelzésének    ((puncira
gondolsz  kiskorú????))  ,  majd  ezzel
befestegetjük.
*idő: 4 min
*vérnyomás 180/120 

   5.  "megfogjuk" az elkészített sötét
színű    DEMO-DEPO    feliratot,   majd
megpróbáljuk  az  eredeti  és  a háttér
"közé"
becsúsztatni...  AZ  ISTENÉRT  SEM MEGY
!!!!!!!!!  Nem  csak a hátteret takarja
el,   hanem  az  eredeti  szöveget  is,
tekintetünk   elhomályosul,  biztosíték
balra   el,  hörögve  lenyomjuk  a  bal
egér-    gombot,  aztán  szétkenjük  az
eddigi munkánkat......

   Szóval  sikeresen elpocsékoltunk egy
csomó  időt,  ráadásul  BAROMKA mindezt
látva  elégedetten röhög a sisak alatt,
miközben    jobb  kezének  hüvelykujját
lefelé fordítva mutatja mi történt.

****************
MAKE !!!!!!!!!!*
****************
Bizony, a MAKE utasítás a megoldás. 
   Emlékezz  vissza,  mit írtam róla az
elején! 
!!!!!!!!
   Egyetlen    dolgot    tud,  mégpedig
tetszésünk  szerint kijelölhetjük, hogy
melyik  színeket  "lássa"  a  különböző
műveletek során a gép.
!!!!!!!!

   Ha   egy  leírásban  olvasod  ezt  a
mondatot,    valószínűleg   elkerüli  a
figyelmedet,    de    most   talán  már
valamelyest  nőtt  a  szemedben. Oldjuk
meg ennek segítségével a feladatot!!!

   1.  DEMO-DEPO  felirat "kivágása". A
MAKE  segítségével jelöljük ki azokat a
színeket,  amik  a  feliratot alkotják.
Aztán  "megfogjuk"......  !!!!!!!!!  ((
????  ))  CSAK  A FELIRAT JÖN VELÜNK, a
digitalizált    háttér    marad,    így
szükségtelen a "gallyazás".

   2.Mivel    a  gép  még  mindig  csak
azokkal  a  színekkel  dolgozik, amik a
feliratot   alkotják,  ezért  egy  nagy
ecsettel       (durva    mozdulatokkal)
besatírozzuk    a    karaktereket,    a
kontúrokra  nem  kell  figyelni, hisz a
hátteret  a  MAKE  miatt  nem "látja" a
gép.

3. Kikapcsoljuk a MAKE-et.

   4.    "Megfogjuk"    a  besötétített
DEMO-DEPO feliratot 

   5.  Beállítjuk ismét a "színlátását"
a  gépnek,  de  FORDÍTVA, mint az előbb
(azaz  a  feliratot  alkotó nyolc színt
nem  bántja, csak a digitalizált háttér
színeire   ír).  ÉS  ÉRDEKES  MÓDON  az
eredeti  DEMO-DEPO  felirat  és a digit
háttér    "közé"  csúszik  a  preparált
"árnyék",  már  csak  egy bal egérclick
van  hátra  a  megfelelő helyen és kész
is.

   A  teljes  művelet  pár  másodpercig
tartott!!!    Elégedetten  beleröhögünk
BAROMKA    savanyú   ábrázatába,  aztán
megbontjuk    a  megérdemelt  sörünket.
[Természetesen Gold Fassl-t - KOG]

*****
Egy másik példa.
   A  mostani  DEMO2.0-hoz összecsaptam
egy  piciny  logot,  ennek  most csak a
kerete  az érdekes. Decrunch után látni
fogod,  hogy két egymásnak hátatfordító
D  betű  van  egy  négyzetben.  A keret
három  pixel  vastag,  és nem egyszínű,
hanem  egy  teljes  szürke  színsor van
beletéve  (igérem,  a  következő DD-ben
részletesebben  szólok  róla).  Röviden
annyit,  hogy  a  szürke  16  árnyalata
lett   elkészítve,  kezdve  a  fehértől
egészen  a  feketéig. Ezekkel vonalakat
húztam    úgy,  hogy  egyre  világosabb
színeket  tettem  egymás mellé, így egy
domborodó,        fémesen      csillogó
"színrudat"    kaptam    (SALAMON  TÖKE
effekt).  Ezt  45  fokban megdöntöttem,
majd  rátettem a keretre. Természetesen
itt  is  a  MAKE  segített.  Közöltem a
géppel,  hogy  az  eredetileg  egyszínű
keret  színét  "lássa"  csak,  így  nem
kellett  egyesével, a keret kontúrjaira
is       ügyelve    "belövöldözni"    a
soronkövetkező  colort, hanem megfogtam
a  színoszopot,  ami  a bekapcsolt MAKE
miatt csak a kereten jelent meg...

   Ez    így    egy    picit    nehezen
emészthető,  de ha betöltöd a DPAINT-et
és  az  elmondottak figyelembevételével
próbálkozol  ezzel  a  CSODÁVAL,  hamar
ráérzel az ízére.

   A  végére  maradt  tulajdonképpen  a
legkönnyebb,    magának    az  utasítás
használatának a magyarázata, tehát:

     -  A MAKE utasítás bekapcsolásakor
az    aktuális   színregisztertartalmat
látod,  minden  szín  egy  téglalapként
jelenik       meg.    Ha    ráclickelsz
valamelyikre,  akkor  mellette  egy kis
jelzés    jelenik  meg,  ha  ismételten
"ráböksz",  a  jelzés  eltűnik.  A  GÉP
AZOKAT    A    SZÍNEKET    VESZI   CSAK
FIGYELEMBE  ("kivágásnál"  azokat emeli
ki,  rajzolásnál azokra rajzol), AMEYIK
MELLETT NINCS!!!! JELZÉS.

 - CLEAR törli a kijelölést

     -  INVERT  "megfordítja"  (ami  ki
lett jelölve azt törli, és fordítva) 

       -  MAKE  rögzíti  a  kijelölést,
bekapcsolja a MAKE-et és kilép 

 - CANCEL kilépés

   Karakterkészletek      készítésénél,
LOGO    gyártásnál    ez   az  utasítás
NÉLKÜLÖZHETETLEN,        gyakorold    a
használatát,  nem  fogod megbánni!!!!!!
(Te  jó  isten  !!!!!  Most látom csak,
hogy    8038    byte-ot   eldumáltam  a
memóriakeretből,     úgyhogy        THE
END........ )

FRICFORCE from FI-RE CREW

