      Battle Master

A  Mirror Soft 1990-es programját végigjátszva valóban az ütközetek mestereivé
válhatunk.   A program egy szépen kivitelezett mászkálós arcade játék amelyben
nem  kis  ügyesség  kell  a  rengeteg  ártó   szándékkal   közeledő   ellenség
elpusztításához.   A  program   indulásakor   megismerkedhetünk   az  irányító
funkciókkal.    A  programban   főhősünket   Joystickkel   vagy   a  numerikus
billentyűzet  megfelelő gombjaival irányíthatjuk.  A különböző menükbe a Space
megnyomásával és a menü kiválasztásával léphetünk be.

A  kezdőképernyőn választhatjuk ki, hogy melyik karakter legyen a főhősünk.  A
kis  ikonok  jobb, illetve bal oldalán lévő nyilakkal váltogathatunk a 16 féle
karakter  között.   Ha  kiválasztottuk  a  nekünk legszimpatikusabb karaktert,
akkor  a START GAME opcióra clikckelve elindíthatjuk a játékot.  A 16 karakter
az első négy pálya valamelyikéről indul a győztes hadjáratára.

Íme a lehetséges karakterek:

 Név                   Tipus                Fegyver     Segítők    Pálya  
-------------------------------------------------------------------------
Lord Galgard       ember,  tolvaj      nyíl, kard          4         1
Arkuright Morgan   ember,  harcos      nyíl, kard          0         1
David Prytherch    ember,  varázsló    bot,  kard          2         1
Ivan Corbecher     ember,  kereskedő   nyíl, kard          3         1

Willow Fwitch      tünde,  tolvaj      nyíl, kard          4         2
Slimbarh the swift tünde,  harcos      nyíl, bárd          0         2
Hollomare Wibble   tünde,  varázsló    bot,  kard          2         2
Chumbles Gaksuitch tünde,  kereskedő   nyíl, kard          3         2

Grimbon Goldseeker törp,   tolvaj      szerszámíj, bunkó   4         3 
Thangmar Grim      törp,   harcos      szerszámíj, balta   0         3
Garbin Axebreaker  törp,   varázsló    bot,  balta         2         3
Gtin Longbeard     törp,   kereskedő   nyíl, bárd          3         3

H tin D ache       barbár, tolvaj      szerszámíj, bunkó   4         4
Ulag Tak Bedrock   barbár, harcos      szerszámíj, bárd    0         4
Gorblad of Ustig   barbár, varázsló    bot,  bunkó         2         4
Fleshred Bargon    barbár, kereskedő   nyíl, bunkó         3         4
--------------------------------------------------------------------------
1. pálya    Axehead Hill
2. pálya    Dorius Delve
3. pálya    Brightleaf
4. pálya    Dullham

Az,  hogy  melyik  karaktert  választjük  a  játékhoz  tulajdonképpen teljesen
mindegy,  de azért nem árt olyat választani akinek akad segítője a harc során.
Aki  elöször  ül  le  a játék mellé az inkább az első pályán kezdje a játékot,
mert nem árt belejönni a harcba mielőtt komolyabb ellenfelekkel találkozunk.

Miután kiválasztottuk a nekünk szimpatikus karaktert indítsuk el a játékot.  A
játék  főképernyője  2 fő részre van osztva.  A bal oldalon látható játéktéren
folyik  a  tényleges  játék,  a jobb oldalon pedig a menük találhatók. A kettő
között mint már említettem a SPACE segitségével válthatunk át.

Jobb  oldalon  legfelül  láthatjuk  saját  arcképünket.   Erre  ráclikelve  az
aktuális  pálya erőviszonyait nézhetjük meg.  Itt láthatjük kisérőink valamint
saját  egeszségünk,  harci  morálunk  valamint ügyességünk aktuális állapotát.
Ellenségünk állapotát is itt jelzi a gép.  Visszatérve a főképernyőre ez alatt
az előbb említett jellemzőket láthatjuk de csak a sajátunkat.

Három ikon következik ezután. Ezek jelentése a következő:

Első ikon:
Kettős  funkciót  lát  el.   Egy  új  pályán  ha még nem keveredtünk harcba az
ellenséggel,  akkor itt lehet vásárolni különböző használati tárgyakat amelyek
megnövelik  túlélési  esélyeinket.   Másik  funkciója  akkor  lép  életbe   ha
teljesítettük  a pályát.  Ilyenkor egy fehér nyilas ikon jeleneik meg.  Ha ezt
kiválasztjük,  akkor  egy  teljeskepernyős  térkép tárul a szemünk elé amelyen
kiválaszthatjuk, hogy mi légyen a következő állomásunk kalandozásunk során.  A
gép  piros  vonalakkal  jelzi a lehetséges útvonalakat. A lehetseges következő
pályákat  piros  körök  jelölik.   Válasszuk ki valamelyiket izlésünk szerint,
ekkor sárgára vált és ez lesz az útirányunk ha az EXIT-et választjuk.  Elvileg
itt  lehetne  a  játékot kimenteni is.  Ez általában sikerül is, de ha a játék
indításakor  ezt  vissza akarjuk tölteni akkor ez súlyos következményekkel jár
idegi  állapotunkra nézve.  / Ez most kivételesen nem Quartex barátunk érdeme,
hanem a Class fiúk voltak ügyesek.  /

Második ikon:
Aktuális fegyverünket mutatja.  Ráclickelve váltani tudjuk a kezünkben tartott
fegyvert.   Használjuk  ki  a  gyors  váltások  lehetőségét  !  /Magyarul ha a
nyakunkon  van  már  az ellenség, akkor lehetőleg ne nyilazzunk mint az állat,
úgysem tehetünk benne kárt, inkább váltsunk át mondjuk kardra./

Harmadik ikon:
Begyüjtött  tárgyaink  között  válogathatunk  ennek  segítségével. A különböző
pályákon  érdemes  mindenhova  elmenni, mert igen hasznos dolgokat találhatunk
időnként.   Itt  van  módunk  harci  eszközeinket  lecserélni,  valamaint éhes
bendőnket megtölteni.

Ezután  háron kis csikba írt szöveg következik mellyel segítőink tevékenységét
koordinálhatjuk.

Első csík:
Őszintén megmondva nekem fogalmam sincs, hogy mit csinálna ha működne.

Második csík:
Segítőink csatarendjét állíthatjuk be.

A következő variációk lehetségesek:
/ maximális létszámnál /

   Edump     Vedge       Line     Single    Open       Huddle

    #          #      $ $ # $ $     #                   $ $
  $ $ $      $ $ $                  $                   #
$                  $                $        #          $
                                    $                   $ $
                                    $

/  Az  OPEN  tipusú  elrendezésnél a segítők összevissza rohangálnak, a pontos
helyüket nem lehet megmondani.  /

Harmadik csík:
Itt azt lehet beállítani, hogy milyen módon haladjanak a segítőink.

Front: utánunk
Near: elöttünk
Wait: maradjanak egy helyben a következő parancsig

Hát  nagyjából  ennyi  lett  volna  a Battle Master.  Remélen ez a kis aranyos
játék kellemes időtöltés lesz mindenkinek.

Ja  igen,  majd  el  felejtettem.   Még  egy  jótanács  a végén:  Vigyázzunk a
programmal, mert igen mocsok dolgokat tud kitalálni annak érdekében, hogy újra
megnézhessük a címképernyőt.  /Ahol nagyon sima az utunk, ott valami turpisság
készül !/

Készítette: BEAR
