     SOFTWARE ÚJDONSÁGOK:
     --------------------

Az  ELECTRONIC  ARTS egy újabb Defender
Of  The Crown klónnal jelentkezik ebben
az  évben.   A  CENTURION - DEFENDER OF
ROME  valószinűleg még az "ősapánál" is
jobb  lesz.  A játékban Róma hóditásait
kell  majd  végigharcolnunk.  A játékot
sokféle  akciórész  tarkítja:   harc az
arénában,  tengeri csata, harciszekeres
ütközet....       és      természetesen
hadseregeink vérfagyasztó ütközetei.  A
grafika   és   az  effektek  a   céghez
méltóak.


Az  INFOGRAMES  sem tétlenkedik ám.  Új
akciójátékukban,  a  METAL  MASTERS-ben
két   robottal   kell    egymás   ellen
élet-halál    harcot   vívnunk.    Szép
grafika,   jó   effektek,   egy   igazi
Infogrames játék.  Jött egy másik játék
is  ki  tőlük.    ALCATRAZ  -  ABSOLUTE
DANGER  a  címe  a  "műnek".  Ha minden
igaz,  ez  fogja  betölteni  a HOSTAGES
szerepét  (CSÚCS   AKCIÓ   JÁTÉK).    A
feladatunk  a   világ  egyik  legjobban
őrzött börtönéből kiszökni.


A  MINDSCAPE egy autószimulátort dobott
piacra,   a   4D  SPORTS  DRIVING-ot  .
Sajnos  még  csak IBM-re létezik, de az
AMIGA  konverzió is készül.  Izgatottan
várjuk.


A  MAGIC  BYTES  egy  olyan  programmal
rukkolt  elő, aminek a középpontjában a
pénz  áll.    BIG  BUSINESS  a  címe  a
mesterműnek.  Fantasztikus grafika, sok
humor...  Mi kell még ???


A  DISNEY SOFTWARE a DICK TRACY nem túl
nagy  sikere után (nekem tetszett, azok
a  lángnyelvek  a  géppuskám elején...)
egy      sikerváromanyos     programmal
hozakodott     elő.      ARACHNOPHOBIA,
gondolom a cím mindenkinek mond valamit
(pókleves,  pókbecsinált...).  Szóval a
játék  lényege   a   pókok   másvilágra
küldése.   Túl egyszerűnek, primitívnek
hangzik,  de  nem  az.  A  játéknak  jó
grafikaja és effektjei vannak.


ADVENTURE  RAJONGÓK  FIGYELEM  !!!   A
PHOENICS  cég (nekem nem mond sokat...)
megjelentette az év (?) egyik legszebb,
legjobb,  legnehezebb  adventure-jét, a
JONATHAN-t.  A grafikája túlmegy minden
határon  (az  ELVIRA  elbújhat  mögötte
(ezzel    nem    az   ELVIRA-t   akarom
ócsárolni)).   Mostanság divatba jöttek
a  vérfagyasztó  történetekkel ellátott
adventure-ök.      Ez     egy     igazi
mesterdarab,  ha  bekerül  az  országba
mindenkinek tudom ajánlani.


Megjelent a BACK TO THE FUTURE III.  az
IMAGE WORKS jóvoltából.  A grafikája és
effektjei  jobbak  mint  a  II.-é.    A
játékban megtalálható mindenféle arcade
elem,  a   lövöldözéstől,   lovaglástól
kezdve  a  tányérdobálásig.   A   gyári
verzióknak  egyetlen  problemájuk  van,
HÁROM LEMEZT foglalnak el.


Hahó  szerepjáték rajongók !!!  A német
BOMICO  cég  (!)  megjelentetett egy új
szerepjátékot, az ANTARES-t.  A jövőben
játszodó  játéknak  jó grafikája van és
az effektek sem rosszak.


Egy  mászkálós  gyöngyszem.    A   CORE
DESIGN  által megjelentetett CHUCK ROCK
az  őskorban játszódik.  Egy elég mókás
kinézetű  ősembernek  a kalandjait kell
végigjátszanunk.   A grafika nagyon jó,
a zene és az effektek úgyszintén.


A U.S.  GOLD egy érdekes játékot dobott
a   piacra,   a  CYBERCON  III.-at.   A
kalandjáték  egyik   érdekessége,  hogy
vektorgrafikája  van. A jövőben jászódó
játékról sajnos többet nem tudunk.


A   MILLENIUM   cég  nemrég   egy   nem
mindennapi  mászkálós programmal lepett
meg  bennünket,  a  HORROR ZOMBIES FROM
THE  CRYPT-el.   Most  két  új  játékot
dobtak piacra, a WARLOCK THE AVENGER-t,
ami a C64-en jól ismert mászkálós játék
AMIGA   verziója,   és   a    MOONSHINE
RACERS-t.   Az utóbbi igazi ínyencfalat
lesz  (ha  meglesz),  ugyanis  ebben  a
"rabló - pandúr" játékban nem a pandúr,
hanem  a  rabló  szerepét  osztották ki
ránk.   Joe  Ike  és   Billy-Joe,   két
hétközanapi  srác  az  USA   egy   déli
államából.  Kövér Sam, a sheriff nagyon
nem  szereti  őket, és  minden erejével
próbalja a srácok életét megkeseríteni.
Mellesleg  Joe  és  Billy-Joe illegális
whiskey-csempészek.   Szóval  az öreget
le  kel  ráznunk  magunkról,  ebben  az
akció    elemekkel   ötvözött   üldözős
thrillerben  (a  cég hírdeti így (Chase
Thriller)).


Elkészült  a  RAILROAD   TYCOON   AMIGA
verziója,  a  MicroProse  gyors  (????)
munkájának  jóvoltából.   A  játék  két
lemezt foglal el, és csak 1MB.-on fut.


Ezeket    tartottam    a   legfontosabb
híreknek.   Hát  akkor  jövő   hónapban
"találkozunk" !

Jó szorakozást: Mr.T.


U.I.:
MÉG  MINDIG  NEM  TALÁLKOZTAM  A  TESZT
DRÁJV  HÁROM  AMIGA VERZIÓJÁVAL !!!!!!
ELÉG SZOMORÚ !!!!!!!!!!!!!

 Na CIAO:  Mr.T.
