       Sword of Galeon

   A  Pirates sikerén felbuzdulva már a
második  koppintás  látott  napvilágot.
Elöljáróban  le kell szögeznünk, hogy a
remek    Pirates-hez  képes  a  program
bizony  csak  egy silány utánzat. Azok,
akik  sokat  játszottak az alapmunkának
számító  Pirates-sel,  azok számára nem
fog  igazán nagy élményt nyújtani ez az
alkotás.

   Miután  kigyönyörködtük  magunkat  a
kezdőképben  és kiválasztottuk a nekünk
szinpatikus  nyelvű  verziót,  máris az
óceánok  világában találjuk magunkat. A
képernyőn  láthatjuk  a  nekünk kiutalt
vitorláshajót     mellyel    kalandozni
fogunk.  A  játéteret körülfogó csicsás
kereten  alul  a pénzünk mennyiségét, a
hajónk  állapotát és az emberein számát
láthatjuk.    Hajónkat    a    joystick
segítségével        irányíthatjuk     a
következőképpen:

fel    : vitorla fel
le     : vitorla le
jobbra : a hajó jobbra fordul
bal    : a hajó balra fordul

   Vigyázzunk  arra,  hogy  a  kikötőbe
behajózva  lehetőleg  ne  orral  a part
felé    álljunk   meg,  ugyanis  amikor
elindulunk    egy    ideig  nem  tudunk
kanyarodni,    így   könnyen  a  partra
szaladhatunk.

   Mint  minden  normális  kereskedelmi
játék,  ez  is  kölünböző lehetőségeket
kínál  a meggazdagodásra. Legegyszerűbb
módja  ennek a kereskedés. A tengereken
hajózva  különböző  városokat  találunk
amelyek  szivesen  fogadják hajónkat. A
kikötőbe    behajózva  (lehetőleg  csak
addig  menjünk  el hajónkkal amíg a víz
szine  középkék)  az  F10  segítségével
szállhatunk partra.

   Ilyenkor  rövid  töltögetés  (és egy
bosszantó  lemezcsere  után)  után  egy
képernyőn    találjuk  magunkat  melyen
minden   dolgot  elintézhetünk.  Lássuk
sorban        milyen      menüpontokkal
találkozhatunk:

   (azok    a    menüpontok,  amelyeket
használhatunk    sárga  szinnel  vannak
jelölve a képernyőn)

Buy:
   A  lehetséges 12 fajta árúcikk közül
választhatjuk  ki  a  vásárolni  kivánt
dolgokat.  A  képernyő  közepén látható
ablakban  jelennek  meg az árúcikkek. A
jobbra  illetve  balra  mutató  nyillal
tudunk   váltani  közöttük.  Ha  az  OK
feliratra  nyomunk, akkor egy egységnyi
árút    megvásárolunk    a    várostól.
Természetesen   ha  elfogy  a  pénzünk,
vagy   ha  a  hajónk  raktere  megtelt,
akkor  semmilyen  hatás  nem érünk el a
szapora nyomkodással.

Shell:
   A  nálunk  lévő árúkat tudjuk eladni
a  városnak a fent leírt módon. Mint az
általában   lenni  szokott  nem  minden
városban  lehet  mindent  vásárolni  és
eladni.  Ezekről  a  dolgokról a késöbb
ismertetésre  kerülő  Info  menüpont ad
felvilágosítást.

Passengers:
   Utasokat  vehetünk  fel  hajónkra. A
leendő  utas  közli,  hogy mely városba
kíván    utazni   és  mennyit  hajlandó
áldozni    a    tevékenységünkkért.  Ha
megfelel  nekünk  az  uticél,  akkor az
OK-ra nyomva felvehetjük utasunkat.

Dischange:
   Legénységünk        tagjai     közül
válogathatunk,       hogy    melyiküket
bocsátjuk   el  a  hajóról.  Vigyázzunk
arra,    hogy    lehetőleg  hagyjunk  a
hajónkon  kapitányt,  meg  ehez  hasoló
fontos    személyeket,    mert  könnyen
ráfázhatunk a dologra.

Supply:
   Ellátmány        vásárolhatunk     a
legénységünk        részére.        Egy
meghatározott  mennyiséget  pakolhatunk
csak   a  hajónkra.  Ne  hagyjuk,  hogy
elfogyjon,   mert  könnyen  rossz  vége
lehet.

Repair:
   A  nagy  lövöldözés  során megsérült
hajónkat    tudjuk  itt  kijavítani.  A
hajójavító    mester   közli  velünk  a
terifát   és  ha  ez  megfelel  nekünk,
akkor  kijavítathatjuk vele a hajónkat.
Lehetőleg  ezt  mindig tegyük meg, mert
csak   néhány  kikötőben  lehetséges  a
javítás.

Engage:
   Új    tagokat    vehetünk    fel   a
legénységbe.  Az  éppen  látható  ember
beosztása  és  az,  hogy  mennyi  pénzt
igényel  tőlünk  látható a kis ablakban
jobb  oldalt.  Maximum 20 főnyi lehet a
legénységünk,  ennél  többet  a program
nem enged meg a hajóra felpakolni.

Leave:
   Felszerelési   tárgyainkat  adhatjuk
el    a   városnak.  Mielött  az  Equip
menüponttal   vásárolnánk  jobbat,  ezt
mindenképpen tegyük meg.

Equip:
   Új  felszerelési  tárgyak vásárlása.
Mivel    igen    kevés  városban  lehet
fejleszteni    hajónkat,    ezért    ne
hagyjunk  ki  egy  alkalmat  sem,  hogy
feljavítsuk    a    felszerelést.  (Már
persze,  ha  ven  elég  pénzünk  rá.) A
következő  helyeken  lehet felszerelést
vásárolni:

Poerto Envira (10)
Little guns (kis ágyúk) 3 méretben

Poerto Yaciba (23)
Bombards agyúk 3 méretben

Callao (4)
Bombards ágyúk 3 méretben

Rio Largo (19)
Great guns (a legjobb!) 3 méretben

Poerto More (15)
Great guns (a legjobb!) 3 méretben

Coiba (7)
Gun Powder (lőpor)

Conde (8)
Gun Powder (lőpor)

Ypamena (24)
Gun Powder (lőpor)

Macae (13)
Bowl Dud (ágyúgolyó)

Baia de Calleo (5)
Bowl Dud (ágyúgolyó)

Poerto S. Juan (12)
Bowl Dud (ágyúgolyó)

Caetite (3)
Vitorlák (normál, good, best)

Puerto Calleo (6)
Vitorlák (normál, good, best)

Mora (14)
Virorlák (normál, good, best)


Info:
   Egy  új  képernyőre  vált a program,
ahol  az  összes város fel van sorolva.
Itt  nézhetjük meg, hogy az adott város
miből    ad    el,    illetve  vásárol.
Felderíthetjük,    hogy    hol    lehet
utasokat    begyüjteni,    illetve  hol
javítják  meg  hajónkat.  Az  árúcikkek
árfolyamáról       természetesen    nem
tájékoztat  a program, ha odamegyünk ez
úgy is rögtön kiderül.

   Ha  végeztünk a városban akkor az F9
megnyomásával       (és    egy    újabb
lemezcserével,    hurrá    !!!)  jutunk
vissza a hajónk képéhez.

   A  játék  közben  az F1 billentyűvel
nézhetjük  meg  a  nagy térképet melyen
az   összes  város  fel  van  tüntetve.
Főleg    éjjel    látszanak   szépen  a
kivilágított fényeik miatt.

Utunkat néhány dolog nehezítheti meg:
   -  A  már  említett  sötétség  miatt
könnyen  nekimehetünk  a partnak, ami a
játék végét jelenti.
   -  Különböző gyanús várak (nincsenek
benne        a     kereskedő    városok
felsorolásában)   lövöldöznek  ártatlan
hajónkra
   -    Ha   menet  közben  a  képernyő
keretén   egy  horgony  jelenik    meg,
akkor  abból  az  irányból egy hajó fog
beúszni    hamarosan.  Néhány  hajó  is
lőhet  ránk.  Amelyiknek  kereszt van a
vitorláján   az  majdnem  biztos,  hogy
tüzet nyit ránk.

   Azt,  hogy a kereskedelmen kívül mit
lehet  csinálni  a játékban az maradjon
titok  (ugyanis  én  nem  tudtam  semmi
egyebet        csinálni).      Ugyanígy
szégyenszemre  be kell vallanom, hogy a
kiváló    harcászati  tudományomat  sem
sikerült      kamatoztatnom,    ugyanis
bármilyen  felszereléssel  is  jártam a
tengereket  az  ellenséges  hajókat  és
várakat    még  véletlenül  sem  tudtam
megszórni  egy  jó  sorozattal.  A nagy
térkép    jobb    alsó   sarkában  lévő
koponyás    szigettel  sem  tudtam  mit
kezdeni,  valószinűleg  a  címképernyőn
lévő        ledér     leányzóval    van
kapcsolatban,    de  hogy  miként  arra
sajnos  nem tudtam rájönni. Mentségemre
szolgáljon,    hogy   az  örökös  lemez
cserélgetés  és  az állandó Pirates-sel
való  összehasonlítgatás  egy kicsit el
is  vette  a kedvemet a játéktól. Ettől
függettlenül  mindenkinek  a figyelmébe
ajánlom    a  játékot,  akik  a  tenger
hullámain óhajtanak kikapcsolódni.

Szenvedett vele: BEAR

