 Firkálgatunk !!!

 A bevezetés most egy felhívássá alakul
lapunk elején.  Felhívjuk minden, olyan
vásárlónk és  másolónk figyelmét, aki a
hivatalos GURU verziókat szeretné végre
beszerezni, vagy Tőlünk ( GURU csapat )
személyesen vásárolja meg, vagy  kérjen
more info-t a 1399. Bp.  Pf. 701 / 765.
címen a magazinnal kapcsolatban.
 Hogy miért ??? Azon egyszerű ok miatt,
hogy feltünt a KALÓZ GURU. Hangsúlyozom
senkit nem b.....-zeráltunk azért, mert
a GURU-t másolja. De ...! A GURU csapat
tudomására jutott az, hogy néhány  elég
ócska jellemmel megáldott úr nekifeküdt
a saját borzasztó kiadásainak  (150 Ft)
fedezésére, anyagi díjazás fejében a mi
gyermekünket ( GURU ) árusítja.
 A napi árfolyamok a következők jegyzés
szerint a névértéken 150 Ft-ért eladott
( EREDETI POLAROID PROFESSIONAL QUALITY
lemezen ) lesilányított  verzióban, már
jutányos 10 Ft-os áron a  Csokonaiban a
saját lemezedre másolhatod.  Elárulom a
rendesebb kalózok ingyen is átmásolják,
inkább így szerezd meg, mint az  alábbi
galád verziókban. 

  1. verzió -  90 Ft-os GURU  

Technikai ismertetés : No Name Disk
                       Cimke nuku
                       olcsó, de ócska

   2. verzió - 150 Ft-os GURU

Technikai ismertetés : No Name Disk
                       Cimke nuku
                       drága, de ócska
 Sőt esetleg hivatalos GURU árusként is
feltünteti magát a kalóz verzió eladó.

   3. verzió - 300 Ft-os GURU 

Technikai ismertetés : No Name Disk
                       Cimke nuku 
 a pofátlanságnak a butaság a melegágya
Elképesztő rekord, de szerintem ritka.

Igazi GURU : posta útján, vagy a  GURU
             csapat által terjed.  
            Esetleg a Petőfi Csarnokban
            néha. 
            Polaroid lemezen 150 Ft.  
            Postázva 170 Ft.
            Garanciális, cimkés, vagy
            ritkábban cimke nélküli.
            Ilyenkor általában óriási
            magyarázkodás hegyek...

  Egyéb ! Továbbra is létezünk, növekvő
példányszámban.  Továbbra sincs levédve
a buli renkívüli érdeklődés miatt, csak
tökélteset akarunk a kezünkből kiadni.

 Semmi sem lehet tökéletes. A múlt szám
nyomtatás magyarázatából  kimaradt  egy
fontos dolog. Ha nem megy a nyomtatás a
régi számokból másold a system konfigot
a többi jelzett file mellé. És lőn ...
világos, helyett nyomtatás.

 Más
  Mint látható, ismét csak cipőkanállal
fért bele minden, illetve ami nem azért
sorry.
Továbbra is a játékrovatot rövidítettük
a fokozott komoly érdeklődés miatt.

Közlemények
-----------
 Keressük  Hámori  Balázst, aki ismeri,
ha  lehet  szóljon  neki,  hogy rossz a
címe, vagy mit tudom én milyen egyéb ok
miatt  már  a  második  kifizetett GURU
érkezett vissza "Nem kereste" cimkével.

Még valami ! Valaki feladott a címünkre
egy előfizetést, de a posta csak  pénzt
hozott, illetve egy fél csekket. Csak a
név és cím hiányzik.  Ha nem kaptad meg
a megrendelt GURU-t reklamálj !!!!!
Küldj egy másolatot a feladó vényről.
A szerencsés nyertest értesítjük, egyéb
esetben úszik a pénze, nekünk  meg  egy
megrendelőnk.

  Azon cikkíróink, akik vidékről küldik
anyagaikat, disketán !!!  A GURU minden
beérkezett levelet visszaküld  a  saját
tulajának, csak  mostanában Shy Guy nem
látszik ki a levél és disc halomból. 
A lemezek ezért kicsit késve érhetnek a  
gazdájukhoz.  Senki se aggódjon, nem  a
hobbynk a lemeznyelés.

Terveink !
 Nyár lesz, ezt a meteorológiai intézet
sem cáfolta.  Nyári vakáció  a  Júniusi
szám után. Cserébe a júniusi számmal az
aktuális júliusi számot is meg kaphatja
az előfizetőnk, vagy a vásárlónk. 

Hát ennyit rólunk !
                    GURU csapat
