COPPER...COPPER...
Minden  AMIGÁS  számára ismerősen cseng
ez  a  kifejezés,  de  mást  jelent egy
hardware barkácsolónak, mást annak, aki
programozza  és  megint  mást  a   crew
grafikusának.     Számunkra    ez   egy
LEHETŐSÉG,  ami  segíti a gép maximális
kihasználását.   Bár   nem   vagyunk  a
PINCÉ-ben, azért jóbb ha összeszedjük a
témával kapcsolatos háttérinformációkat
(a  LÉPCSŐHÁZ 1-ben részletesebben volt
már  róla  szó)..    ((Van   ám   szint
rendesen, mi ???))

AMIGA GFX LEHETŐSÉGEI:
** színek:
2--1 bittérkép
4--2 bittérkép
8--3 bittérkép
16-4 bittérkép
32-5 bittérkép
HAM(4096), félfényerős(64)--6 bittérkép
** vízszintes felbontás:
320 (LO-RES)
640 (HI-RES)
** függőleges felbontás
256 (NO INTERLACE)
512 (INTERLACE)
** BONUS LEHETŐSÉG:
DUAL PLAYFILD
("összemásolt" képernyők, 8-8 szín)

Hogy   jobban  megértsd   a   lényeget,
képzeletben  üljünk  le  a CODER-rel és
beszéljünk  meg   egy   demot!    Rövid
trécselés  után  abban  állapodunk meg,
hogy  felül  lesz  a  LOGO, középen egy
3D-s  forgatás  (stencilvektor + háttér
),  alul  normálscroll.   A  három rész
három    különböző   feladatot   ró   a
grafikusra:

1 --LOGO
Ezt elkészíthetjük akár két színből is,
de  az tutira nem fog labdába rúgni.  A
LOGOTÓL nem szabad sajnálni a memóriát,
próbáljuk a legtöbb színt összeszedni!

  -  HAM:   nagyszerűnek  tűnik a 4096,
azonban  BAROMKÁNAK  való  pepecs meló,
gyakorlatilag  senki  nem használja, ha
nem  is  kell  elfelejteni,  nem szabad
ennek      különösebb      jelentőséget
tulajdonítani.

  - FÉLFÉNYERŐ:  ez csak alibi 64 szín,
tulajdonképpen  32   különböző   colort
használhatunk, a másik 32 csak felezett
fényerejű      "leszármazottjai"     az
eredetinek.   A   LOGO-készítésben   is
használatos,  erről még beszélni fogok,
de egyenlőre ne keverjünk.

  -   32   szín   !!!!    Ez  az   !!!!
Eljutottunk   a  leggyakoribb   és  jól
bevált    színmennyiséghez,   csináljuk
ezzel!   --  2  --STENCILVEKTOR  Itt  a
CODER-nek az a kérése, hogy a háttér és
a  forgó  objectek  miatt  legyen  DUAL
PLAYFILD    (ne   kelljen   a   logikai
másolgatással  foglalkozni) , itt tehát
csak  8  színnel gazdálkodhatunk.  -- 3
--SCROLL Általában 1-8 színűek, tegyünk
most rá egy lapáttal, legyen a miénk 16
színű (azzal már csodát lehet tenni).

Mindhárom  esetben 320-as vízszintes és
256-os       függőleges      felbontást
alkalmazunk,  ezek  helytakarékosak,  a
leggyakrabban  használtak   (tehát   NO
INTERLACE,  LO-RES)  ((  ?????  )).  Ez
eddig  szép  is,  jó is, most próbáljuk
megvalósítani!  Számoljunk egy picit!!!
Felül  32  szín, középen 8, alul 16, az
ÖSSZESEN   56!!!!!   Ennyi  színt   nem
bírunk  elővarázsolni  (a  HAM-et meg a
FÉLFÉNYERŐS-t hagyd már békén), gondban
vagyunk.   Azt  tudjuk csupán csinálni,
hogy bekapcsoljuk a 32 színű üzemmódot,
aztán  felülre  teszünk  mondjuk 20-at,
középre   4-et,   alulra   8-at   (ill.
próbálunk közös színeket kikeverni, ami
mindenhova  jó  - de a túrós hát, meg a
paripák  kapcsolata közismert- ).  Nagy
kínkeservvel  összehozzuk a színeket, a
grafikát, aztán kiderül, hogy a középső
terület (ahol a 3D lesz) MÁS ÜZEMMÓD;

 - felül NO INTERLACE, LO-RES
 - középen DUAL PLAYFILD
 - alul NO INTERLACE, LO-RES

Hát  ezzel  nagyot szívtunk, oda a szép
álom !!!!!!


Természetesen  nem  volt véletlen, hogy
belerángattalak  ebbe  a   képzeletbeli
demomegbeszélésbe,  hisz ott a kiskapu;
A VARÁZSLATOS COPPER!!!!!!!

Mit  tud?  A grafikusnak a következőket
célszerű róla megjegyezni:

 - figyeli a képet előállító videosugár
   pozícióját

 - adott sor, meghatározott oszlopához
   érve megszakításkérelem történik

 - LO-RES-ben  4, HI-RES-ben 8 pixel a
   legkisebb felbontás

 - a megszakítás létrejöttekor át lehet
   írni regisztereket (színeket,
   üzemmódokat)

 - az  átírás  sebessége  16  pixel/
   regiszter!!!!!!!!  Mindezt      a
   COPPER-lista  tartalmazza, de ez már
   a CODER kenyere, rágódjon rajta ő!

---
A pincét kedvelő GURU-zóknak egy kicsit
magyarosítva:

Azt  mindenki tudja, hogy a TV, MONITOR
képernyőjén  a  sorokat   (rasztereket)
elektronsugár  által  gerjesztett  apró
pontok   (pixelek)   építik    fel.   A
COPPER-list  segitségével   meg   lehet
"dumálni",  hogy  amint  egy adott sor,
adott pixeléhez ér, akkor jelezzen (egy
regiszter   -   speciális  rendeltetésű
memóriarekesz   -  megfelelő  bitjeinek
átállításával),  azaz a gép jólnevelten
"feltartja a kezét" (megszakítást kér).
Sőt!!!   Azt  is közölhetjük vele, hogy
ilyenkor  mit  tegyen (pl.  módosítsa a
színreigiszterek      tartalmát,     az
üzemmódot  stb.).   Mondjuk   felül  50
rasztersoron   keresztül    LO-RES,  NO
INTERLACE  üzemmód  legyen  32 színnel,
aztán  ezt  elérve  kapcsoljon  át DUAL
PLAYFILD-re,  8-8  más  színre,  majd a
200.   rasztersor  után 16 újabb színre
(a    NO    INTERLACE,    LO-RES    mód
visszaállításával).         Ezt       a
"megbeszélést"  COPPER-listának hívjuk.
Tudatni   kell   a  géppel,  hogy   hol
találja, azután már magától beállítja a
színeket,  az  üzemmódokat.   Ha jobban
belegondolsz,  akkor  ez  egy nagyszerű
dolog.  (( Kurvára!  ))

   A  COPPER-listával beállíthatjuk azt
is,  hogy  minden  sor  (sőt minden 4.,
ill.   8.   pixel)  például  más és más
háttérszínnel   rendelkezzen,   így   a
megfelelő   regiszter    átírogatásával
fantasztikus  színorgiát állíthatunk el
(plazma  CV...lásd  HÁZISZÓTÁR)!!!!  Ha
egy  picit  is érdekel a téma, akkor ez
egésszen biztosan felvillanyoz, úgyhogy
gyorsan  le  is  hűtöm  a   kedélyeket,
természetesen  itt  is  megtalálható  a
LÉPCSŐHÁZ-effekt  ((Korlátra  gondol  a
figura,  csak kicsit darabosan fogalmaz
!!!)).

   LASSÚ (persze sok gép szeretne ilyen
"lassú"  lenni)  !!!!!!!!!!!!    Ahhoz,
hogy  egy  regisztert  átírjon, kb.  16
pixelt halad az elektronsugár, tehát 10
szín  újraírásához 160 pixel kell.  Egy
32  színű   üzemmód    bekapcsolásához,
teljes színkészletének átrendezéséhez 2
rasztersornyi  időre van szükség, addig
itt  célszerű  fekete  hátteret hagyni.
Ez   a  hátrány  a   gyakorlatban   úgy
jelentkezik, hogy üzemmódokat, színeket
csak  soronként  tudunk  módosítani, az
nem megy, hogy a bal képernyő LO-RES, a
jobb  oldal  meg  HI-RES  (nincs  ideje
átírogatni  a megfelelő regisztereket).
Mindent  egybevetve  nagyszer  dolog  a
COPPER-lista, ennek ismeretében már nem
nehéz   a  megbeszélt   demo   grafikai
támogatását  elkészíteni:   Külön-külön
elkészítjük  a  LOGO-t  32  színnel,  a
hátteret  8-cal,  a   karakterkészletet
másik  16-tal  (persze arra vigyázzunk,
hogy   elférjenek    egymás    alatt  -
beszámítva  az  átíráshoz szükséges 1-2
sort  is  -  ),  aztán  a  CODER  olyan
COPPER-listát     csinál,    ami    ezt
megjeleníti.

Remélem  (BAROMKÁT leszámítva) tudtátok
követni  a  gondolatmenetemet,  ha  nem
akkor  vessetek  magatokra ((Meg rá ...
terméskövet!!!!))!

FRICFORCE from FI-RE CREW
