   ...."..Megkaptam     a    demodat,ez
bizony  egy  nagy  SHIT.  A  CODER  nem
képes    arra,    hogy   olyan  STUFFOT
kreáljon  ami  FUT EGY MEGÁN is, a GFX,
meg  a MUZAX MAN egy nagy LAMER, szóval
az    egész    CREW   egy  nagy  bukás.
Egyébként    most   SWAPPOLTAM,  az  új
importokra  már  rátettem  az INTROKAT.
Néhány  COOL  játék tesztjét megtalálod
az  általunk  kiadott MAG hasábjain. Az
egyik  vidéki  CRACKER-banda  nem adott
GREETINGS-t,    pedig    a  mi  SOURCES
anyagainkat    használta,    ezért    a
nagyszájú    ORGANIZER    megkapja    a
FUCKINGOT  (a  LOGOHOZ a CAR SETTET úgy
RIPPELTéK)!!!!!!!!        Többet    nem
CONTACTOLOK velük.

Ha van new stuffzz, küldj egy LETTERT !

   Aki  világosan  értette  a  levélíró
nagyszerű       alkotását,    az    már
clickelheti    is   ki  magát  ebből  a
cikkből!

   Amennyiben  nem  sikerült  kihámozni
értékes  tartalmát  ennek a remekműnek,
akkor  bizony  szükséged  lehet egy kis
tanfolyamra,  ami  legalább az alapokat
megadja,  hogy  "menőül"  nyilvánulhass
meg.  Gondolom  az  nem  újság,  hogy a
számitástechnika             elfogadott
világnyelve  az  angol.  Ha  valamilyen
végzetes   hiba  folytán  nem  sikerült
letenned  a  felsőfokú  nyelvvizsgát és
nem  akarsz nagyon leégni, akkor néhány
szót      azért    jó    ha    ismersz.
Természetesen    ha    valaki  olyannal
vagdalkozik  mint  cool,  shit,  stuff,
swapp...    az    még   nem  pótolja  a
programozói,  grafikai  tudást  (--lásd
"RSI  MEGADEMO???...  HÁNYÁS!!!..),  de
esetleg  kinéznek egy társaságból, mert
nem  tudod  elég  izesen  mondani, hogy
stáff.........

HI (háj)
   ez  a  mi  helló,  szia  szavainknak
felel  meg,  de  azt  hiszem  ezzel nem
mondtam újat.

GUY (gáj)
   haver,    srác...,    használatos  a
FRIEND  (frend)---barát....,és a SISTER
(szisztör)---testvér    szó    is,    a
kapcsolat    jellegétől,    mélységétől
függően.

SHIT (shit)
   .....    izé    ...  szóval  ez  egy
bizonyos    salakanyag,  ami  az  ember
egyik    outputján  jelenik  meg  és  a
"mellékhelység" nevű periféria fogadja.

CODER (kodör)---CODING
programozó---programozás
   Ebbe  a  körbe tartozik a MUZAKS MAN
(MUSICIAN),  aki  a  zenéket irja, ill.
GFX  (GRAFIX)  MAN,  akinek a  grafikák
elkészitése a feladata.

STUFF (stáff)
   program,általánosan    használt  szó
(nem    azonos    a  CODE  kifejezéssel
(-mivel    itt  forrásprogramot,  kódot
kell  érteni  grafika,  zene  nélkül-),
játékot,     felhasználói    programot,
demokat egyaránt jelent.

LAMER (lémör)
   nagyon    gyakran    használt   szó,
jelentése        kezdő,       zöldfülű.
Természetesen  mindenki lamerként kezdi
(ezen  még  nincs semmi szégyelnivaló),
de    általában    a   béna,  ügyetlen,
tehetségtelen   (rossz  értelembe  vett
amatőr)        kölköket,    kezdetleges
programokat,  eszközöket  bélyegzik meg
ezzel.

CREW (kru)
   jelentése        csapat.       Olyan
csoportosulást        jelent,       ami
demokészités,  programnbeszerzés  miatt
jött    létre.    Ehhez   a  területhez
kapcsolódik     a    magyar    "külsős"
kifejezés,    ami    olyan   segítséget
jelent,  amit  a  crew kivülről kap (pl
digitalizálás).  Ide  tartozik a MEMBER
(membör)  tag,  ill.  MEMBER LIST tagok
névsora kifejezés is.

SWAPPING (szvápping)
   Swappolni    annyit    tesz,    mint
programokat    beszerezni   külföldről.
Figyelni  kell a magazinok hirdetéseit,
vagy  el  kell olvasni a demok szövegét
és        onnan     gyüjteni    cimeket
(természetesen  a  NO  SWAPPING kitétel
jelzi,  ha  az  illető nem  foglalkozik
programcserékkel,    NO  LAMER  felirat
esetén  csak  friss  stuffok érdeklik a
delikvenst).     Egyébként    egy    jó
swappernek  profi  angolosnak  (esetleg
németül     tudónak)    kell    lennie,
rendelkezzen    egy    kis  tőkével  (a
programokat        néha     úgy    kell
megvásárolnia    -természetesen  nem  a
"forint"  fedőnevű matricával), emellet
szükségeltetik  egy  adag mazochizmus a
rengeteg    levelezés  miatt.  Csak  jó
anyagi    háttérrel,  kellő  mennyiségű
haverral  és kitünő szervezőképességgel
megáldott    emberkék    vállakozhatnak
ilyesmire     a    siker    reményében.
Tevékenységük  úgy kell, mint egy falat
kalács...  (ha valaki ma Magyarországon
legálisan  akar  AMIGA programot venni,
az  csak  egyvalamit  dughatna a gépébe
-ha    befér  neki-  ....  azonban  egy
dologban   már  utolértük  a  nyugatot)
FUCK  YOU  SOFTWARE-POLICE  !!!! Ezúton
szeretnénk    az    egész   AMIGA-tábor
nevében  megköszönni  a  pillanatnyilag
legjobb    swappereknek   a  sok  remek
importot  (JEAN- CHROMANCE, ZOZO- MAJIC
12),  illetve  mindazoknak  akik  sokat
tettek  ezen  a  területen,  vagy  most
kezdenek  nekigyürkőzni  (HEAD  of HIGH
VOLTAGE, Claymore, LIVE ACT).

INTRO (intró)
   DEMO,INTRO       nagyjából    azonos
tartalommal    bír,   olyan  programok,
amiknek  nincs  gyakorlati hasznuk (nem
felhasználói    vagy   játékprogramok),
csupán    a    szórakoztatás,    a  gép
képességeinek    bemutatása,    barátok
üdvözlése    a  cél.  DEMO  a  magasabb
kategória,  gyakorlatilag  minden ilyen
jellegű     stuff    demo    (    DIGIT
DEMO       ha    digitalizált    képek,
digitalizál       zene    az    alapja,
MEGADEMO    ha    egy  csapat  -alkalmi
formáció-    saját  demóit  tartalmazza
-legalább            egy        lemez-,
COLLECTION  ha  "idegen"  demokat gyüjt
össze  valaki).  Az intro egy speciális
célú  demo,  amit általában a swapperek
használnak  az általuk behozott program
"jelzésére",  a  crackerek  a TRAINERES
változatok  "használati utasitásaként".
A  vérbeli intro arról is felismerhető,
hogy   az  első  másodpercekben  kiadja
magábol  a  "tudását",  aztán rövid idő
után  már  unalmassá  válik,  amig  egy
demo  lassan  bontakozik ki, amikor egy
trükk,  effekt  már kezd uncsivá válni,
megjelenik egy másik.

COOL (kul)
   eredeti   jelentése  "friss"    (pl.
COOL   STUFF  ---  friss  program),  de
használják  a  "jó",  profi,  nagyszerű
jelzésére    is    (pl  COOL  GUYS---jó
srácok).

MAG (meg)
   belső  terjesztésű számitástechnikai
lap,     elsősorban    a    demomakerek
világával      foglalkozik,    tesztek,
leirások,        pletykák,     riportok
szinesítik.        Szűkebb      rétegek
információéhségét  csillapítja  (pl. ha
a  HÁRTYACRACK DPT. átalakul SZEBB PUKU
CREW-vá    az    az    ország  tulnyomó
többségét  hidegen  hagyja,  de  néhány
emberkét  azért még felvillanyozhat). A
GURU    is    tulajdonképpen   egy  MAG
(méghozzá  nemzetközi mércével mérve is
kitünő....).

CRACKER (krékör)
   eredeti  jelentése  törő,  törés,  a
számitástechnikában    a  programtörést
(másolhatóvá  tételt) jelenti. Aki vett
egy    programot,   aztán  kiszedegette
belőle  a  másolás  elleni védelmet, az
aknákat,  az  crackerkedett. Mivel ez a
tevékenység    súlyos   anyagi  károkat
okozott    (és    okoz)   a  forgalmazó
cégeknek    (ki    vesz   100  márkáért
programot,    ha    a  feltört  verziót
megkapja        10-ért??),        ezért
kialakitották  a  program- rendőrséget,
ami        az    ilyen    csintalankodó
állampolgárok             felkutatására
szakosodott.  Mivel komoly büntetéseket
is   le  lehetett  szakítani,  ezért  a
crackerek      "irói    álnév"    alatt
tevékenykedtek  tovább,  copy  partykat
titokban  rendezték (amit természetesen
a  MAG-ekben  hirdettek meg). Az utóbbi
időben       csökkent    a    crackerek
jelentősége  (elsősorban  a NIBBLECOPYK
megjelenése    révén,  mivel  ezek  már
szőröstül-     bőröstül-    védelmestül
átmásolják        az        áldozatot).
Napjainkainkban    már    elég    kevés
törnivaló  van  (esetleg a jelszót kérő
játékok),   inkább  az  örökélet,  örök
energia,     örök-örök    lehetöségeket
BEARhelik  be,  igy  kerülnek "piacra a
+...,   ++...,  ++++++++...-os  verziók
(minden      plusz    egy    könnyitési
lehetőséget    jelent).    A  technikai
fejlődés  ezeket  a  turkálnivalókat is
elvette    a   fiataloktól  (az  ACTION
REPLAY        jellegű      cartridge-ok
megjelenése  szinte "gépesítette" ezt a
folyamatot),  maradt  a  demokészítés a
felszabadult    energiák   levezetésére
(illetve  néhány  majom  a virusírásban
leli  örömét....ezekre  még alkalmasint
visszatérünk).

SCROLL (szkroll)
   a  demok  szövege,  tulajdonképpen a
demo  legfontosabb  eleme.  A scroll---
(mozgatás)   rendkivül  sokféle  lehet,
azonban egy hagyományos scroll TARTALMI
szempontból  mindig  azonos  felépitést
mutat.    SPECIAL   THANX---  Ide  azok
kerülnek,  akik  MUNKÁJUKKAL segitették
az  adott  demo elkészítését (pl külsős
digitalizátor,   sources  szerző  stb.)
(Egyébként  akiknek  szemet szúrt, hogy
a  THANX-et  eredetileg  "ks"-sel  kell
irni     azoknak  tájékoztató jelleggel
annyit,  hogy elfogadott a "ks" helyett
az  "X",  a  többesszámot  jelentő  "S"
helyett      meg    a    "Z").    SUPER
GREETINGS---a       kiemelekedően    jó
barátoknak,    ismerősöknek  jár,  akik
ugyan    nem    játszottak   különösebb
szerepet  a  demo elkészülésében, de az
átlag fölé emelkednek.

LOGO (lágo)
   a csapat nevének egy grafikus rajzon
történő ábrázolása.  Gyakorlati  haszna
nincs, csak szemet  gyönyörködtető,  ha
tehetséges a grafikus.

GREETINGS
   üdvözletek,        üzenetek       az
ismerösöknek, haveroknak
 
FUCKING
   ez  egy  kétszavas  kifejezes  angol
megfelelője,    ami    úgy    általában
"prütykölésre"  szólít fel (a kiskorúak
és  GY.  kedvéért annyit, hogy "BA"-val
kezdődik  és  "ZD  MEG"  a  vége).  Ide
kerülnek    a    feketelistások,   akik
elfelejtették        visszaküldeni    a
lemezeinket  (mint  a  hirhedt  soproni
AMIGA    KLUB    --  erre  még  szintén
visszatérünk),   nem  tartották  be  az
igéretüket,   rossz  hirbe  keverték  a
CREW-t  stb.  Ez  a  négy  terület  még
további  "fokozatokra"  oszthato  attól
függöen  ,  mekkora  volt  a  segitség,
mennyire  barát az illető, milyen bunkó
módon  viselkedett  a feketelistás (pl.
MINI                         FUCKING..,
...MEGA-TURBO-HYPER-EXTRA...FUCKING.
Az egyik  hires  magyar  crew 27 jelzőt
gyüjtött    ösze  egy  arra  rászolgáló
pondrónak).    Ha  az  intro  külföldre
kerülésének    jó   esélye  van,  akkor
célszerü  angolul  megírni  a szöveget,
de  nem  szégyen  a  magyar  logo  sem,
speciel    én   jobban  szeretem,  mert
közepes  nyelvtudással  nagy  ökörségek
születhetnek  (rengeteg  "angolositott"
logot  olvastam már, a készítője biztos
azt  hitte  logot  csinál,  pedig  csak
hülyét -magából-).

SOURCES (szorszez)
   forrás,  forráskód.  Jónéhány  rutin
érkezik  az országba (ill. készítenek a
hazai    programozók)    amik  bizonyos
részfeladatokat        oldanak      meg
(matematikai               műveleteket,
rendezések...      stb).    Ezeket    a
forráskódokat                  szabadon
felhasználhatjuk,  de illik a szerzőnek
megköszönni  (már  amennyiben  ismerjük
őket).

ORGANIZER (organájzör)szervezö,irányitó
   Egy  demomaker  csapat  tevékenysége
nem  merülhet ki csak a programozásban,
zeneírásban,   grafika  elkészitésében,
van  akinek  a tevékenységet össze kell
hangolnia,  ő  az  organizer.  Feladata
nem  csak  a  csapat összefogása, hanem
bizonyos       menedzselési    funkciók
ellátása  is  (tudomásom szerint ma már
használható    bizonyos  területeken  a
fonetikus                     változat;
manager-menedzser...
software-szovtver,   meg  különben  is,
hogy       irnád    ezt    angol-magyar
kooperációban???      MANAGER-relni???)
Akármennyire  is  jó  egy  csapat,  nem
sokat   ér,  ha  a  "nagyközönség"  nem
ismeri.  Az  organizer  feladata,  hogy
tartsa    a   kapcsolatot  a  hazai  és
külföldi    crew-kkal,   copy  partykat
szervezzen  (mások  partyaira "vigye" a
bandát),  cserélgessen, egyszóval, hogy
nyüzsögjön.

CAR.SET (kar szet)
CARACTER SET
   karakter    készlet.    A    logohoz
használt   betűk  formájukat,  szinüket
tekintve  rendkívül  sokfélék lehetnek,
egy készletet alkotnak,
ez a car.set.

RIPPER (rippör)
   hasítást,       szakítást    jelent.
Számitástechnikában  a különböző képek,
zenék,      forráslisták    kiszedését,
kivágását kell ezalatt érteni.

CONTACT (kontákt)
   kapcsolat.        Természetesen    a
postással,  meg  a hölgyeménnyel is van
kapcsolatunk  (de  azt  talán nem illik
mondani,    hogy..."    kontaktolok   a
Gizivel.."...),  elsősorban program- és
információcserét jelent.

LETTER (létör)levél
   A  kiejtések  csupán nagy vonalakban
egyeznek    az  eredetivel  (például  a
LETTER  "t"-jét  sokkal lágyabban ejtik
az  angolok  mint  mi, a T és D közötti
átmenethez   hasonlít).  Nagy  hirtelen
ennyi    jutott    eszembe.  Ha  valaki
érthetetlen  okból nem perfekt angolból
akkor  annak  legyen  a keze ügyébenegy
szótár    (az  enyémet  Országh  László
állitotta      össze,  l82  Ft---  1052
oldal).         Végezetül        néhány
jótanács:    Contactjaid   kiépitésénél
keresd  a  cool  guy-t, de ne nézd le a
lamereket  se,  Te  is úgy kezdted. Sok
új    stuffot  swappolj,  tedd  elé  az
introdat,    de   mások  demoiban  csak
óvatosan  rippelj,  mert hamar megkapod
a  fuckingot.  Logoidban  ne  feledkezz
meg    a    sources   szerzőiről  és  a
külsősökről!    Az    organizer   vegye
figyelembe,  hogy egy crew membere csak
az    lehet,  aki amellett, hogy  remek
coder,   muzician  man,  gfx  ace,  még
rendes  friend  is,  mert veszekedéssel
csak  egy  nagy kalap shit jöhet össze,
nem    pedig  demo.  Remélem  Neked  is
tetszik    ez    a    nagyszerű    mag,
véleményedet,    cikkeidet   tartalmazó
letterrel ne késlekedj !!!!!

      A GURU legyen veled !

(üdvözlöm a hugodat  -ha már nagykorú-)
    FRICFORCE from FI-RE CREW
