       RattleCopy II

   Nem tudom ki hogy van vele, de nekem
személy  szerint már tele van a hócipőm
az   X-COPY-val.  Gondolom  nem  vagyok
egyedül        azokkal       a    rossz
tapasztalatokkal  amivel  ez  a  másoló
megörvendezteti  a használóit. Néhányat
azért felsorolok ezek közül:

   Ha  2  Verify-al  másolunk, akkor jó
esetben  csak  az  egyik  példány  lesz
hibás vagy néha mind a kettő.

   Ha   olvasási  hibához  ér  a  copy,
akkor  természetszerűleg  a cél lemezen
Verify hibát jelez.

   Irtózatos    a   memória  foglalása,
Doscopy  esetén  több  részletben  kell
beolvasni a lemezeket.

És még sok egyéb bosszantó apróság.

   Tudom  azért  mert  én  így kikeltem
ellene   még  az  AMIGA-sok  90%-a  ezt
fogja  használni  továbbra  is. Azoknak
akik  váltani  szeretnének valami másra
ajánlok most egy új másolót.

   A        RattleCopy    egy    kicsit
szegényesnek  és  furcsának  tünhet  az
X-Copy    után,    de   rengeteg  olyan
tulajdonsága  van a másolónak ami megér
egy misét.

Lássuk mit is tud ez a másoló:

   Rögtön     előljáróban    le    kell
szögeznünk,  hogy  a  Rattle-ban a cél,
illetve  a  forrás  lemezek  kijelölése
automatikusan  történik.  A behelyezett
lemezek  írásvédettsége  alapján  dönti
el  a  copy,  hogy  melyik lemezről van
szó.  Ennek  előnyei  és  hátrányai  is
vannak   természetesen.  Előnyét  talán
nem    is   kell  nagyon  részleteznem.
Hátrány    az,   hogy  a  nagy  drive-t
használóknál   bajok  lesznek  a  write
protect        kapcsolóval.    /Folyton
kapcsolgatni  kell./  További  hátránya
/vagy  előnye ?/ a másolónak, hogy ha a
Verify   be  van  kapcsolva,  akkor  az
összes    cél   lemezt  így  írja  meg.
Szerintem  ez még mindig jobb, mint az,
hogy  egy  bizonytalan  és  néha  hibás
Verify szolgáltatást élvezünk.

   A  másolót  elindítva  egy  szimpla,
nem  túl  csicsás  képernyőt  kapunk. A
bal  oldali  felső  sarokban van a copy
aktuális  utasítását  jelképező  ablak.
Ez    akkor,    ha   csak  egy  drive-t
használunk  illetve  ha  csak  a forrás
lemezt  raktuk  be READ felírást mutat.
Ha  két  lemezt  is behelyeztünk, akkor
COPY    felírásra  vált  át.  A  RAM-ba
történő  másolásnál  a  beolvasás  után
vált át WRITE felíratra.

MODE
   Rattle:  csak  a  használt trackokat
másolja  át, a  többit  formázza  a cél
lemezen.  Ha  már olyan lemezt másolunk
amely  már  evvel  lett  másolva, akkor
egy  speciális  lementett tábla alapján
a  copy  gyorsabban végzi el feladatát.
/Ezt  a  speciális  BitMap-ot  a copy a
0-ás   trackra  menti  el,  az  eredeti
adatok sérülése nélkül.

   Bitmap:  a  Dos  foglaltsági táblája
alapján    másol.    Vigyázzunk    csak
standard    DOS  lemezek  esetén  lehet
használni.    A    foglalt  területeket
átmásolja,  az   üreseket   formázza  a
cél lemezen.

   Range:    a  legegyszerűbb  másolási
mód,    a  kijelölt  területet  egy  az
egyben átviszi a cél lemezre.

   Format:  gondolom  nem  nagyon  kell
megmagyaráznom.

   Nibble:    sajnos   csak  két  drive
esetén    üzemképes.  Vigyázzunk,  mint
általában, itt sincs Verify !

VERIFY
A funkció be illetve kikapcsolása.

FORMAT
Off: nem    formázza    a    kimaradt
területeket /Rattle, Bitmap módban/.

Fast:  nincs   verify   a  formázáskor.

Verify: itt már viszont van.

   A  jobb  felső sarokban láthatjuk az
időkijelzést,  ha  akarjuk átválthatjuk
track kijelzésre.

NIBBLE
A nibble mód beállítása.
        Atari      Sync 4489
        Macintosh  Sync 4489
        MS-DOS     Index

   A  beállítás  módjától  függően akár
gyári    védett    AMIGA    lemezek  is
másolhatók.

SYNC
   A  Nibble  módhoz  kapcsolódik,  itt
lehet próbálkozni a beállítással.

SIDE
   Atari    illetve    MS-DOS   lemezek
másolásához szükséges.

NAME
   Amikor    a   másoló  forrás  lemezt
érzékel,  akkor  ide  írja  ki  a lemez
nevét.  Meg  is lehet változtatni igény
szerint.

BOOT
   A  forrás lemez bootblockját mutatja
meg.  Rögtön  látni  lehet ha a lemezen
vírus  van  !!!!  Változtatni  is lehet
rögtön rajta.

Imported: Standard  bootblockot másol a
vírus helyett a cél lemezre.

Buffer: Egy     előzőleg     beolvasott
bootblockot másol ki.


USER
   A  felhasználó neve.

START
   Az induló track és oldal száma.

END
   Az utolsó track és oldal száma.

POS
   A kurzor  poziciója  a  TRACKMAP-on.
/Lásd később !/

ALL
   Standard beállítás kijelölése.
   /0,0 - 79,1/

SOURCE
   A fellelt forrás lemez száma.

TARGETS
   A fellelt cél lemez/ek/ száma.

   A  középen  található  nagy tábla, a
TRACKMAP.  Itt  lehet  beállítani, hogy
melyik  területet  akarjuk  másolni.  A
beállítás  úgy  történik,  hogy a sárga
kis  kockát  a  kezdő  track-ra illetve
oldalra  állítjuk, majd a bal egér gomb
folyamatos  nyomása mellett elmozgatjuk
az    utolsó  track-ot  illetve  oldalt
jelképező  kockáig  és ott engedjük el.
A  beállítást  a  START  iletve  az END
kiíráson láthatjuk folyamatosan.

EXAMINE BOOT
   Egy új képernyőt nyit a másoló.

View: a    kiválasztott     bootblockot
nézhetjük meg.

Kill: a  veszélyes   boot-ok  kiírtása.
/Lehetőleg csak vírusok esetén !/

Decode: sok vírus  kódolja  a  boot-ot,
hogy   ne   lehessen  ráismerni.  Ez  a
menüpont ebben segít.

Text: kódolt szöveg keresése.

Rattlecopy: visszatér a másolóhoz.


INSTALL
   A  kiválasztott  bootblockot felírja
az összes cél lemezre.

RENAME
A cél lemezek nevét módosítja.

BITMAP
   /Lehetőleg  csak olyanok használják,
akik    értenek   hozzá  !/

A BLOCKMAP-on a bal egérgomb lefoglal a
bal pedig felszabadít egy block-ot.

Drive: a  kiválasztott  drive  száma. A
jobb illetve a  bal  egérgombbal  lehet
beállítani.

Show: megmutja  az  aktuális  block-ot,
amin a pointer áll.

Read: beolvassa a foglaltsági  térképet
a lemezről.

Write: újraírja a foglaltsági térképet.

All: minden block kijelölése a lemezen.

Clear: minden    block   foglaltságának
törlése.

Undo: egy  mozzanatot   helyreállít   a
tevékenységünk közben.

Rattlecopy: vissza a másolóhoz.


   Hát  ennyi  lett  volna a RattleCopy
II.  Mindenki  döntsön  saját  maga, én
részemről  elbúcsúzom az X-COPY-tól egy
"kis" időre.

Készítette: BEAR
