Mozi csali
----------

 Mi  a manót nézzünk meg a mozikban, ez
a  kérdés vetődik fel minden hétvégén a
szokványos mozi látogató agyában.
 Ehhez  szeretnénk némi tippet adni, ha
elfogadjátok kis fílmhír csokrunkat.  A
válogatás  az új és régebbi filmek közé
vezeti olvasónkat.
 Vadonatúj film az Arachnophóbia.  Azok
akik  véresre szokták partnerük kezét a
horrorfilmek  alatt  szorongatni, ne is
sóvárogjanak utána.  A Spielberg segítő
odafigyelésével  és pénzével készült új
film  után  még  órákig  a  kellemetlen
vakaródzás állapotában leledztem.
 A  film egyébként jól megoldott, de az
átlag  horror elemeit túl nem lépő, nem
világrengető alkotás.  Egyszer  elmegy.
 A  sztori  némi  Venezuelából érkezett
pók  és  egy kisváros csatája, időnként
pici   humorral  társítva.   A  legjobb
alakítást  a  város rovarirtója nyújtja
midőn egy gigantikus tartállyal a hátán
"Rock & Roll " csatakiáltást hallatva a
pókok  közé veti magát.  Allergiásoknak
nem az igazi.

 Szintén  új  film az Acél Magnóliák is
ezt  már egyetlen férfi olvasónknak sem
merem ajánlani.  A történet hat nő  (6)
barátságáról szól.  Rosszul indul, jobb
ezt kihagyni.

 Már  hetek óta hódít Pesten a " Rock &
Roll " detektív Ford Farlain kalandjai.
Már lassan senki sem botránkozik meg az
Eszem, fxxxxx megáll című kedvenc dumán
Ez a sztori sem csúcs, de Nagy Feró egy
óriási  laza szinkronnal látta el ezt a
kicsit trágár filmet.  A szokvány krimi
zenei  kidolgozása  elég  buli.    Csak
akkor   nézd   meg   ha  jól   bírod  a
káromkodás     özön     ilyen     tömeg
megnyilvánulását.

 Aki  igazán le akar zsibbadni, az most
vegyen  jegyet  a Bújj, Bújj ördög -re.
A Leslie Nielsen nevével fémjelzett mű,
a nagyon fárasztó kategóriába tartozik.
Az igazi csapnivaló csemege még szerény
személyemet is a teljes őrület határáig
juttatta.   Az  őrület egy ördögűzésről
szól és az Exorcist kabaré verziója.

 A  Vissza  Jövőbe  III.  már elég buli
kis   film.   A  M.   J.   Fox  nevével
fémjelzett   folytatás,  most a western
környezetben ad a rekeszizmainknak némi
munkát.   A  Doki mint falusi kovács és
M.J.Fox mint Clint Eastwood jelenik meg
a filmben.  A nagy kaland itt is inkább
a megszokott hősök újabb visszatérése.

 Igazán nem akarok külön extra reklámot
csapni a z Egyenesen át című filmnek,de
az a helyzet, hogy nagyon jó. Illetve a
jó az egy relatív fogalom,  érdekes  és
izgalmas. A film eredeti címe nem  más,
mint " Flatliners ". A halál utáni élet
problematikájába próbálnak bepillantani
a főhősök. Kár volt a  végét  banálisan
elintézni. Egyébként remek fiatal gárda
játssza a szerepeket. ( Julia Roberts,
Kevin Bacon, Kiefer Sutherland )

 Aranyos mese a Rövidzárlat 2.  A már a
magyar nézők által megkedvelt Johnny 5.
alias 5.-ös robot ismét sok  kalamajkát
okoz tulajdonosainak.  Pillekönnyű laza
szórakozást igér azoknak, akik szeretik
az ilyen kis meséket.

 Igazi űr kaland az Űrkalózok (Moon 44)
Mintha egy lövöldözős játék elevenedett
volna meg filmen. Az igazi nagy Sci-Fi,
még várat magára.

 A végére  egy előzetes.  Elkészült egy
igazi szenzáció, igaz  kis hazánkig még
nem jutott el.  Francis Ford Coppola új
filmje a Godfather III. A Keresztapa új
folytatása méltán számíthat  nagy siker
elérésére, hiszen az első két film is a
film  történelem  legnagyobbjai  között
szerepel. Al Pacino főszereplésével azt
hiszem az év legjobb filmje készült el.
 Remélem minél előbb bemutatják a hazai
mozikban is.

  szerkesztette : Shy Guy of Flatliners
