Remélem a múltkori cikk hatására vetted
a  fáradtságot,   és   betöltötted    a
NOISETRACKER-t,   mert    ha   igazából
érdekel  a   zeneírás,   és   szeretnéd
megtanulni    (pontosabban    konyítani
hozzá), akkor sokat kell kísérletezned,
próbálkoznod.     Kicsit     lámpalázas
vagyok,  mert BAROMKÁT itt eszi a fene,
ugy  tünik  a  zeneirás felvillanyozta,
vigyorog,    kopogtatja    a   tökfödőt
jelezve,  hogy  SUPER MAN .  Rendben te
ördögfajzat, majd meglátjuk...

A   múltkori   MR.MUZAX    MAN-ben    a
dobolásról,  dobok  használatáról  volt
szó,  megbeszéltük,  hogy  milyen módon
lehet  a  4/4-es  ütemet feldobolni (az
esetek  99%-ban ilyennel találkozunk az
AMIGA  zenéknél), melyik dob mire való.
A   ritmusalap   kialakítása   azonban,
nemcsak  ezekkel  történik,  egy nagyon
fontos hangszer segít ebben, mégpedig a

***************
*BASSZUSGITÁR.*
***************

A  pontosság  kedvéért  a  basszusgitár
kifejezés  helyett  inkább  a   BASSZUS
HANGSZEREK (továbbiakban BH) elnevezést
használom,  mivel  gyakran   előfordul,
hogy funkcióját más hangszerek (mélyebb
hangon  megszólaltatott  orgona,  stb.)
veszik   át.   A  profik  szerint  ((Ki
szólít  ?)) egy jó BH kíséret mellett a
dobosnak  nincs  sok   dolga,  időnként
belesercint  valamelyik műszerbe, aztán
az elég is.

(Természetesen  ehhez  a   részhez   is
tartozik   egy    PÉLDAZENE    (DD-DATA
alkönyvtár,        használat      előtt
decrunch!!!),  ahol  a  gyakorlatban be
lesz  mutatva  az, amit most elméletben
elmagyarázok).

A BH feladatait könnyű megfogalmazni
 - RITMUS SEGÍTÉSE
 - DALLAM TÁMOGATÁSA

Feltételezem,  hogy  ezzel aztán semmit
nem  mondtam,  (Helyes a feltételezés -
KOG)  ((Helyes a feltételezés - BAROMKA
))  (Helyes  a feltételezés - FRICFORCE
-,  szépen összejöttünk, mi ??) így egy
kicsit részletesebben is megbeszéljük a
dolgot.

RITMUS SEGÍTÉSE:
Itt  túl sok magyaráznivaló nincs, a BH
tulajdonképpen

 - a NAGYDOB
HANGSZERES   MEGFELELŐJE.    Azokon   a
helyeken,  ahol  a nagydob megszólalása
indokolt  (az  ütemek  első taktusában,
ill.   ezek negyed, nyolcad, tizenhatod
egységeinél),  ((  Valamint  a  snifft,
dumpfff,   sprutty  hangoknál   ))  ott
nyugodtan megpendíthetjük.

 -  A  nagydob  és  a  BH   kölcsönösen
segítik  egymást.  Volt arról szó, hogy
néhány  hangsúlyosabb  4/4-es ütemnél a
ritmust izgalmasabbá tehetjük a nagydob
kihagyásával,     ilyenkor     a     BH
helyettesíti.

 -  Végezetül  egy  fontos   lehetőség.
Amennyiben  a BH elég erőteljes, pendül
hangon  szól,  akkor a CIN-eket akár ki
is  hagyhatjuk,  természetesen ebben az
esetben  sűrűn  "pampogjon",  "hozza" a
nyolcadokat  ((  Ki  pampogjon  ??  Mit
hozzak  furulya ??  Tudok javasólni egy
3/4-es,  alig  használ  nagyTA.TÁT.  ))
(F04-es  sebességnél  ez minden második
pozíció).   Ez  nem túl sok információ,
az biztos, de ennél többet nem is lehet
róla  elmondani.   Tekintsd és kezeld a
BH-t  (ritmus  szempontjából) úgy, mint
ha  nagydobbal  lenne dolgod, ha az ott
elmondottakat   betartod,   hibát   nem
követsz el.


DALLAM TÁMOGATÁSA:
Ez  már  egy  sokkal   cifrább   világ.
Feltétlenül  szükséges  a  hozzá tartoz
zeneelméletet  alaposan  megismerni, ez
egy  alappillér,  ha  ezt  nem  sikerül
megértened,   a    további    erőlködés
felesleges,    maradj     a    homokvár
építésnél.

ELMÉLET:
--------
HANGSOROK FELÉPÍTÉSE
Az   előző   részben   magyaráztam   az
ÜTEMEKET  (3/4,  4/4  stb.) ez a RITMUS
ALAPPILLÉRE.   Ugyanígy van a dallamnál
is,  az  egész  hangzásvilág erre épül,
ezt nevezzük hangsornak Két féle van:

- DÚR HANGSOR
- MOLL HANGSOR

Feltételezem,  hogy  tök homály előtted
ezek  mibenléte,  úgyhogy   ez   bővebb
magyarázatra  szorul.   BACH:   D  moll
tokkáta  és  fúga  !!!!!!    Nem   kell
pánikba  esni, jól vagyok ((Azért estem
pánikba  !)),  csupán   szeretném,   ha
megértenéd,  mi  is  az  a hangsor.  Az
előbb  említett  címből  számunkra a "D
MOLL"  érdekes,  ugyanis ez jelzi, hogy
milyen ALAPHANG-gal milyen HANGSOR lett
felhasználva  a  zene   írásakor.    Az
énekórán  a  poron  kívül  valószínűleg
rádragadt az is, hogy

do
re
mi
fá
szó
lá
ti
do

ez  nem  más,  mint  egy  HANGSOR, azaz
olyan  hangok csoportja, amelyek szépen
megférnek  egymás  mellett, nincs hamis
kicsengésük.   Ha  egy zongora közelébe
jutsz,  akkor  látod,  hogy  fekete  és
fehér billentyűkből áll, fehérek az ún.
egész  hangok,  feketék  a   félhangok.
Próbáld  képzeletben lenyomkodni egymás
után CSAK A FEHÉREKET,

DO
RE
MI
.
.
.
stb.

Szépen  csengenek együtt.  Ha most ebbe
a   sorba  beteszel  egy  feketét   is,
azonnal visítva kiugrik, hamisan cseng,
nem  illik  az  adott HANGSORBA !!!!!!!
Tehát  egy  hangsor  nem  más, mint egy
zárt  közösség, aminek nyolc tagja van,
ezek  nem  engednek  büntetlenül  maguk
közé senkit.  Amikor BACH bácsi megírta
azt  a  híres orgonadarabot (nem vagyok
komolyzene    buzi,   de   ez   speciel
tetszik),   (De   azért   mindig   Mike
Oldfield-ot  hallgat - KOG) ((Szerintem
egy  dögös  RAP  az igazi - BAROMKA- ))
(Ez   látszik   is   a   fejformádon  -
FRICFORCE)   ((Te   elaggott.....   -27
Kbyte   jellemrajz   cenzurázása   után
folytatnám,  ha  lehet  FF-  )  akkor a
zeneírást úgy kezdte, hogy kiválasztott
egy hangot (a D-t), erre felépített egy
moll    hangsort    (egy    kis   zenei
közösséget),  aztán  ezt a nyolc hangot
variálva,  oktávokat  le-fel csúsztatva
létrehozta a dallamot.

PONTOSAN  EZ  A DOLGUNK NEKÜNK IS !!!!!
A  zeneírás  nem  úgy  kezdődik,   hogy
dobolok  egy  jót,  hanem kiválasztom a
RITMUS   ALAPPILLÉRT   (4/4-es   ütem),
kiválasztom  az  ALAPHANGOT  (mondjuk a
leggyakoribbat a C-t) és erre felépítek
egy DÚR, VAGY MOLL HANGSORT!!!!!  Ezzel
a  hangsorral  gazdálkodhat a BH, ebből
készítünk  akkordokat,  ebből alakítjuk
ki  a  dallamot.   ((  Most már érteeem
!!!!   Veszek  egy  4/4-es  BH mollt, a
C-re  teszek  egy  alappillért,   aztán
......   DAAINGGGGGGG  !!!!!!!   ))  Na
......   ez  sem kér ma ANTIKOKSZOT !!!
Csak most jutott eszembe, hogy a profik
szerint a legszebb C moll hármadhangzat
ugy   hozható  létre,   hogy   gitárral
gyomorszájon         vágunk         egy
jegesmedvét.........

Tehát  rendkívül  fontos, hogy fel tudj
egy  ilyet építeni, remélem mire a cikk
végéhez  érsz,  menni  fog   a   dolog.
Töltsük  be  a NOISETRACKERT-t, tegyünk
az   1.    rekeszbe   egy   tetszőleges
hangszert,  aztán  a  bal alsó sarokban
lévő  "Y"-t  üssük le.  Megszólal egy C
hang, ha szerkesztő üzemmódban vagyunk,
ez  be  is  íródik.   Most   az   Y-tól
elindulva   keressünk  egyre   magasabb
hangokat ! 

Y = C
S = C#
X = D
D = D#
C = E
V = F
G = F#
B = G
H = G#
N = A
J = A#
M = B
, = C
Az  utolsó  C  hanggal  bezárult a kőr,
hisz  egy  oktávval  feljebb jutottunk.
Ha   megszámolod,   ez   12    hang,  a
do-ré-mi-zés PEDIG CSAK 8 HANGOT JELEZ,
tehát  a 12-ből négy felesleges.  Ezt a
válogatást       nevezzük       hangsor
felépítésnek.   A   szépen   összecseng
hangokat egyszerűen KISZÁMOLJUK.

***************
DÚR HANGSORNÁL:
ALAPHANG + 2 + 2 + 1 + 2 + 2 + 2 + 1
MOLL HANGSORNÁL:
ALAPHANG + 2 + 1 + 2 + 2 + 1 + 2 + 2
***************

Egy  konkrét  példa  mindjárt érthetővé
teszi.    Pl.    szeretnénk   egy   DÚR
hangsort  felépíteni  a  C  ALAPHANGRA,
akkor  a  következők  lesznek  benn   a
"válogatottban":   (az első a lenyomand
billentyű, a második a megszólaló hang)

Y = C (alaphang) 
X = D (A+2)
C = E (A+2+2)
V = F (A+2+2+1)
B = G (A+2+2+1+2)
N = A (A+2+2+1+2+2)
M = H (A+2+2+1+2+2+2)
, = C (A+2+2+1+2+2+2+1)

Tehát  ha  a  C  alaphanggal  egy   DÚR
hangsort  felépítünk, akkor az Y, X, C,
V.....stb.      betűket     kell   majd
használni,  ami  a  C,  D,  F....   stb
hangokat szólaltatja meg.

Ha zenét írunk C DÚR-ban, akkor EZEKKEL
A HANGOKKAL GAZDÁLKODHATUNK, minden más
hang  kirí  a  sorból,   hamisan   szól
!!!!!!!!!   Ezt  a dolgot alaposan rágd
meg,   mert   ha   nem  tudsz  hangsort
felépíteni,  akkor  megette  a  fene az
egészet.   Könnyítésül   kiszámolgattam
Neked  az  összeset,  ezt  egy táblázat
formájában  mellékeltem (a billentyűzet
betűi  vannak  rajta)  Visszatérve BACH
papára,  az  öreg a hasára csapott, azt
mondta,  hogy  az alaphang most D, arra
felépített  egy MOLL-os hangsort, aztán
megalkotta   a   remekművet.   Az  első
lépéseket  már  mi  is  tudjuk, remekül
csapunk  a  hasunkra,  és  (remélem)  a
hangsorok felépítésével sincs már gond.
Ezek  után  visszatérünk  a zeneírásra.
Amikor  nekiülsz,  nem az az első, hogy
betöltögeted    a    dobokat,     hanem
elhatározod,   hogy   milyen   ÜTEMBEN,
MILYEN  ALAPHANGGAL,  MILYEN HANGSORRAL
írod a zenét:

 - Az ütem legyen 4/4-es !
 - Az   alaphang   bármi  lehet,  de
   leggyakrabban a C-t használjuk .
 - A hangsor
    ...DÚR, ha érdes, kemény, rockos
       hangzásvilágot akarunk
    ...MOLL, ha romantikus, dallamos,
       lágy dallamra vágyunk.

Én speciel kivétel nélkül 4/4-es C MOLL
zenéket  izzadok ki magamból, javaslom,
Te is ezt használd !!!!!!

---------------
Ezután   térjünk    át    a     konkrét
zenefabrikálásra!   Eldöntöttük,   hogy
4/4-es   C   moll  muzaxot   csinálunk.
Keresünk egy jól püffenő nagydobot, egy
pergőt,   egy   cint,    valamint   egy
izgalmasan  hangzó  BH-t,  most  ez egy
gitár  (  hangszerelésről még lesz szó,
egy normálisabb hangparkot összeszedtem
Neked  a  PELDAZENE.2-ben).  A múltkori
példazene  hangzásvilágával  valami baj
volt,  akinek  egy  pici  érzéke  van a
dologhoz, annak nem igazán tetszett.

Ennek két oka volt:
 - GYENGE HANGANYAG
 - NEM VOLTAK A DOBOK BEHANGOLVA

A   hangszerek    összeválogatása   még
terítékre  kerül,  most röviden a dobok
hangolásával foglalkozom.  Az egy téves
nézet,  hogy  egy dob csak durranjon és
kész,   igenis   illeszteni    kell   a
többihez.

 -   NAGYDOB,   mindig   az  alaphangra
állítsuk (tehát azon szólaltassuk meg),
a   mi   esetünkben   ez   a   C   hang
(természetesen  oktávokat  fel-le lehet
mozogni)

 -  PERGŐ,  ezt  leggyakrabban G hangra
állítják

 - CINEK, TAMMOK, EFFEKTEK
..alaphang
..terc
..kvint valamelyikére.

Itt  egy  rövid időre megállunk.  Arról
most  dumáltam,  hogy 12 létező hangból
csak  8 fér be a keretbe, ez a HANGSOR.
Ezen  belül  is  van egy csoport, ami a
többinél is szebben szól együtt:  Ez az
ALAPHANG,  valamint  ettől  számítva  a
harmadik  (a terc) és az ötödik hang (a
kvint),  ezt  nevezik  hármashangzatnak
(Itt  a  3.-at, 5.-et a HANGSORON BELÜL
KELL  ÉRTENI !!!!!!).  Tehát a cineket,
a   tammokat  és  az  effekteket,  ezek
valamelyikére  hangold,  egy hangsúlyos
ütem        végének       ledobolásánál
(tatatata.totototo.tututut)  is  ezeket
használd !!!!!

Az  elmondottak  alapján  készíts   egy
dobalapot    (    a    PELDAZENE.2   0.
patternje),  ezt  támogasd  meg BH-val.
Itt  már  nehéz  konkrét tanácsot adni,
hisz  egy  C  moll hangsor csupán nyolc
hangból      áll,      a     hangszerek
válogatásával,             variálásával
gyakorlatilag végtelen variáció hozható
létre.

Két alapszabály azonban leszögezhető:
 - RITMUSA a nagydobot támogassa
 - HANGZÁSA ne essen ki a hangsorból,
   ott is elsősorban

a  hármashangzat valamelyike legyen.  A
könnyebb     érthetőség    kedvéért   a
PELDAZENE.2-ben bemutatok három tipikus
BH használatot (1.  pattern)

 - 1. csatorna:
Csak  az  alaphangot  "pampogja" végig.
Kicsit    egyszerű,   de    amikor    a
szólóhangszerek, díszítések bekerülnek,
valósággal  "eltűnik",  nem  lesz ilyen
zavaró, de jól segíti a hangzást.

 - 3. csatorna:
Gyakorlatilag  u.a.,  mint  az   előbb,
csupán   a   hármashangzat   hangjaival
variálunk.

 - 4. csatorna:
Itt  már  szólózik  a gitár.  Ha jobban
megfigyeled,   már    vezérlőkódok   is
bekerültek (vibrálás, fojtás, stb.), ez
már  profibb hangzás, AZONBAN KEZDŐKNEK
NEM  AJÁNLOM, MERT A SZÓLÓHANGSZEREKKEL
MÁR OKOSAN KELL BÁNNI, HOGY MEGFÉRJENEK
EGYMÁS MELLETT !!!!

Azt  javaslom,  hogy  dobokkal  és a 3.
csatornán  lévő  stílussal  kísérletezz
!!!!!!!!!!

**************
A következő részben itt folytatjuk.
FIGYELEM !!!!!!
 -  Abban már a STRATREKKER, PROTRACKER
szerkesztőket   használjuk,   addig
feltétlenül szerezd be !!!!!!!

 - A PÉLDAZENE.2 hanganyagát mentsd ki,
legközelebb  csak  hivatkozni  fogok rá
!!!!!!!!

FRICFORCE from FI-RE CREW

(BAROMKA   még   mindig  nemzeti  szinű
zászlót  játszik,  levegő  után  kapkod
VÖRÖS  fej,  FEHÉR  bunda,  ZÖLD sisak.
Hö..  hö....  még hogy SUPER MAN !!!!!)
