            Hirnris

   Valószínűleg a konyhakerti  növények
kedvelőinek nagy örömöt fog szerezni ez
a  program, pláne  ha  még  az  eredeti
Tetrist is szeretik.  A programozók úgy
gondolták,  hogyha  már  az  ember  egy
kicsit   unja   a   Tetrisek    egysíkú
Geometriai   formáit,  akkor  egy   kis
variálás  csak jót tehet.  A játékban a
szokásos  módon  lehulló  dolgokat kell
rendben  elhelyezni a verem alján.  Itt
nem  az  a cél, hogy a sor tele legyen,
hanem  az,  hogy 5 db egyforma  alakzat
kerüljön  egymás  fölé.   Ekkor    ezek
eltűnnek.   Ha  már  nagyon unjuk, hogy
egyedül  nekünk  potyognak  a  fejünkre
krumplik,   káposzták,  IC-k  /???/  és
egyéb  vadállat dolgok, akkor ketten is
élvezhetjük a játék örömeit.  A játékot
inkább  nem minősítem, mivel nem akarok
olyan sok jót mondani. Inkább hallgatom
a Fast Format bűvös dallamait.

Készítette: BEAR
