         -=  Real-Time 3D  =-


Erről  a programról már olvashattatok a
GURUban,  a Hírek,Információk rovatban,
amikor  a német piacon megjelent.  Most
jutott  el  hozzánk,  így  nagyító  alá
vesszük.

A  Real-Time 3D egy 3D-s animátor amely
az  animációkat  valós időben számolja,
meglepően  gyorsan.  Néhány száz lapból
álló  testeknél  a  mozgás még teljesen
elfogadható  sebességű.   Aki  még  nem
látta  a  programot, az most nehogy azt
képzelje,   hogy   Sculpt   4D   szintű
grafikák   villannak   fel   sorban   a
képernyőn.   A  program különböző színű
lapokból   építi  fel  a   testeket   (
melyeket mi is készíthetünk a beépített
igen sajátos object editor segítségével
),    a    lapok    mindig   ugyanolyan
színárnyalatúak ( nincsenek fény-árnyék
hatások ).

A leglátványosabb része a programnak az
amikor   egy   tárgyat    az    egérrel
mozgathatunk    3D-ben,   forgathatjuk.
Engem   első  pillantásra  az   Ifabo-n
próbálgatott      Silicon      Graphics
munkaállomásra  (  lásd az Ifabo cikket
ugyanebben     a    rovatban    !     )
emlékeztetett,      de    csak     első
pillantásra.

A  programot a készítő cég szerint arra
tervezték,  hogy a nagyobb programokkal
elkészítendő  animációk mozgásait valós
időben megtervezhessük.

És   most   ejtsünk   néhány   szót   a
használatról.

A  program  az un.  Key-Frame animációs
módszert használja.  Ez abból áll, hogy
csak az egyes mozgások végfázisait kell
megadni, a közbenső fázisokat a program
automatikusan számolja ki.

Töltsünk  be egy tárgyat ( a programhoz
több  kész  tárgy  is  van  ).  Ezt úgy
tehetjük  meg,  hogy  a "Liste" menüben
egy  üres helyet választunk ki, majd az
"Objekt"  menüből a "Laden" menüpontot.
Ezután  az  egér mozgatásával helyezzük
el a tárgyat valahol a képernyőn.

A  képernyő   jobb   szélén  látható  a
"Start"  és  az "End" gomb.  A Start-ra
kattintva  az  aktuális   mozgássorozat
első  fázisára  ugrik  a   program,  az
End-re  pedíg a végére.  Kattintsunk az
End-re,    és   a   "Bewegung"   gombra
kattintással  hívjuk  elő a tárgymozgat
gombokat.  Mozgassuk el a tárgyat, majd
OK.

A  program  most már tudja a tárgy kezd
helyzetét,  véghelyzetét ( Start, End )
és    automatikusan    több    fázisban
átmozgatja    a    kezdőpozicióból    a
végpozicióba.  Erről meggyőződhetünk ha
balról  a  harmadik  gomra  kattintunk,
amely   az   aktuális   mozgássorozatot
lejátssza.

Hosszabb        animációkat       ilyen
mozgássorozatok  egymás  után fűzésével
készíthetünk.   Egy újabb mozgássorozat
beillesztése  az aktuális után az "INS"
gombbal   lehetséges.     Az   aktuális
mozgássorozat  törlése  pedíg  a  "DEL"
gombbal.

Remélem  ez  a  kis  ismertető   kedvet
csinált  a  programhoz és segít majd az
elindulásnál.

Sikeres nekirugaszkodást:

       the Real Gaborca
