        Vezérlő karakterek CLI-ben
        --------------------------

   Bizonyára    sokakban   felmerült  a
gondolat,  hogy  a  sima  DOS képernyőt
hogyan     lehetne    kicsit    szebbé,
változatosabbá  tenni.  A  type  és  az
echo       parancsokban    alkalmazható
textfile-ok  illetve  stringek  vezérlő
karakterekkel    való   ellátása  nyújt
ehhez    egy  kis  segítséget.  Az  itt
következő  ESC  vezérlő kódok bármilyen
szöveges                  alkalmazásban
felhasználhatóak.  Minden vezérlő kódot
az   ESC  billentyű  lenyomásával  kell
kezdeni   és  ezután  következhetnek  a
vezérlő sorozatok.

ESC[<n>u - n oszlop széles lesz a
 képernyő

ESC[<n>x - n bittel jobbra tolja a
 kiírást

ESC[<n>y - n bittel felfelé tolja a
 kiírást

ESC[<n>t - n sor magas lesz a képernyő
 /a tetejétől számítva/

ESC[c - visszaállítja a kiírást normál
 üzemmódra

ESC[0<space>p - kikapcsolja a kurzort

ESC[<space>p - bekapcsolja a kurzort

ESC[<y>;<x>H - a kurzort a x.sor
 y.oszlopára ugratja /természetesen ha
 korlátoztuk a képernyő méretét akkor
 azon belül érvényes az x,y koordináta

ESC[<n>A - a kurzort n sorral
 felmozgatja

ESC[<n>B - a kurzort n sorral
 lemozgatja

ESC[<n>C - a kurzort n oszloppal
 jobbra mozgatja

ESC[<n>D - a kurzort n oszloppal
 balra mozgatja

ESC[J - törli a kurzor ablakot

ESC[K - törli a kurzor sorát

ESC[<a>m - a kiírás betűtipusát
 állítja be

ESC[<a>;<b>m - a kiírás betűtipusát és
 színét állítja be

ESC[<a>;<b>;<c>m - a kiírás
 betűtipusát és színét valamint a
 háttér színét állítja be

   Az  utolsó  három  vezérlő  karakter
sorozat lehetséges paraméterei : 

a = 0               normál
    1               kövér
    2               fekete
    3               dőlt
    4               aláhúzott
    7               inverz

b = 30    Írás      kék
    31              fehér
    32              fekete
    33              narancssárga

c = 40    Háttér    kék
    41              fehér
    42              fekete
    43              narancssárga

   Természetesen        az       utóbbi
színkombináció    az  eredeti Workbench
színbeállításra  vonatkozik.  Ha valaki
más  színösszeállítással  dolgozik /ami
elég  valószínű/,  akkor  azok a színek
élnek   a  megfelelő  Workbench  színek
helyett.

   A  szövegben  több  vezérlőkódot  is
lehet  egyszerre alkalmazni, így kicsit
változatosabbá  tudjuk  tenni  a szöveg
megjelenítését.


Készítette : BEAR
