Formattálás, installálás !!!!!!!!!!

   Nyugi,    senki    nem    szidja   a
felmenőidet,    csupán    két  alapvető
tevékenységről    beszélek,  ami  ahhoz
szükséges,   hogy  munkalemezt  ("üres"
lemezt)  készits  magadnak.  Erre   880
Kbyte    (880  000  byte.....  lsd-  "a
számitógép        elemi       működése"
cimű  firkálmányt)  programot, grafikát
másolhatsz  fel adatsűrítés nélkül (még
lesz  róla  szó). Amint kibontod a vadi
új      lemezeket,    először    mindig
formattálni  kell  (azaz  AMIGA  adatok
fogadására    alkalmassá    tenni).   A
gyárból   kikerült  lemezek  csak  arra
jók,    hogy    mágneses    felületükön
megőrizzék  a felvitt jeleket, de mivel
NEM    CSAK   az  AMIGA  használ  ilyen
diskeket  (pl.  az  ATARI  ST,  az  IBM
néhány  változata  is),  ezért  erre  a
speciális    környezetre    elő    kell
készíteni     (más    az    adattárolás
strukturája    ,  kapacitása  egyiknél,
másképp néz ki a másiknál).
 A dolog olyan, mint ha lenne egy kupac
agyagod (nyers lemez), amiből  rengeteg
féle    edényt készíthetsz, más és  más
a formával, befogadoképességel.  Ezt  a
műveletet  sok  eszközzel  elvégezheted
(pl.  a gyárilag  biztositott WORKBENCH
lemezen is van  ilyen program), azonban
legegyszerűbb  ha  beszerzed a mindenki
által  használt  X-COPY  "professional"
változatát.       Ezzel    egy    príma
copyprogram   birtokába  jutsz,  amivel
formattálni  is  rendkívül  egyszerű és
gyors.

   Miután    betöltötted  a  programot,
keresd  meg  a  TOOLS  nevű kis gombot,
aztán    clickelj  rá.  Megjelenik  egy
lista,  hogy mi az amit ebből a menüből
hívni  lehet.  Lőjj  rá a FORMAT sorra,
majd  az alul lévő kis lámpást "gyújtsd
ki"    (ezzel  tudatod,  hogy  a  belső
meghajtóra  történik a művelet  -persze
lehet    külsőt   is  használni,  akkor
értelemszerűen    ezt    jelölöd  ki-).
Miután  ezzel megvagy, már csak a START
táblácskára  kell  clickelned, beírni a
lemez    nevét    és  már  indul  is  a
formattálás.  Az  X-copy  használatának
előnye  többek  között az, hogy elvégzi
az  installálást  is  (a  lemez  néhány
kiemelt    részének  beállitását),  ill
rátesz    egy   vírusellenőrző  táblát.
Ezután  minden töltésnél megjelenik egy
felirat  jelezve,  hogy  nincs  virus a
boot-blockban        (-      a    lemez
"eleje"-,  a  virusok nagy többsége ide
fészkeli  be magát, ha innen kitörlödik
a    felirat,    akkor  jobb  kicsit  a
körmére nézni).

   Amennyiben    egy   használt  lemezt
szeretnél  törölni  (tehát  olyat, amin
már  volt  valamilyen  program),  akkor
válaszd  a  QFORMAT funkciót, ez csak a
szükséges    területeket   állítja  be,
ezért összehasonlíthatatlanul gyorsabb.

   Ha  egy teljes lemezt akarsz másolni
(pl        az      X-COPY    valamelyik
copy-funkciójával),   akkor  FELESLEGES
formattálni  (volt  aki  a  300 darabos
lemezkészletét    formattálta,    aztán
hosszú-hoszzú   ideig  nagyon  nyugodt,
csendes helyre került)!!!


  FRICFORCE from FI-RE CREW



