     I Play 3D-Soccer / Simulmondo
     -----------------------------


"...Még  mindig  Détárinál  a labda, és
viszi  viszi  az  ellenfél kapuja felé.
Ez  a Döme egyszerűen fantasztikus.  És
még  mindig nála a labda, egy védő, két
védő  micsoda bravúros cselek.  Kb.  20
méterre  van  a  kaputól, rálövi és ...
GÓL, GÓL, GÓÓÓÓÓÓL !!!!!!  Micsoda gól,
a félpályától egyedül hozta a labdát és
egy  fantasztikus  bombával megszerzi a
Honvéd negyedik gólját is."

Körülbelül  ennyivel  lehet bevezetni a
SIMULMONDO  fociprogramját.  A játékkal
egy  teljesen  szokatlan nézetből lehet
játszani, mert 3D-s grafikája van és ha
az  ember szereti a focit és egy kicsit
bele  tudja  élni magát, akkor teljesen
olyan mintha mi futkároznánk a pályán.

A  játék  kezelése  különösebb gondokat
nem okozhat egy normálisan fejlett HOMO
SAPIENSnek,  a  föbb  probléma az avval
van,  hogy  egy  CYTAX  DOCS DISK híján
hogyan  indítsuk  el  a  játékot.   Nos
ebben  a  rövid  ismertetőben  mindenre
fény fog derülni.

Nos  nagyon  röviddel  azután,  hogy  a
3˝-es  (vagy  5ź-es)  mágneskorongunkat
beerőltettük   a   kétfogú,   mindenevő
szörnyeteg  szájába, egy nagyon jó zene
és   két    kevésbé    jó    kép    fog
bejelentkezni.  Ha akarjuk ezt a dolgot
el  is  tüntethetjük  a  képernyőről  a
sétabotkormányunk  megnyomásával  (  Ez
persze nem a "Nyomd meg a gombot, kapsz
egy  libacombot"  fejszámolóverseny  fő
feladata  !).  Egy pohár frissitő tonik
után  (Ez  itt a reklám helye:  TANULJA
MEG  SZERETNI  A  TONIKOT  !) különböző
zagyvaságok  jelennek  meg  arról, hogy
melyik   EINSTEIN   távolította   el  a
védelmet  ...  Ezt a sok marhaságot egy
nyomásra  el  is tüntethetjük (Mindenki
azt    nyom   meg   amit/akit   akar!).
Leírásomban  most  jelenik meg az első,
kevésbé   lényeges  momentum   (A   sok
abszolúte  lényegtelen marhaság után !)
a    nyelv    kiválasztása   (Semmiféle
boncolásról nincs szó csak valami módon
tudni  kell  kommunikálni  a  géppel.).
Ezek a következők:

 ITALIANO - OLASZ
 ENGLISH  - ANGLIS
 DEUTSCH  - NYEMETSZKILLY
 FRANCAIS - FRANCIÁS

Nos ha ez is megvan, körülbelül egy (1)
rakás    európai    focicsapat    nevét
láthatjuk     (Amelyek     között     a
dzsollysztick   fel  -  le   nyomásával
választhatunk.).  A kiválasztott csapat
mezének  a  szinét a joy jobbra - balra
húzásával  lehet  változtatni.   Ha   a
csapatra  ráklikkelünk akkor azt tudjuk
kiválasztani,  hogy  ki irányítsa azt a
bizonyos  csapatot.   A csapat nevét az
"N"   gomb   lenyomása    után   tudjuk
megváltoztatni,   és   a  "C"   gombbal
törölni  tudjuk  azt,  ha  estleg olyan
csapatra klikkeltünk,amivel nem akarunk
játszani.   Ha  mindent   beállítottunk
akkor   az   "O"   gomb   megnyomásával
léphetünk  tovább.   (ITT  KÖVETKEZIK A
LEÍRÁS  LEGFONTOSABB   MOMENTUMA   !!!)
Ahhoz, hogy innen is a gépünk különböző
sérülései  nélkül  továbbjussunk   (pl.
Esetleg   néhány   forróvérő    játékos
mérgében,  hogy  nem  tud   továbblépni
szidalmazza     vagy     tettlegességre
vetemedik  a  gépével  szemben  ...)  a
következőket kell tenni:

Klikkeljünk  a  LABDÁN,  majd  az EGYes
számon,  utána  pedig  a RET feliraton.
(A     továbbiakban    ugyanezt    kell
megismételnünk a többi dologgal is !!!)

 ZÁSZLÓ  - 2 - 

 CIPŐ    - 3 -

 T-SHIRT - 0 -
 
 PÁLYA   - 1 -

 Fej - Ahányas számú játékos akarunk
 lenni (1 - 11) -

 Ezekután klikkeljünk a GO-ra.

 A játék folyamán négy billentyűt
 tudunk használni:

 CRSR fel - le    ->  A látószög
 változtatása

 CRSR jobbra - balra   ->  A pálya
 nyújtása.. (Semmi értelme, mert nagyon
 eltorzulhat a pálya.)

A  játék  során  a következő kiírásokat
láthatjuk:   (Az  angolokat  írom, mert
ezt van szerencsém ismerni.)

 - I'll take the kick  
Annyit jelent, hogy mi fogjuk elvégezni
a szabadrugást, büntetőt vagy szögletet

 - Off Side
Les

 - Ball Out Of Play
A labda elhagyta a pályát (Jól hangzik
mi ??)

 - Free Kick
Szabadrugás

 - Throw In
Bedobás

 - Foul
"Az ellenféltől szabályoknak
ellentmondó módon vettük el a labdát"

 - Corner Kick
Szöglet

 - Penalty Kick
Tizeneggyes

 - Save
A kapus kivédte a lövést

 - Goal Kick
Kirúgás

Hát  ennyit  a  játékról  (Meg  a többi
gyökérségről).    A   játéknak   jó   a
grafikája,  az  effektek  sem  rosszak,
szóval igazán élvezetes játék.

A leírást össze.....izélte: Mr.T.

P.S.:  Ha esetleg nagyon fárasztó lenne
a  szöveg,  akkor  nézzétek  el  nekem,
ugyanis féltizenkettőkor írtam.

       CIAO !!!            Mr.T.
