3D Professional v1.0 Final


A   3D   professional-t  a  Progressive
Pheripherals     &    Software    (USA)
fejlesztette  ki  egy  a  cégen  belüli
használatra       készített        3D-s
tervezőprogramból.    A   program   nem
ray-tracing algoritmust használ a képek
kiszámításához,   hanem   választhatóan
Solid, Gourad vagy Phong árnyalást.  Ez
a  sorrend egyben minőségi sorrendet is
jelent  (  és  persze képgenerálási idő
növekedést  is  ).   A  programhoz  már
árulnak  egy  ray-tracing  modult,  ezt
használva már igazi ray-tracing képeket
készíthetünk.

A  nem  ray-tarcing eljárások hátránya,
hogy  az  átlátszó felületek fénytörési
mutatója  csak  1  lehet  (  vagyis nem
törik meg a fény!  ), ill.  az hogy nem
lehet   igazi   tükröződő   felületeket
létrehozni.   Így   ezekről   le   kell
mondanunk ha a 3D Prof.-t használjuk.

A   programot   négy   lemezen   hozták
forgalomba,  az elsőn maga a program, a
másodikon  az  installációs   fájlok  a
Winchester     tulajdonosok    számára,
valamint    az    images    könyvtárban
demóképek, a harmadik lemezen a program
működéséhez  szükséges fájlok, valamint
további  demóképek az ILBMs könyvtárban
(  nézzétek  meg CryoCafe-t, csúcs!  ),
és   végül  a  negyediken   a   program
koprocesszort     használó    változata
található.


Nézzük  meg  a  programot  egy  kicsit
közelebbről!

Betöltés      után       a      program
szerkesztőképenyő  kirajzolása  után az
"Adatbázis"  ablakkal  indul.   Itt meg
kell  adnunk  a   szerkeszteni   kívánt
testek maximális számát, a maximális él
és     felület    számot   stb.      Az
alapbeállítás    1Mb-os    géphez   van
igazítva,  de  ekkor nem túl sok dolgot
tudunk  tenni,  a sűrűn előjövő "Out of
Memory" üzenet miatt.

A  szerkesztő  képernyő  jobb oldalán a
Deluxe   Paint-éhoz  hasonló   ikonsort
láthatunk,  ezek segítségével hívhatjuk
első  az alapfunkciókat (pl.  nagyítás,
forgatás,  törlés  ).  A képernyő jobb,
bal  ill.   alsó  részén három csúszkát
("Slider"=csúszka)    találunk.    Ezek
közül   a   bal   és    az    alsó    a
szerkesztőterületet  görgeti,  a   jobb
szélső pedig a Zoom.

A   menük,   a   fontosabb   menüpontok
jelentése:

Project menü.
-------------
Itt  van néhány alapbeállítást előcsaló
menüpont,  pl.   itt  állíthatjuk be az
adatbázis méretét utólag.

Files menü.
-----------
A szokásos  Load,Save funkciók.

Primitives
----------
Itt    hozhatunk    létre     különböző
alaptesteket,     amelyekből     széles
választék található ebben a menüben.

Create menü
-----------
Itt   lapul   a  program   néhány   ász
funkciója:

Land - hegyeket generálhatunk vele.

Tree -  fraktál   fákat   készíthetünk,
rengeteg beállítási lehetőséggel.

Text  - Itt be kell írni a Font készlet
nevét  (  standard Amiga font készlet )
és   a  szöveget,  majd  a   program  a
megadott  szöveget,  a   megadott  font
készlettel átteszi 3D-be.

ILBM  to 3D - Az itt megadott IFF képet
a   3D   Prof.    átkonvertálja    3D-s
object-é.

Edit menü
---------
Innen   csak   az   Object   menüpontot
említem.   A   szerkesztőablakban  lévő
tárgyra kattintva az egy keretbe kerül,
jelezve  azt,  hogy  az  a kiválasztott
tárgy.   Az Edit menüből kiválasztva az
object   menüpontot   a   tulajdonságok
beállítás  ablak tűnik fel a képernyőn.
Rengeteg  paramétert állíthatunk be, és
sok    textura   közül   választhatunk.
Különösen érdekes a Post-texturák közül
a    "Snowy".     Ezzel    "behavazott"
kinézetet adhatunk a tárgynak.

View menü
---------
Innen    a    Polygon     menüpont    a
legérdekesebb.    A   program   sajátos
tulajdonsága      az,       hogy      a
szerkesztőképernyőn    is     a   tárgy
árnyékolt  képét  mutatja.    Ezzel   a
menüponttal  adhatjuk meg a programnak,
hogy  hogyan  jelenítse meg a tárgyat a
szerkesztőképernyőn.  Az alamenüpontok:
Outline, Fill, Shade.  Alaphelyzetben a
Fill és a Shade ki van jelölve ( pipa).
Szüntessük    meg   ezen   almenüpontok
kijelölését,  s  lám  a  program csak a
test  drótvázát  fogja  kirajzolni, így
jelentős    sebességnövekedést
tapasztalhatunk.

Mode menü
---------
Itt     adhatjuk     meg,     hogy    a
szerkesztőképernyőn   a   tárgy  melyik
nézetét lássuk.  A "Camera" a helyszínt
a  kamera   szemszögéből   mutatja.   A
"Modell" pedíg a helyszín három nézetét
+ egy távlati képet mutat.

Extra menü
----------
A      képszámítással       kapcsolatos
beállításokat adhatjuk meg itt.

A   "Rendering   method"   adja  meg  a
képszámítási   algoritmust   (   Solid,
Gourad,  Phong ).  Ezt érdemes Phong-ra
állítani  a  program   így  rajzolja  a
legszebb képeket.

Dithering - A színátmenetek keveredése.
Ez  alaphelyzetben ki van kapcsolva, de
ez  rontja  a  képek minőségét, érdemes
bekapcsolni.  ( "Random" vagy "Ordered"
).

Az   egyik   legfontosabb   menüpont  a
"Display".   Ezzel  indíthajuk el a kép
kiszámítását,  amely  után  a   program
automatikusan megjeleníti a kész képet.

Anim menü
---------
Az animációval kapcsolatos beállítások.

Tech menü
---------
Itt  egészen  a részletesen állíthatunk
be       a      program      működésére
vonatkozó paramétereket.



            -+=<#(*)#>=+-

ősszegzés:

A    programot   próbálgatva   találunk
meglepően  hasznos és új funkciókat, de
mindezek  az  előnyök   eltörpülnek   a
program  sebességéből  adódó  hátrányok
mellett.   Egy-egy  bonyolultabb  tárgy
szerkesztésekor  megesik, hogy perceket
kell    várni    mire    felbukkan    a
szerkesztőablakban   a  végeredmény.

Sajnos  a képgenerálási sebesség sem az
igazi.   Egy  egyszerű  beállítást a 3D
Professional  38 perc alatt számolt ki,
ugyanezt  az  Imagine scanline módban (
amely ugyanazt az algoritmust használja
mint  a  3D prof.  ) 12 perc alatt.  És
ráadásul  akárhogy  állítgattam  a   3D
prof.-ban  a  testek  tulajdonságait az
Imagine mindig szebb képet rajzolt.

A hírek szerint már dolgoznak a program
újabb verzióján, talán majd az...

Üdv:

      the real Gaborca
