Hülyeség Top 10.
----------------

 Minden  hónapban el szeretnénk ezt a listát készíteni. Ha akarjátok a  kis
összeállításunkat  gyarapítani  várjuk ötleteiteket.


 1. PAKETA 2000 tipusú porszívó (Szu.)  
    (rakéta 2000 a szám valószínű a jövő század technikáját jelzi. Kezdetben
    harckocsinak, késöbb hókotrónak véltük a kiszemelt példányt.)

 2. Punch-Caribik izesítésű gumióvszer ( USA.)
    ( Csak ínyenceknek ! A tesztelés közben szőrén-szálán eltünt.)

 3. NDK Turmixgép " a kivehető ajtajú " ( Egyesült Németország )
    ( Ezek már megint elöttünk kavarnak ! )    

 4. Jugoszláv életszinvonal ( ímport áru )
    ( Sajnos ha igy haladunk a béka feneke is Mont-Blancnak fog tünni. ) 

 5. Schweppes üdítő különös tekintettel a kupakra
    ( Leszedhetetlensége miatt " A tanulja meg kinyitni a tonikot " szlogen
     van elterjedőben a gyenge fizikumú kisnyugdijasok között.) 

 6. Hónalj-pumpás szemüveg daráló 
    ( különösen jól alkalmazható az orvosi vényre kiváltható szemüvegeknél.)

 7. Négyütemű Trabant
    ( Hát ez még viccnek is rossz. A rossz nyelvek szerint Porshe licenc. )

 8. Karowa tej karamella (lengyel.)
    ( Meg nem erősített források szerint a legyel fogorvosok saját anyagi 
    helyzetük megsegítésére találták ki.)
 
 9. Pitralon arcszesz  ( származása: vegyesbolt )
    ( A katonaságnál előszeretettel alkalmazott aperitiv alkotórész. 60 %-os.)

10. Szaddam Husszein képpel nyomott WC papír
    ( Kár, hogy jelenleg a Szu.-ban még nem nyomnak ilyet. Bár ahogy áll az
    ország mi mással is .......! )


                         szerkesztette Shy Guy of Flatliners
