           Crown

   A  Starbyte  1990  végén  jelentette
meg    ezt  a  kellemes  kikapcsolódást
nyújtó  aranyos programját. Azt, hogy a
címében  szereplő  korona  végül is mit
jelent  csak  a  program  végén  tudjuk
meg,  de  míg  addig  eljutunk kellemes
élményekben   lehet  részünk.  A  játék
bejelentkezésekor  egy  térképet látunk
melyen  6  terület van feltüntetve. Itt
választhatjuk     ki,    hogy    milyen
küldetést    óhajtunk    végigjátszani.
Minden  pályán  egy  szépen kidolgozott
állat    jelképezi    hősünket.  A  hat
különböző    pályán    más    és    más
feladatokat kell megoldanunk.

Anglia:
   A    lovagi  tornák  dicső  világába
invitál  ez  a  helyszin.  Főhősünk egy
kezdetben  még  kiváló kondicióban lévő
pompás   ménen  lovagol  teljes  lovagi
felszerelésben.    Célunk  az,  hogy  a
függőleges   póznákon  mozgó  pajzsokat
találjuk   el  dárdánkkal.  Ha  az  idő
letelik  mielőtt a megfelelő mennyiségű
pajzsot    összegyűjtenénk,    /az  idő
múlását  a  homokóra  pergő homokszemei
jelképezik/    akkor    pompás   lovunk
gebeként  végezve  lekullog a pályáról.
Ez  így nagyon könnyűnek hangzott igaz?
Azonban    a    pályán    a    gátfutás
/gátlovaglás?/  nélkülözhetetlen elemei
is  szerepelnek.  Ezeken  kell lovunkat
nagy  ügyességgel  átugratni. Ha ez nem
sikerülne,  akkor dicső lovagunk bizony
orra  esik, lándzsája eltörik és a lova
pedig  fenékre  ül. És máris kezdhetjük
elölről.  Ha sikerül átjutnunk a pályán
akkor    lovagunkat    újabb  kihívások
fogják  érni, de ezeket már tapasztalja
ki mindenki saját maga.

Irányítás: tűz    - ugrik
           balra  - lassít
           jobbra - gyorsít


Skandináv államok:
   A        viking    korszak    fényes
hagyományait   ápoló  sisakban  pompázó
hősünket   bizony  itt  is  kellemetlen
meglepetések    érhetik.   Kis  motoros
csónakjával,    amit    bizonyára  nagy
elődei  is  megirigyeltek volna, bátran
nekivág  a veszélyekkel teli tengernek.
A  veszélyeket  itt a különböző tengeri
rémségek   jeles  képviselője,  a  cápa
személyesít  meg. A csónakkal fel és le
mozogva  ki kell kerülni a vérben forgó
szemekkel  minket figyelő vadállatokat.
Az  időnként  felbukkanó  bálnák álltal
kilövelt  vízpára  tetején  találhatjük
meg    az    aktuális    összegyűjtendő
tárgyat,  egy ládikót. Bizony elég nagy
ügyesség    kell    ahhoz,    hogy    a
veszélyekkel  teli  vizen még a ládákra
is koncentráljunk. Hát ilyen az élet.

Irányítás: értelemszerűen


Szovjetunió: /már amennyire unió/
   A  háttérben  egy  süllyedő  hajóval
/biztos       jelkép    akar    lenni!/
illusztrált  fagyott  kietlen  világban
játszódik    aktuális   küldetésünk.  A
melleltünk    álló   bájos  ifjú  hölgy
bizonyos    tánclépéseket   fog  nekünk
mutatni    melyet    el   kell  tudnunk
ismételni.  Ez  megint nagyon könnyűnek
hangzik  hallom  máris  a  kisérődumát,
azonban  a  hölgyike  bizony  nem várja
meg   míg  mi  komótosan,  amúgy  medve
módjára    /valyon  miért  írtam  így?/
utánozni  kezdjük  őt,  hanem irtózatos
mutatványokkal    kápráztat  el  minket
pillanatok  alatt.  Bizony ember legyen
a  talpán  /akarom  mondani medve/, aki
pontosan  utánozni tudja őnagyságát. Ha
netalántán  nem  sikerülne  az utánzás,
akkor        a    nézőközönség    hamar
megajándékoz  bennünket  egy  kis tojás
alakú  valamivel,  ami bizony gránátnak
bizonyul.  Ekkor főhősünk feketére váló
pillantásokkal elkezd azon gondolkodni,
hogy  vajon,  miért is nem járt ő illem
és tánc órákra.

Irányítás:
fel        - terpeszben felugrik
le         - jobbra, balra in egyet
             gugolás közben
jobbra-le  - keresztben szétcsapja a
             kezét és a lábát
jobbra-fel - ezt inkább nézze meg
             mindenki magának
balra-le   - balra fordulva meghajol


Japán:
   Mi  is  passzolna jobban a misztikus
távol-keleti    atmoszférához,  mint  a
sárkányok.             Felszerszámozott
sárkányunkon  kell ugrálva haladnunk az
áhított       cél    felé.    Mi    sem
természetesebb,  mint  az,  hogy még az
is  nehezítve  van  a  pályán, hogy nem
tudunk  kedvünkre  a levegőbe emelkedni
ugrálás  közben.  A  légtér  néha  elég
zsúfolt  a  madaraktól  és egyéb repülő
eszközöktől.  Nagyon  passzol például a
sárkányhoz    az  időnként  elhúzó  kis
repülőgép.    Nem?   Az  összegyűjtendő
tárgyakat  a a vizen lebegő dinnyék /?/
jelképezik.  Ezeket  kell sárkányunknak
behabzsolnia.    Ha   véletlenül  rossz
ponton  érnénk  talajt,  akarom mondani
vizet,  akkor  ló  és  lovasa  egy nagy
csobbanással   eltűnik  a  hullámokban.
Ezen  a  tényen  még az sem segít, hogy
hősünk   kivont  karddal  fenyegeti  az
ellene    felvonuló    természetes   és
mesterséges akadályokat.

Irányítás:
balra-fel  : ugrás /kb 2 sárkány
             hossznyit/
fel        : ugyanaz, kb 3
jobbra-fel : szintén, kb 4
le         : a gyümölcs felvétele


Afrika:
   Talál  az  egyik legkönnyebb pálya a
játékban.  Mivel  Afrikában köztudottan
sok  banán  található /na meg majom is,
amelyik  nagy  előszeretettel eldobálja
a  banán  csomagolásául  szolgáló héjat
/,  ezért  bizony  sok  szerepe  lesz a
küldetésben   ennek  a  gyümölcsnek.  A
dzsundelekben  vezető keskeny úton kell
főhősünket    terelgetnünk.   Az  előbb
kifejtett   okból  kifolyólag  az  úton
igen  szép  számban  találhatók elszórt
hulladákok.        Ezeket    nem    árt
kikerülnünk,    mivel    szép   galibát
okozhatnak  ormányos barátunknak. Mivel
a    dzsungel  elővilága  igen  gazdag,
ezért    az    úton   előfordulnak  kis
előlények  is.  Ezeket  a  kis  egérhez
hasonló    /élővilág    tantárgy:    1/
állatkákat        kell     ormányunkkal
beszippantanunk.  Ha  sikerül megfelelő
mennyiségű   fehérjét  felhalmoznunk  a
bendőnkben,   akkor  máris  indulhatunk
új,       küzdelmes    /szó    szerint/
feladataink felé.

Irányítás: értelemszerűen


Közel-kelet:
   Az    igazán   aktuálisnak  mondható
földrészen  szerencsére sokkal békésebb
feladatot    kapunk,   mint    az   ott
mostanában   előforduló  embertársaink.
Az  ezeregy  éjszaka mesés tájait idéző
hátérrel  illusztrált pályán stílusosan
egy    repülőszőnyeg  lesz  közlekedési
eszközünk.  Mivel  megint a fellegekben
járunk.    így   természetes,  hogy  az
égbolt  sem  tiszta a mi kedvünkért. Az
égen  ronda  kinézetű,  barna  fellegek
váltják   egymást.  Ezekbe  belerepülve
bizony    főhősünk    heveny   mérgezés
következtében  nem  tudja  irányítani a
szőnyegét  és lepottyan. Érdekes módon,
az    ismerős   dzsinnes  lámpákkal  is
találkozhatunk    a   kietlen  fellegek
között.    Ezeket    a    lámpákat    a
birtokunkban  lévő  lepkegyüjtő hálóval
tudjuk  markunkba  kaparintani.  Néha a
dzsinn  is  megjelenik  a  lámpánál, ez
azonban    ne    zavarjon  senkit,  úgy
látszik barátságos szellemről van szó.

Irányítás: Értelemszerűen

Készítette: BEAR

