
Big hello minden zenerajongónak!!!!!!!

Itt   indul   a   szokásos    zeneadag,
remélhetőleg kitart egy ideig...


Mark Knopfler & Chet Atkins:
                       Neck and Neck

 Aki  vágyott már egy  kis idegnyugtató
countryzenére,  az    most    megkapta,
méghozzá  elsőosztályú  minőségben.   A
Notting  Hillbillies  után  kettecskén,
Mr.Atkins társaságában-aki öreg fiú már
a    szakmában-összehoztak    egy,    a
legjobban talán háttérzenének nevezhető
lemezt. Annak  viszont   kiváló,  zenei
kvalitásai  mindenesetre   nagyszerűek,
talán  az  egésszel  az   a  legnagyobb
baj,hogy nem szeretem a country-t?!


Chris Rea:Auberge

Ez  az  úriember  határtalan aktivitást
mutat,90-es  pokolba  vezető  útja után
már  meg  is  érkezett  egy  barátságos
fogadóba.Itt  megpihenve   kiadott  egy
újabb nagylemezt. Erről a címadó számot
csak a  süket  és  a világtól elzárkózó
remete  nem hallotta, rongyosra van már
játszva. Ez nem is baj, feltéve, hogy a
kiváncsi ember meghallgatja,utána magát
az   albumot  is.   A  lemezen  ugyanis
találhatók  sokkal jobb számok is, mint
az Auberge, pld:Gone Fishing,And You My
Love....stb.Ettől függetlenűl nincs meg
a   lemezben   az   a   valami,  amitől
egyértelműen  jó  lesz,   és  csak  jót
lehetne róla mondani. Volt már rosszabb
is...


Gary Moore:Run for Cover

  A  gitár  ill. a  keményebb hangzások
kedvelőinek  ez  egy  alaplemez, melyet
alaposan     ismerni    és    elismerni
kötelező. Ez mondjuk nem is nehéz,mivel
az  Lp  igen-igen jó.Igazi klasszikusok
találhatók  rajta, mint  pld:  Run  for
Cover, Nothing  to  Loose, Out  in  the
Fields...Tulajdonképpen csak azért esik
szó   róla, hogy   akik   esetleg   nem
ismernék,      nyugodtan     hallgassák
meg,   vegyék    fel.     Akik    pedig
idegenkednek a zajos műfajtól,jobb,ha a
leszokást-mert  le kell szokni erról az
idegenkedésről,    nem?-ilyen  fajsúlyú
lemezzel kezdik.


Kitaro:Silver Cloud

Hogy  ne  maradjunk   szintetizátorzene
nélkül,most  egy  japán mester bűvöli a
gépeket,   hát   persze   hogy   nagyon
jól.Vannak  azért egy  páran, akik  jól
bánnak  a billentyűzettel, nagy örömére
néhány  embernek.  Kitaro  is  a  műfaj
klasszikusai között található,jó néhány
nagy  sikerrel. Ez  egy  talán  kevésbé
ismert  lemeze, bár ez is a jobbak közé
tartozik.Remekül  kidolgozott, kiválóan
hangszerelt  számok(talán a Panorama és
a  Never  let you go a legjobbak),de az
egész   lemez   egy  egységes  hangzást
ad. Profi munka,ne hagyd ki!!


Pretty Woman Soundtrack

Nem   éppen   újdonság,  de  kár  lenne
kihagyni  ilyen  jó  számokat.A film se
volt  rossz,de az igazi sikert a zenéje
aratta,   elsősorban   (sörben?)    Roy
Orbisonnak  köszönhetően. Pedig, akiket
elhalványított   azok   sem  kis  nevek
lsd:David  Bowie, Robert Palmer,Natalie
Cole  és a  Red  Hot Chilli Peppers. Ez
utóbbit  ajánlom  a   rap-et   kedvelők
figyelmébe,ha  esetleg  eddig  kimaradt
volna  belőle. Futottak még: Roxette,Go
West...biztosan  kihagytam  valakit. Na
mindegy, szóval  ha    eleged   van   a
hiperszuper  zenékből,hallgasd meg ezt.
(és meg fogsz lepődni...)



U2:Peace under a Chicago Sky

Most   pedig   ismét  U2.  Ezúttal  egy
kalózlemez, amelyen a BAD c.szám eddigi
legjobb  verziója  található, több  más
csemegével   együtt.  Ja igen,  ez  egy
koncertlemez, ha  elfelejtettem   volna
mondani. Külön köszönet Mr.Laczinak, az
"eredeti" felvételért.  A  minőség  nem
hifi,na  de  kit érdekel, fő a ZENE. U2
kedvelők  figyelem! Minden  legális  és
illegális felvételt kérek bejelenteni a
GURU-nak, szeretnék   egy   összfoglaló
képet  is  közölni a lemezekről.
  Lehetőség szerint, minden U2  CD-ről,
lemezről, kazettáról és Wc-papirról.
Kösz!



    Hát ismét vége - a fene egye meg!
           - hál istennek!
           (nem kívánt szöveg
              törlendő!!!)


               VISZLÁT:

                        STILLA

