
   Bocsánat      amiért    átlépve    a
"hatáskörömet"  olyasmivel  foglalkozom
amihez  tulajdonképpen  semmi közöm, de
egyszerűen  nem tudtam megállni. Sajnos
a       demozás    árnyoldalaival    is
találkozni,      erről    sem    szabad
hallgatni.    Az  egyik  ami  bántja  a
csőröm    az   az,  hogy  egyeseknél  a
swappolt    programok    számával,    a
demozásban  elért eredményekkel egyenes
arányban  nő  az  arc  mérete  is  (van
olyan    swapper,  aki  ferihegyre  jár
megfordulni,   akkora  a  feje)  és  ez
sajnos  nem  ritka. A jogos büszkeséget
és  a  beképzeltséget  csak egy hajszál
választja  el, ezért  fontosnak tartom,
hogy  tudatosan  figyelj arra, hogy ezt
a        bűvös       határt    át    ne
lépd.  Aki  sok  programot importál, az
jogos  büszkeségében talán többet enged
meg  magának, mint ami egészséges lenne
(AMIGÁS  környezete  meg  többet néz el
neki,    hogy    a    "tűz   közelében"
maradhasson),    vagy  ha  olyan  demót
készít,    ami  nemzetközi  szinten  is
megél,  akkor  esetleg  többnek  tartja
magát  egy  lamer-nél,  az  nagy  hibát
követ  el.  Azzal  mindenkinek tisztába
kell  lenni,  hogy a környezetének csak
egy  szűk  rétege  ismeri  az AMIGA-val
elért    sikereit,  ha  a  számitógépes
haverok    el    is    nézik  a  YEAHHH
viselkedést,  a  suliban, a munkahelyen
ez   nem  fog  menni,  ott  senkit  nem
érdekel,      hogy    mennyi    stuffot
importált,       milyen    fantasztikus
programokat    írt,    hamar  be  lehet
kaszírozni  a "beképzelt majom" jelzőt.
Sajnos  néha  magamon  is  észreveszem,
hogy  a kelleténél méretesebb az arcom,
szerencsére    ilyenkor  a  haverok  jó
nagyot    rúgnak    az  önbecsülésembe,
amitől  helyreáll  a rend. Neked is azt
tudom    javasolni,    hogy   ha  olyan
véleménnyel  találkozol,  ami  nem  túl
hízelgő   rád  nézve,  akkor  higgadtan
gondold  át  a  dolgot, hátha nekik van
igazuk.

Másik dolog.
   Talán    nincs   mindenki  tisztában
azzal,   hogy  a  demókat  fantáziával,
tehetséggel,          segédprogramokkal
csinálják  és  nem SZÁJJAL. A következő
történet  igaz  és  véleményem  szerint
felettébb tanulságos.

   Kb    másfél    évvel   ezelőtt  egy
barátomnál  voltam látogatóban, meg egy
kis    csere-berére.  Abban  az  időben
kezdett    a  demozás  nagykorú  lenni,
sorra  jelentek  meg  az olyan stuffok,
amik    már  nem  csak  egy  két  trükk
bemutatásán  alapultak,  hanem volt egy
átfogó  ÖTLET, amit profi zene, grafika
és   programozás  támogatott.  Éppen  a
kétlemezes     RSI    MEGADEMO    előtt
csorgattuk    a    nyálunkat,    amikor
megjelent    egy    srác.  Magabiztosan
birtokba    vette    a   szobát,  aztán
lekicsinyli mozdulattal legyintett.

-RSI megademó????  Hányás !!!!!-

   Talán  leritt  az ábrázatunkon, hogy
mi    nem  így  érezzük,  mert  gyorsan
magyarázni kezdett.

   -Szerintem  ez  egy  nagy  nulla.  A
trükköket    már    minden     csecsemő
ismeri........-

   Aztán  hosszas  felsorolás kezdődött
a  dual  playfild  prioritásásról, a 16
szinű    sprite-ok   adateléréséről,  a
blitter  programozásáról,  miközben  az
elemzés    elejéről   nem  hiányzott  a
"hányás",   mint  tömör,  de  rendkívül
kifejező  vélemény.  Őszintén szólva én
a  felét  nem  értettem  a dolognok, de
nagyon  meggyőző  volt a magabiztossága
amivel  a  demókat  "elemezte",  bár  a
stilusától            nem        voltam
elragadtatva.  Talán  a  mai  napig úgy
emlékeznék  a  kölökre, mint egy bunkó,
de  profi AMIGA-sra, ha a házigazda meg
nem kérdezi:

   -Igazad  lehet.A  te demodban milyen
trükköket alkalmaztál?
 
   Az    ütés    megrendítő    volt.  A
magabiztos  profiból  pillanatok  alatt
egy  jelentéktelen lamer lett, zavartan
kotorászott a lemezei között.

   -Sajnos              még        csak
félkész...  -pislogott idegesen.

-Semmi baj, mutasd csak!-

   Mondanom  sem  kell, hogy véletlenül
otthon  felejtette  a  készülő  intrót,
aztán    "hamarosan  írok  egy  vírust"
kijelentéssel elsomfordált.

Szóval az ilyesmitől kapok én kiütést.

   Szerencsére  nem  ez a jellemző. Sok
olyan  AMIGA-st  ismerek, aki a kisujja
köré  csvarja  a  gépet, de mégsem ment
az  agyára  a  saját  maga iránt érzett
csodálat.    Nagyon    remélem,    hogy
megszívleled  az eset tanulságait és ha
már  Te  leszel  az  ország numero 1-es
swappere,  demomakere,  akkor is normál
méretű arcot használsz.

                szia
      FRICFORCE from FI-RE CREW

