
              SENTINEL
              --------

 Ezzel     a     programmal    l987-ben
ismerkedtem  meg,  spectrumom  volt még
akkor.Spectrumos  korában az ember több
játékprogramot  tartott meg (100 Ft-ért
vett egy kazettát erre 10-12 játék fért
el...   azok  a szép idők, manapság egy
jobb  játék  5  lemez  300  Ft  -de még
mindíg nem panaszkodhatunk a németekkel
szemben  akik egy játékért 80 Dm-et fi-
zetnek (3500 Ft).)

 Ezt csak azért írom le, mert a jó öreg
ZX-en  is  olyan   játszhatatlannak  és
sejtelmesnek  tünt a játék mint Amigán,
és  valószínűleg én sem tartottam volna
meg, ha nem kaptam volna karácsonyra 10
kazettát.Végűl 2 év múlva bíztatott egy
barátom,  hogy  játsszak a játékkal, és
nagy körvonalakban elmondta, hogy lehet
robotokat,  emelvényeket  teremteni  de
vigyázzak mert a sentinel nem alszik és
ő már  a  98-ik pályán tart.  Nem is ez
ösztönzött  a  játékra, inkább az, hogy
egy angol újságban olvastam, a játéknak
10.000 (ejsd:  tízezer) pályája van, és
én  nem  tudtam  felfogni  az agyammal,
hogy  lehet  hogy  42Kbyteba ennyi adat
férjen bele (a sentinel semmilyen gépen
nem utántöltős-ZX-en 39Kbyte volt)

 Így   hát   nekiugrottam,   és   addíg
nyüstöltem  a programot, amíg végig nem
játszottam az első pályát.

 Megnyugodni  csak  akkor nyugodtam meg
amikor  eljutottam  az  1024.  pályáig.
Akkor  már  lehetségesnek   tünt,  hogy
mégsem a gépírónő hibája a 10.000 pája,
hanem a programozóké.

 E  hosszú bevezető után, következzen a
mazochistáknak  a  leírás, a dzsojsztik
gyilkosok  pedig töltsék be a SW4-et és
játszák   végig   örök   élet   nélkűl,
balkézzel,  de  az extra fegyvereket ne
gyűjtsék be, mert úgy túl könnyű.

 Az  irányításról:joystick lett volna a
megfelelő,  de  mivel  konverzióról van
szó, igy maradt az eredeti (pc).

 Most  sok  Amigás  idegenkedni fog, ha
azt  mondom hogy keyboardról lehet csak
játszani,  azaz  billentyűzetről, de ez
az első játék után kényelmes, a második
után  pedig  rájövünk,   hogy   ez   az
irányítás     a    legjobb    a   játék
szempontjából.

 s- balra         d- jobbra
 l- fel           ;- le
 q- teleport      a- energia szívás
 h- v.teleport    u- megfordulás
 b- emelvény      r- robot 
 t- fa        SPACE- celkereszt ki/be

 A  játék  induláskor  kéri a landscape
numbert (pálya szám) és annak a kódját.
ENTERrel indulunk az 1.  pályán.

 Nos,  egy tájat úgy játszhatunk végig,
hogy  megöljük  a SENTINEL-t (elszívjuk
az  energiáját).  A  SENTINEL   helyére
robotot kell teremtenünk, ahova át kell
teleprtálnunk  és  onnan  a   véletlen-
teleporttal     előreléphetünk    annyi
szintet,  amennyi  energiánk   összesen
maradt.  Jobb  esetben ez akár 18 pálya
ugrást is jelenthet.  Elsőre elég kusza
az  egész,  úgyhogy most hogy elmondtam
mi a vége, talán elkezdeném az elején:

 Minden   pályán   van   legalább   egy
sentinel."A"  Sentinel  a  táj  őre egy
furcsa "dobozon" un.  szintözi portálon
áll,  és  azon  forog   kőrbe.   Amikor
indulunk  nem  árt, ha megnézzük milyen
irányba  forog  (óra járásához képest).
A  játék  ott  bonyolódik,  amikor több
Sentinel  van a pályán (én maximum 8-al
találkoztam,  és  izzadtam  is  egy pár
napig amíg rájöttem a megoldásra- ezt a
pályát  csak  egy  útvonalon   lehetett
végigjátszani).  Találkozhatunk még un.
kis  "őrökkel", ezek veszélytelenebbek.
Elkezdve a játékot a bal felső sarokban
láthatjuk   az    energiánkat-    ez  a
legfontosabb a játék során.

 Az energiaegységek: fa .............1 
                     emelvény........2 
                     robot...........3 
                     aranyrobot.....15

Fát, emelvényt, robotot teremthetünk is
úgy  hogy  egy  sík  lapra  rámászunk a
célkereszttel,  és  a  megfelelő gombot
megnyomjuk.energiát  elszívni  ugyanígy
tudunk.  Mivel az emelvény az egész sík
lapot  befedi,  így  annak  az oldalára
kell   rámenni.    A    terepen   fákat
láthatunk  ezek   1-1   energiaegységet
jelentenek.    Ezek   után    logikusan
következik,  hogy  a sentinelt csak úgy
tudjuk    megölni,   ha    rálátunk   a
talpazatára,  és  el  tudjuk  szívni az
energiáját.  A Sentinelek ezért a pálya
legmagasabb    pontjain    vannak.    A
feljebbjutás módja:

 2  fából emelvényt építűnk, arra pedíg
egy  robotot  teremtünk.  Szerencsére a
programozók  úgy  oldották  meg,   hogy
amikor  robotot  teremtünk,  az  arccal
felénk  jelenik meg, így átteleportálás
esetén könnyen visszaszerezhetjük azt a
robotot    ahonnan    jöttünk.     Több
emelvényt is rakhatunk egymásra, ha úgy
tartja kedvünk.

 Ha a Sentinel észrevett, akkor gyorsan
pucoljunk  a   környékről,   mert   pár
másodperc  múlva  elkezdi lecsapolni az
energiánkat.   Ha  nincs  gyorsan  hova
menekülni akkor megszívtuk, mivel ilyen
esetekben   már    csak   a    véletlen
teleportttal menekülhetünk meg.  A jobb
felső  sarokban  láthatjuk a csíkon, ha
befogott  egy  Sentinel  (az egész csík
"mákosł"  lesz).   Ha  kis  "őr"   vesz
észre,  akkor  csak  a  csík  fele lesz
mákos.    A   ki s   őrök   nem   olyan
veszélyesek mint a nagyok, viszont elég
kellemetlenek,  mivel   elteleportálnak
minket,   egy  bizonyos  idő  után. (-3
energiaegység,   mivel    nem    nagyon
valószínű,  hogy  olyan helyre érkezünk
ahonnan    a    hátrahagyott    robotot
begyűjthetnénk.)

 Hát  ennyit  a  játékról,  akiknek még
mindíg nem tetszik, azoknak csak annyit
hogy  kevés  "öreg"  programot írnak át
egy "új" gépre (én Amigán csak az ELITE
röl és a Sentinelről tudok),szóval csak
az igazán jó programok újra-megírásáért
veszik a fáradtságot a programozók.

 Őszinte   sajnálatomra   a    Spectrum
verzióból  megismert   pályakódok   nem
műkődnek  Amigán,  de  a GURU 4.  száma
már  leközölt  egy-két  kódot,  azoknak
akik  rögtön  a  nehezével  akarják
kezdeni.

 Remélem  sikerült   megkedveltetnem  a
programot  mindazokkal, akik egy hosszú
kódolás,  vagy Wizardryzás után egy kis
kikapcsolódásra vágynak.

 Írta: MASELL

